Colecţia CĂLĂTORII ÎN TIMP Walter Krauss SUMERUL prima mare civilizaţie traducere şi note Constantin Ionescu-Boeru BUCUREŞTI 2004 Cuprins Partea întâi Sumerul iese la lumină din nisipuri Partea o doua Sumer, un mileniu şi jumătate de istorie Partea o treia Societatea mesopotamiană Evoluţie şi probleme Partea a patra De la scriere la literatură Partea o cincea Artele sumeriene şi akkadiene Partea a şasea Religia sumeriană Partea întâi Sumerul iese la lumină din nisipuri Nici o altă descoperire arheologică n-a provocat un atât de mare interes al opiniei publice, atâtea dezbateri între savanţi, atâtea apariţii de oameni de ştiinţă talentaţi şi atâta inventivitate a cercetătorilor amatori sau de specialitate, ca scoaterea la lumină a civilizaţiei sumeriene Cărui fapt i se datorează acest entuziasm neaşteptat? Mult timp, civilizaţia europeană considera că rădăcinile sale cele mai adânci se găseau în ceea ce era numit „miracolul grec”, acea înflorire scânteietoare a gândirii şi activităţii umane, apărută în prima jumătate a mileniului I î H ; totul era pus în legătură directă cu acea perioadă fastă, dar şi enigmatică: filozofia, artele, ştiinţa… Dar, pe măsură ce se aprofunda, în „secolul Luminilor” şi la începutul secolului XIX, cunoaşterea Orientului Antic, importanţa miracolului grec se diminua, monopolul său asupra dezvoltării civilizaţiei umane era pus la îndoială, contestat şi chiar înlăturat Descoperirea civilizaţiei egiptene a dat prestigiului civilizaţiei greceşti o lovitură care, chiar dacă n-a fost mortală, a fost suficient de puternică S-a căpătat, atunci, convingerea că civilizaţia greacă, a cărei strălucire nu s-a pierdut din această cauză, era doar o verigă, ca multe altele din imensul lanţ care leagă primatele care abia se ţineau pe două picioare, strămoşii noştri îndepărtaţi, de omul din era atomică La mijlocul secolului XIX, un fel de „febră a originilor” i-a cuprins chiar şi pe oamenii de ştiinţă; ea va ajunge pe o primă treaptă: ştiinţific, prin teoria evoluţionistă a lui Darwin care încerca să lege omul de dezvoltarea restului naturii; arheologic, prin descoperirile extraordinare din Orientul Apropiat O descoperire care provoacă un şoc emoţional Un alt element, mai mult emoţional decât raţional, â făcut, în mare măsură, ca descoperirea Sumerului să capete un caracter excepţional Şi anume faptul că ruinele acoperite de nisipurile Mesopotamiei furnizau imagini vii ale istorisirilor din Biblie Povestirile vechilor evrei, considerate mult timp legende minunate, roade ale imaginaţiei nestăvilite a orientalilor, căpătau brusc caracterul unor reportaje făcute la faţa locului, al unor autentice redări istorice Este greu de imaginat, astăzi, şocul pe care l-au simţit oamenii din Occident când au aflat de scoaterea la lumină a anticului oraş al lui Abraam, oraşul Ur! Această emoţie, legată de credinţa religioasă, s-ar putea asemăna cu cea pe care am avea-o dacă ni s-ar anunţa mâine descoperirea de oraşe pe Marte, lucru considerat dintotdeauna ca foarte îndoielnic! Din această cauză, mulţi factori subiectivi au alterat, chiar de la început, evenimentul scoaterii la lumină a Su-merului A rezultate imagine destul de falsă, cel puţin printre oamenii de rând, despre ceea ce a fost civilizaţia sumeriană în caracteristicile sale fundamentale Este necesar, din acest motiv, ca înainte de a vorbi de pasionanta aventură a descoperirii Sumerului, să-i fixăm, provizoriu, caracteristicile cele mai importante Civilizaţia Necunoscuţilor Civilizaţia sumeriană este una din cele mai vechi cunoscute astăzi; dintre aceste civilizaţii antice, ea este cel mai bine studiată, datorită sutelor de tăbliţe cu inscripţii pe care le-a lăsat A apărut în mileniul V î H , cu mult înainte de civilizaţiile egipteană şi chineză Zona în care a fost implantată este Mesopotamia, adică, în traducere, „Ţara dintre cele două fluvii” (Tigrul şi Eufratul) Şi trebuie precizat că ea n-a ocupat decât regiunea meridională a Mesopotamiei, într-o perioadă de timp apreciată la un mileniu şi jumătate Una din marile dispute ştiinţifice legate de Sumer a avut ca obiect originea sumerienilor Şi, lucru ciudat, această dispută nu a dus la nici o concluzie Oamenii de ştiinţă se află acum în aceeaşi situaţie ca în secolul trecut: nimeni nu ştie de unde a venit populaţia sumeriană Se pare că ar fi venit fie pe mare, prin Golful Persic, fie pe uscat, din est Două lucruri sunt sigure: prezenţa lor în Mesopotamia de Jos este atestată încă din perioada protoistorică; înainte de a întemeia oraşe, au trăit ca nomazi Pe la anul 1870 al erei noastre, pe vremea când numele Sumer era descifrat pentru prima dată pe tăbliţele din argilă de Jules Oppert, a apărut o altă controversă Occidentul îşi revendica ascendenţa sumeriană şi, pentru a dovedi acest lucru i-a considerat pe locuitorii Sumerului populaţii indo-ariene Pe de altă parte, Orientul semit, prin teoria lui Jules Halevy, nu admitea existenţa unui popor nesemit în Orientul Apropiat, deşi sumerienii erau, în mod vădit, diferiţi de semiţi Dispute pentru prestigiu, lupte inutile! Acum câtva timp, un savant ungur a încercat să demonstreze rudenia lingvistică a limbii maghiare cu sumeriană Replica ştiinţifică severă a venit din America: limba sumeriană nu are nici o legătură cu vreo limbă cunoscută Cel mult, există câteva asemănări cu vechea limbă dravidiană din Ceylon Enigma unei dezvoltări Limbă enigmatică, origine etnică necunoscută: nu sunt singurele semne de întrebare fundamentale pe care ni le pune Sumerul Mai apare, şi am putea spune, mai ales, enigma dezvoltării bruşte a civilizaţiei sale, Civilizaţia Sumerienii nu au găsit în Mesopotamia de Jos un pământ pustiu, pentru că acolo locuia deja un popor semit nomad Din munţii Taurus la Golful Persic, de la Marea Mediterană la Zagros peste tot în această vastă regiune unde relieful şi fluviile formează un fel de corn, care a devenit celebru sub numele de „Cornul fertil”, s-au descoperit urme ale unor civilizaţii destul de avansate Şi atunci, apare întrebarea: care este contribuţia reală a sumerienilor la apariţia civilizaţiei? Dar, aşa cum se bănuieşte, lipsesc documentele care ar putea permite stabilirea cu precizie a acestui lucru Prin urmare, cea mai mare parte a savanţilor este astăzi de acord că au existat influenţe reciproce între cele două popoare, cel sumerian şi cel semit În perioada istorică de la sfârşitul mileniului IV până la începutul mileniului I, apar nu numai simple influenţe, ci chiar revoluţii politice care acţionează asupra întregii populaţii mesopotamiene: o perioadă domină cea sumeriană, o altă perioadă domină cea semită Din acest motiv, este inexact să vorbim de „civilizaţia sumeriană” pentru a descrie ansamblul cultural care a luat naştere şi a înflorit în „Ţara dintre cele două fluvii” De altfel, sumerienii erau sortiţi să dispară în masa semiţilor, deoarece numărul acestora din urmă creştea, primind noi forte din regiunile periferice (Siria, Palestina etc ) în timp ce nici o emigrare nouă nu a contribuit la creşterea numărului sumerienilor Şi aceasta a făcut ca, în mileniul III, elementul semit să devină preponderent Dar dispariţia de pe scena politică a sumerienilor ca naţiune, intervenită la începutul mileniului II, nu a pus capăt influenţei lor Din contră „Spiritul sumerian” a mai supravieţuit peste un mileniu în Mesopotamia şi a influenţat evoluţia popoarelor mesopotamiene şi chiar pe cea a vecinilor lor Aceste lucruri complică şi încurcă sarcina istoricilor: nu este posibil să fixezi limite istorice sigure – început şi sfârşit – civilizaţiei sumeriene; la fel, este riscant să atribui meritul unei inovaţii (tehnică, ştiinţifică, ideologică…) numai sumerienilor Aceste consideraţii i-au făcut pe cei mai mulţi savanţi să adopte acum termenul de „civilizaţie mesopotamiană”, în locul celui mai restrictiv şi mai nesigur de „civilizaţie sumeriană” Călători în căutare de pietre Au fost necesare aproape trei sferturi de secol după descoperirea ruinelor pentru ca vechile oraşe din Mesopotamia de Jos să-şi dezvăluie secretele Şi aceasta pentru că această regiune din Irakul contemporan este una din cele mai neprimitoare care există Călătorul poate concepe doar cu greu că înfiorătorul deşert de culoare cafenie care există astăzi aici a fost, odinioară, o regiune prosperă în care oraşele în permanentă activitate primeau oameni veniţi cu miile din cele patru zări Clima este de nesuportat: un soare arzător vara, cu furtuni îngrozitoare de nisip; ierni glaciale în care bat vânturi din nord, despre care s-ar putea crede că vin direct din Siberia! Şi când deşertul se opreşte la poalele unei coline, face ioc, la câţiva kilometri mai departe, mlaştinilor: fluviile se revarsă de două ori pe an, primăvara şi toamna, dând naştere la enorme şi de nepătruns hăţişuri de trestii în care bântuie tot felul de gângănii, – dintre care ţânţarii nu sunt, cu siguranţă, cei mai răi –, ocupând suprafeţele în roiuri compacte Această situaţie explică de ce Mesopotamia de Jos a rămas în afara drumului pe uscat care merge din Palestina în India Descoperirea Sumerului s-a făcut din întâmplare, s-ar putea spune: primii exploratori europeni s-au interesat mai întâi de nordul Mesopotamiei, unde clima era mai blândă Până la începutul secolului trecut, cunoştinţele despre Antichitatea din Orientul Apropiat se rezumau la ceea ce povestea Biblia despre asirieni Totuşi, unele pasaje din Carte au nedumerit câteva minţi curioase Astfel, în secolul XII, un rabin spaniol, Benjamin de Judele, s-a întors dintr-o călătorie în Orientul Apropiat cu convingerea că a descoperit ruinele oraşului Ninive (lucru care se va dovedi exact) şi cele ale Turnului Babei, aproape de Bagdad Relatarea lui n-a fost cunoscută decât după patru sute de ani de la moartea învăţatului rabin, chiar în acel secol XVI în care noi călători occidentali începuseră să parcurgă Mesopotamia şi să se intereseze de ruine Dar a trebuit aşteptat secolul următor pentru ca un italian, Pietro della Valle, nemulţumindu-se doar cu stricta observaţie a predecesorilor săi, să ia cu el cărămizi acoperite cu inscripţii cuneiforme Când Pietro della Valle a revenit din călătorie, avea, între altele, în bagajele sale, copii după inscripţiile descoperite la Persepolis şi… două mumii egiptene Dar din inscripţiile de pe cărămizile aduse de delte Văile nu s-a aflat nimic În 1782, un botanist francez, Michaux, a îndrăznit să se aventureze şi el spre Persia În drum, a cumpărat o piatră gravată cu inscripţii cuneiforme şi cu reliefuri, care a devenit celebră sub numele de „Piatra Michaux”, aflată la Biblioteca Naţională a Franţei Mai mulţi savanţi din acea perioadă au dat interpretări ale gravurilor mai mult sau mai puţin bizare, în acelaşi an, un alt francez, abatele Beauchamp, a făcut o descriere remarcabilă a ruinelor Babilonului O întrecere între consuli La începutul secolului XIX, cele două puteri mondiale din acea perioadă, Franţa şi Anglia, îşi măreau, din motive diferite, eforturile pentru cunoaşterea Orientului Apropiat De acum înainte, explorarea nu se va mai face de către aventurieri şi călători întâmplători, ci va fi în sarcina diplomaţilor aflaţi acolo în misiune, în felul acesta, consulul general englez la Bagdad, C J Rich, pasionat de istoria antică şi religioasă, şi-a alcătuit o colecţie excepţională de antichităţi, din care făcea parte cunoscutul cilindru al lui Nabucodonosor Franţa nu a reacţionat oficial Dar, în 1842, a hotărât să deschidă un consulat la Mossul, oraşul kurd în care Rich dobândise cele mai preţioase piese Postul de consul i-a fost încredinţat unui „veteran” al Orientului, care servise deja în Egipt şi străbătuse Yemenul: Paul-Emile Botta A-cesta urmărise cu pasiune cercetările lui Rich şi, plin de entuziasm, şi-a luat postul în primire cu ideea de a începe, cât de curând, săpături personale Ninive se găseşte la câţiva kilometri de Mossul, pe partea cealaltă a Tigrului La scurt timp după instalarea sa, Botta a început lucrările Cu toate că predecesorii săi nu făcuseră decât să lucreze superficial pe cele două telluri, numite Quyundjiq şi Nebi-Yunus, Botta, după patru luni de muncă, nu găsise nici unul din monumentele care-l interesau în primul rând: basoreliefuri, statui, pe scurt, mărturii „grăitoare” În acea perioadă, şi chiar mult timp după aceea, prospectorii erau mai curând căutători de comori fără mari scrupule pentru istorie, decât adevăraţi exploratori Botta şi-a manifestat, în repetate rânduri, decepţia şi disperarea, dar, la un moment dat şi-a amintit că, la începutul săpăturilor, un ţăran dintr-o localitate vecină îi spusese că-i putea oferi cărămizi cu inscripţii şi alte piese Atunci, el nu-i dăduse atenţie, dar acum, când munca sa părea că nu duce la nici un rezultat, s-a hotărât să-l reîntâlnească pe ţăran A trimis mai mulţi dintre colaboratorii lui autohtoni să-l caute şi, când aceştia i-au adus datele necesare, Botta s-a deplasat imediat la Khorsabad, o localitate vecină în care se găseau monumente antice Este uşor de înţeles emoţia lui când a descoperit magnificele basoreliefuri ale anticului Dur-Şarukin, care se găsesc, în prezent, la Luvru Descoperirea era de mare importanţă: era la începutul primăverii anului 1843 Asirologia lua naştere cu adevărat ca o ştiinţă Este inaugurat muzeul asirian din Luvru Dar greutăţile erau abia la început; autorităţile turceşti din Mossul, instigate se zice, de englezi, foloseau orice motiv pentru a-l îndepărta pe Botta A fost necesară o intervenţie pe cale diplomatică la cel mai înalt nivel, la Constantinopole, pentru ca săpăturile, întrerupte un timp, să fie reluate, în acelaşi timp, Botta, care-şi investise averea personală în această operaţie, a primit o subvenţie de la guvernul francez, ca şi preţiosul ajutor al desenatorului Flandin: datorită acestuia ni s-a păstrat imaginea unui mare număr de basoreliefuri distruse, ulterior, de elementele naturii, sau de nepriceperea oamenilor În octombrie 1844, Botta a închis şantierul şi s-a ocupat de o treabă destul de delicată: trimiterea celor mai deosebite piese în Franţa, conform instrucţiunilor primite de la Paris Era o muncă deosebit de grea Â fost necesară tăierea blocurilor de piatră care cântăreau mai multe tone, apoi transportul lor pe drumuri desfundate până la Tigru, unde au fost îmbarcate pe plute, aşezate pe burdufuri numite kelik Până la urmă, încărcătura a ajuns la Paris, în februarie 1847 La 1 mai, o mulţime enormă se înghesuia în faţa porţilor muzeului Luvru: se inaugura muzeul asirian Era o adevărată revanşă a Franţei asupra Angliei, cu atât mai mult cu cât descifrările preliminare ale pieselor aduse arătau că Botta descoperise palatul lui Sargon II (721-705 î H ): era primul contact cu un personaj al cărui nume apărea în Vechiul Testament Această acţiune a avut un răsunet universal Din acel moment, goana după tezaure şi după descoperirea vechilor surse ale civilizaţiei a căpătat un ritm extrem de accelerat: englezii n-au rămas mai prejos în această cursă Trebuie arătat că Botta, cu toate serviciile făcute şi meritele sale, a murit nedreptăţit, în sărăcie şi aproape anonim Din Asiria la Sumer Cercetările au fost mai întâi localizate în cunoscutul „Triunghi asirian”, adică în regiunea delimitată de Tigrul de sus şi de afluenţii săi, Zabul Mic şi Zabul Mare Acolo s-a remarcat un arheolog, englezul Layard, sosit la Mossul în octombrie 1845, în momentul în care Botta pleca în Franţa Layard a lucrat simultan la Quyundjiq (vechiul Ninive), Nimrud (Kalakh) şi Qualaat Şergat (Asur) Desfăşurate în perioada 1845-1847, săpăturile sale au fost extrem de rodnice, în special la Ninive, unde mai mult de şaptezeci de camere din palatul lui Sennacherib au fost scoase la lumină, fiind descoperite două mii de basoreliefuri şi zece tauri înaripaţi Totuşi, descoperirea cea mai extraordinară a fost făcută din întâmplare Scoţând reliefurile din două mici camere din palatul aflat la sud-est de Ninive, Layard a dat la iveală o enormă grămadă de tăbliţe: era o parte a bibliotecii lui Asurbanipal (668-626 î H ), nepotul lui Sennacherib Regele adunase o colecţie unică: nici un text literar, ştiinţific sau religios nu lipsea, aşa cum s-a dovedit mai târziu, prin noi săpături şi prin traducerea tăbliţelor Cu aceste noi descoperiri, arheologia mesopotamiană pătrundea într-o fază „ştiinţifică”, s-ar putea spune Săpăturile au început să se facă sistematic şi personalul s-a completat cu arhitecţi competenţi, capabili să stabilească topografia locurilor şi planurile oraşelor şi palatelor dezgropate Dar „Triunghiul asirian” a fost privit de cei care l-au descoperit ca un teren rezervat Pentru acest motiv, noile înclinaţii spre arheologie, stimulate, în Europa, de asirologie, s-au îndreptat spre alte regiuni ale Mesopotamiei Centrul de interes s-a deplasat spre sud Consulul Franţei la Bagdad, Fresnel, a început explorarea Babilonului; şi mai la sud, în ţara Sumerului propriu zisă, săpăturile au început la Uruk, în 1849, conduse de către englezul Loftus Ele nu s-au terminat, practic, decât în anii 1950 Ar fi necesare zeci de volume pentru a scrie epopeea scoaterii la lumină a Sumerului, atât au fost săpăturile de îndelungate şi pline de aventuri şi atât de numeroase au fost descoperirile, în loc de a enumera detaliat etapele, fapt care ar plictisi cititorul, am considerat că este mai bine să dăm o imagine a acestei epopei prin descrierea săpăturilor doar în unele din oraşele cele mai importante Uruk, oraşul al cărui rege a fost Nimrod Situl Warka se găseşte la câţiva kilometri (patru sau cinci) de malul oriental al Eufratului, într-o regiune pustie pe care o străbăteau rar, în secolul trecut, nomazii arabi şi, mult mai rar, călătorii occidentali Ducându-se să-şi ocupe postul din Basra, lui Loftus i-a venit ideea de a face un ocol pentru a vedea mai de-aproape tellurile care se zăreau în depărtare La Warka, cel mai înalt tell era Buwariye; la sud-vest se înălţa colina Wuswas, despre care legenda locală spune că un negru a intrat căutând aur şi n-a mai ieşit niciodată Urcând pe vârful tellului Buwariye, Loftus a observat un alt tell, Muqayyar, la sud şi, în sfârşit, un altul, la est, Senkereh Mult mai târziu, aceste telluri au devenit celebre: Warka acoperea ruinele Urukului, Muqayyar pe ale Urului şi Senkereh pe cele ale Larsei Abia instalat la Basra, Loftus a obţinut autorizaţia să lucreze la Warka A început imediat săpăturile, dar în condiţii îngrozitoare: trebuia să meargă patru ore prin deşert pentru a se aproviziona cu apă din Eufrat; ziua era o căldură infernală, iar noaptea se produceau furtuni de nisip După trei săptămâni de săpături, Loftus descoperise doar mobilier funerar fără mare interes, datând doar din secolul III î H Decepţionat, Loftus a revenit, totuşi, la Warka în 1853, cu mai multe mijloace băneşti, şi într-un anotimp mai favorabil A scos la lumină un zid împodobit cu mozaicuri conice care va căpăta, mai târziu, o reputaţie meritată: el datează de la sfârşitul mileniului IV şi reprezintă unul din cele mai vechi monumente arhitecturale ale umanităţii Dar, în 1853, arheologii nu se preocupau de arhitectură; erau pasionaţi doar de obiectele sculptate Loftus şi-a încercat norocul mai departe, la Wuswas, dar n-a găsit nici o sculptură şi a revenit decepţionat Situl din Warka, înainte de a fi cercetat sistematic (începând din 1912) de o expediţie germană sub conducerea lui J Jordan, n-a mai primit decât unele vizite scurte Totuşi, arheologii identificaseră cu certitudine situl cu faimosul oraş Uruk, Erekhul evreilor, oraşul al cărui rege era marele vânător Nemrod, după cum spune Biblia! Unul din cele mai ilustre locuri din istoria omenirii Savanţii germani au degajat un complex grandios cuprinzând, în special, faimosul „Templu alb” care provine dintr-o epocă foarte veche (3500-3000 î H ), marele templu al zeiţei Iştar-Innana, numit Eanna, păstrat cu grijă de către toţi regii din timpuri străvechi până la Cirus Ziguratul (templu supraetajat de formă conică) nu măsura mai puţin de 56 m lungime pe 50 lăţime Zidurile oraşului, puse în evidenţă într-o zi cu umiditate mare de benzile închise la culoare pe nisip, se întindeau pe 9,5 km şi aveau nouă sute de turnuri semicirculare Expediţia a adunat milioane de tăbliţe cu inscripţii, cu o scriere arhaică, ca şi zeci de cilindri-sigiliu, sigilii, diferite statuete, numeroase vase de metal, piatră sau argilă Dar, în special, a avut şansa să descopere celebrul cap de femeie din marmură, în mărime naturală, considerat, pe bună dreptate, ca una din capodoperele artei sumeriene În 1931, arheologii au descoperit într-o groapă, la nouă metri sub nivelul solului, scheletul unui tânăr a cărui mână stângă era legată de piciorul drept: fără îndoială un prinţ prizonier; poziţia sa, gestul mâinii sale protejându-şi capul, duc la presupunerea că, printr-o mişcare bruscă, încercase să se apere de o piatră în cădere Scheletul, aşa cum a fost găsit, poate fi văzut acum la Atlas Museum din Berlin Munca depusă la Warka de echipele de arheologi germani, care s-au perindat succesiv, este una din cele mai remarcabile: Uruk şi-a regăsit, cinci milenii de la primele începuturi, locul şi prestigiul care i se cuvin Vechea capitală a religiei sumeriene, în care cultul lui Iştar-Innana era încă practicat în epoca lui Alexandru cel Mare, este astăzi unul din cele mai ilustre locuri din istoria omenirii U r, oraşul lui Avraam Muqayyar este o colină având deasupra un platou, situată la 10 km la sud de Nazirie, nu departe de confluenţa Eufratului cu Şott EI-Hay: ea are o lungime de un kilometru de la nord la sud şi o lăţime de circa şase sute de metri de la est la vest Primăvara, când fluviile se revarsă, Muqayyar se vede de departe ca o insulă pustie în mijlocul apelor Totuşi, în acest loc s-a desfăşurat una din cele mai extraordinare aventuri ale Istoriei: aici se ridica mândrul oraş Ur, patria lui Terah tatăl iui Avraam Biblia spune că, atunci când Haran, fratele lui Avraam, marele patriarh, a murit, Terah şi-a luat familia şi „a plecat cu ei din Urul Caldeei, ca să meargă până în ţara Canaanului; dar au mers până la Charan şi s-au aşezat acolo ” Pietro della Valle a fost, fără îndoială, primul călător occidental care a zărit Muqayyarul, în secolul XVII, fără a bănui că acolo fusese oraşul Ur Se spune chiar că una din tăbliţele scrise pe care le-a adus din călătoria sa provenea din acest sit A trebuit să treacă două secole pentru ca un alt călător, G Boillie-Frazer, să se încumete să treacă prin acest pustiu total În iarna lui 1854, J E Taylor, viceconsul englez la Basra, a început săpături la îndemnul celebrului locotenent-colonel Rawlinson, „descoperitorul” inscripţiei din Behistun care a avut un rol important în descifrarea cuneiformelor Situl era un amestec de resturi diferite: Taylor i-a făcut o descriere dezolantă Totuşi, ridicându-se din această îngrămădire fără formă, apărea o mare ruină Mai târziu, a fost identificată cu templul zeului lunii, Nanna, un zigurat cu cel puţin două etaje, din care al doilea avea o suprafaţă mai mică decât primul Cercetătorii au descoperit repede inscripţiile de la temelie (babilonienii introduseseră acest obicei ingenios, care consta în a grava pe temeliile construcţiilor indicaţii preţioase pentru arheologi, despre oraş şi istoria lui) Aceste inscripţii de pe temelie erau datorate regelui Nabonide (secolul VI î H ), ultimul rege al Babilonului Acest suveran restaurase oraşul şi dădea asigurări că el fusese construit de Ur-Nammu şi Shulgi şi de alţi regi apăruţi mai târziu Din acel moment, îndoiala s-a risipit: arheologii au anunţat descoperirea biblicului Ur Taylor a avut chiar şansa să poată folosi, pentru nevoile echipei sale, după aducerea la suprafaţă, o clădire aproape intactă din cărămizi, căreia nu-i lipsea decât acoperişul! Materialul descoperit s-a dovedit şi el de primă calitate: s-au găsit nenumărate tăbliţe de pământ ars îmbrăcate în argilă pentru evitarea… falsificărilor Totuşi, cercetările au fost reluate abia după Primul Război Mondial, în 1919 Englezul Hali a degajat complet ziguratul a cărui bază era dreptunghiulară, diferit de alte zigurate cunoscute, toate cu baza pătrată Descoperiri senzaţionale Situl Ur păstra însă multe alte secrete extraordinare Ele au fost descoperite de C L Wolley în cursul cercetărilor din perioada 1922-1934 În afara edificiilor religioase grandioase scoase la lumină, şi care datează de la începutul mileniului III, cercetătorii au găsit o stelă devenită celebră sub numele „Stela lui Ur-Nammu” Pe ea se vede regele Nammu, în picioare, ridicând mâna dreaptă în semn de adorare, mâna stângă ţinând un vas sacru; un personaj cu aripi varsă în acest vas un lichid Dar descoperirea cea mai senzaţională a fost cea a cimitirului din Ur, cu un număr de morminte ce depăşea o mie opt sute Unele dintre ele, provenind din perioada denumită Ur l (2500 î H ) erau construite în mod deosebit Un plan înclinat permitea accesul la un fel de mausolee subterane boltite sau cu o cupolă vastă care acoperea mai multe camere Lucrul cel mai extraordinar este că nu s-a descoperit scheletul mortului căruia îi era destinat mormântul, dar s-au descoperit cadavrele cortegiului său, în total optzeci de persoane, soldaţi înarmaţi, muzicanţi, sclavi, conducători de care stând pe vehiculul lor tras de boi Totul era încă la locul lui; degetele muzicanţilor ciupeau coardele instrumentelor Pe pământ, erau aruncate cupe cu otravă Acest cortegiu se sinucisese în colectiv pentru a-l urma în altă lume pe stăpânul devenit zeu Vom reveni, mai departe, la acest obicei ciudat În morminte au fost găsite obiecte de mobilier funerar de o excepţională calitate artistică, în special coiful de aur al regelui Meskalamdug, ca şi cilindrul-sigiliu al aceluiaşi rege şi din acelaşi metal; un „model redus” de barcă, din argint, cu o structură magnifică, bine conservată etc Peste milenii, Urul, fabuloasa capitală sumeriană, îşi arăta, în faţa întregii lumi uimite, splendoarea sa trecută Problemă de stat, din cauza unei statui La 40 km spre nord de Uruk, pe malul oriental al lui Şot EI-Hay, se înălţa un tell numit Tello Explorarea acestui sit, în care zăceau ruinele Lagashului, unul din marile oraşe ale Sumerului, a fost foarte agitată Emest de Sarzec, numit, în 1875, viceconsul al Franţei la Basra, nu avea o înclinaţie deosebită pentru meseria de arheolog Totuşi, exemplul lui Taylor şi descoperirea oraşului Ur înflăcărase imaginaţiile şi-i încurajase pe cei fricoşi Sarzec s-a iniţiat curând în tehnicile, destul de reduse în acea perioadă, ale cercetărilor arheologice şi a dorit să participe la goana după comori antice, care atunci era foarte la modă Un negustor creştin din Basra a fost cel care i-a atras atenţia lui Sarzec asupra sitului Tello: i-a vorbit despre descoperirea întâmplătoare, făcută de nomazii din regiune, a unor antichităţi de primă importanţă, printre care magnifice statui din diorit Regiunea însă nu oferea siguranţă, fiind bântuită de populaţii sălbatice şi independente Sarzec a obţinut, cu ajutorul banilor, sprijinul şefului tribului Mountafiq pe teritoriul căruia se găsea situl În martie 1877, viceconsulul a venit la Tello: locul nu părea greu de explorat, ruinele fiind acoperite doar de un strat de nisip De altfel, chiar la sosirea sa, exploratorul a descoperit o parte a unei mari statui chiar la nivelul solului, la baza uneia din numeroasele coline artificiale, în anul următor, o altă parte a statuii a fost scoasă la lumină fără greutate: nu mai lipsea decât capul Dar întregul ansamblu al statuii avea dimensiuni considerabile Sarzec, neavând la dispoziţie mijloacele necesare, a trebuit să renunţe să o transporte până la Basra Primise ordin să păstreze secretul asupra descoperirii sale Ori, în acea perioadă, concurenţa dintre cercetătorii englezi şi francezi devenise acerbă Vestea despre descoperirea lui Sarzec ajunsese până la Rassam, un creştin din Mossul, elev al lui Layard, care lucra pentru British Museum El a organizat imediat o expediţie la Tello Dar acţiunea lui Rassam a fost un eşec Sosit la Tello la sfârşitul lui februarie 1879, a nimerit în mijlocul anotimpului nefavorabil, în plus, au izbucnit certuri printre muncitorii pe care îi angajase A trebuit să încheie lucrările la 13 martie 1879 şi să se mulţumească cu câteva obiecte găsite într-un şanţ Între timp, Sarzec, revenit în Franţa, punea în alertă autorităţile: acţiunea de la Tello a devenit o problemă de stat! S-a intervenit pe lângă sultanul otoman de la care s-a obţinut o concesionare specială La 21 ianuarie 1880, Sarzec îşi relua explorările, de această dată fără a se teme de vreo incursiune engleză S-a pătruns în secretul mileniilor Materialul scos la lumină a fost unul din cele mai importante din istoria arheologiei mesopotamiene: mii de tăbliţe, sute de cilindri şi, mai ales, un mare număr de statui excepţional conservate, care fac astăzi mândria muzeului Luvru Tot Sarzec a fost cel care a adus renumita „Stelă a Vulturilor”, una din capodoperele artei sumeriene, adevărată bandă desenată pe piatră care povesteşte faptele de vitejie ale regelui Eannatum din Lagash În cursul săpăturilor care au urmat, până în 1900, Sarzec, însoţit de tânăra sa soţie, dornică de aventuri, a dat la iveală statuile regelui-preot Gudeea (2050 î H ) şi capetele ce lipseau statuilor descoperite mai înainte S-a descoperit şi bastonul de comandant al legendarului rege din Kish, Mesilim, al cărui nume a fost dat unei întregi epoci a istoriei mesopotamiene, cea de la mijlocul mileniului III Descifrarea a circa 30000 de tăbliţe, aflate acum la muzeul din Istanbul, a dat posibilitatea să se afle câte ceva despre perfecţiunea tehnicii de prelucrare a cărămizii în Sumer, a cuceririlor ştiinţifice dobândite de sumerieni şi de arta lor desăvârşită în prelucrarea pietrei şi în construirea bolţilor Tăcerii pietrelor şi monumentelor de argilă îi urma un minunat comentariu al splendorii sumeriene: s-a intrat cu adevărat în secretul mileniilor având revelaţia unei renaşteri temporare a Sumerului, cam prin jurul secolului XX î H După moartea lui Sarzec, Tello-Lagash a rezervat şi alte surprize noilor exploratori, în special lui H de Genouillac şi A Parrot Cel din urmă a dat la iveală grandiosul mormânt a doi din succesorii lui Gudeea, fiul său Ur-Ningirsu şi nepotul său Ugme; această clădire unică în felul ei (are forma unui X) nedumereşte şi astăzi prin arhitectura sa curioasă Recolta strânsă la Tello, este, fără îndoială, una din cele mai surprinzătoare Astăzi, este situl cercetat cel mai bine şi cel mai cunoscut din Mesopotamia Insucces englez la Nippur Există, în schimb, un sit mesopotamian care a descurajat mult timp pe arheologi şi anume cel de la Nuffer Totuşi, încă din 1852, orientalistul J Oppert a considerat că acest nume arab provine din numele sumerian al unui oraş mort din aceste locuri: Nippur, despre care Iezechiel spunea că înflorea pe malul canalului Kebar Explorat deja în 1849 de Loftus, Nippur l-a atras în special pe Layard În zadar! Aşezat la limita de nord-est a marilor mlaştini din Mesopotamia de jos, la Niffer se poate ajunge foarte greu: Layard trebuia zilnic să traverseze mlaştinile infestate, cu ajutorul unei bărci arhaice Dar ţinutul era foarte promiţător: numeroase telluri se ridicau ia treizeci de metri de la sol; ruinele se întindeau pe o mare suprafaţă presărată cu resturi de vase de pământ, sticlă, cioburi de cărămidă şi de tăbliţe… Layard s-a urcat, la început, pe tellul principal care era chiar marele templu al lui Enlil, regele zeilor, în panteonul sumerian Dar, obişnuit să cerceteze doar la suprafaţă, arheologul englez a avut o mare decepţie Nippur fusese locuit în cursul întregii Antichităţi şi vestigiile s-au suprapus Ar fi fost necesar să sape adânc şi nu să se mulţumească doar să râcâie suprafaţa Recolta a fost deosebit de sărăcăcioasă: câteva piese obişnuite de mobilier funerar găsite în mormintele părţilor Nici una din acele fresce sau statui colosale la care visa englezul, îmbătat încă de reuşitele lui în Asiria Se zice că atunci când a închis şantierul, Layard a jurat, atât era de decepţionat în speranţele sale, să nu se mai ocupe niciodată de antichităţi „babiloniene” Triburile contra americanilor Totuşi, lecţia aceasta a fost de folos unora: la Nippur şi-au făcut intrarea americanii în arheologia mesopotamiană, în 1889 Dincolo de Atlantic, mulţimea era atrasă din ce în ce mai mult de descoperirile lui Layard şi Sarzec În acesta ţară, în care studiul Bibliei este o datorie religioasă, o pasiune şi o tradiţie familială, era normal ca reînvierea anticului Orient să provoace entuziasm Au fost create asociaţii specializate, în 1884, o domnişoară bătrână a oferit 5000 de dolari pentru ca o misiune să se ducă în Mesopotamia şi să exploreze în numele Americii Expediţia s-a făcut în 1888, dar nu prea a adus noutăţi În anul următor, Episcopal Divinity School din Philadelphia a adunat subvenţii mai importante (15000 de dolari) Condusă de Peters, o nouă misiune americană, numeroasă şi bine echipată, a ajuns, în 1889, la Nuffer Perioada de şedere a acestor americani, lipsiţi total de experienţă în problemele Orientului şi de adaptare la dificultăţile ce apăreau, a fost foarte agitată La început, a fost foarte greu să se obţină de la Constantinopol autorizaţia prealabilă Apoi, şi în special, legăturile americanilor cu triburile autohtone s-au transformat, curând, în tragedie, în momentul în care misiunea a ajuns acolo, două din triburi erau într-o luptă deschisă Un bărbat din unul din triburi a încercat să fure caii expediţiei: ca în Far West, santinela americană l-a ucis Aceasta a dus la război cu triburile, care au ripostat printr-un atac masiv, incendiind şi jefuind tabăra americană Arheologii au scăpat nevătămaţi, reuşind chiar să pună la adăpost câteva mii de tăbliţe descoperite până atunci Dar foarte repede şi-au făcut bagajele pe care le putuseră salva Renumitul templu al lui Enlil Căpătând experienţă, cinci noi campanii americane, din 1890 până în 1900 şi ultima în 1948, s-au putut desfăşura fără mari pierderi Cercetarea tellului principal, numit Bint AI-Amir, sau „Casa muntelui” a pus în evidenţă prezenţa renumitului templu al lui Enlil, echivalentul Romei creştine în epoca clasică sumeriană, şi cel mai prestigios loc al religiei timp de secole Regii victorioşi veneau să primească acolo coroana care consacra stăpânirea lor asupra pământului şi popoarelor Acolo, oracolul lui Enlil judeca irevocabil disputele juridice sau politice Acolo se năşteau şi mureau dinastiile Loc extraordinar în care călătorul resimte încă marele suflu cosmic În plus, la Nuffer s-au scos douăzeci de mii de tăbliţe din epoca veche, a căror descifrare nu s-a încheiat încă: una din coline, numită de americani „Tabiet Hill”, conţinea ea singură aproape şapte mii de tăbliţe: acolo era cartierul scribilor Cel mai vechi oraş din lume? În 1854, deşi ocupat să cerceteze Muqayyar (Ur), S E Taylor s-a dus în recunoaştere spre sud, deoarece, de pe ziguratul din Ur se vedea un alt tell, la circa cincisprezece kilometri Acest tell era numit Abu-Sharain de către arabi Grăbit să descopere statui, Taylor nu şi-a continuat mult timp cercetările: situl nu i se părea destul de interesant Totuşi, a descoperit un leu arhaic din bazalt, ca şi cărămizi care dovedeau o mare vechime Câţiva ani mai târziu, a fost identificat Abu-Sharain cu Eridu, oraş port din vechiul Golf Persic, consacrat zeului Enki care domnea asupra adâncimilor apelor (Apsu); Eridu care în legenda sumeriană îşi găseşte originea la începutul lumii şi care a fost patria eroului legendar Adapa Eridu beneficiase, în afară de protecţia zeului Enki, de condiţii excepţionale care păreau că-i garantează rezistenţa contra acţiunii timpului Colinele învecinate îi dăduseră o piatră calcaroasă foarte dură pentru consolidarea zidurilor, fiind singurul oraş sumerian construit cu acest material, în alte părţi, absenţa pietrei a forţat oamenii să construiască numai cu cărămizi arse sau doar uscate Totuşi, furtunile de nisip şi aversele au reuşit să învingă oraşul Eridu Ruinele erau într-o stare de plâns, cu excepţia unei părţi a zidurilor exterioare Cercetările s-au reluat în 1918 sub conducerea englezului Campbell Thomson Eliberând zidul din partea de sud-est a ziguratului (înalt de 24 m), el a descoperit sigiliul regelui Bursin, din a treia dinastie din Ur Mai departe, chiar la suprafaţa templului, s-a găsit sigiliul lui Ur-Nammu Arheologul a tras concluzia grăbită că situl nu fusese ocupat „serios” înainte de epoca Ur III (2100 î H ) Exploratorii următori, Hali (1919) şi Langdon (1928) n-au avut mai mult succes Păreau siguri că Abu-Sharain îşi va păstra pe vecie secretele, având în vedere dificultăţile climatice de netrecut Totuşi, la începutul anului 1947, guvernul irakian a hotărât să redeschidă şantierul şi a încredinţat conducerea lucrărilor lui Fuad Safar şi Setton Lloyd S-au folosit nenumărate mijloace moderne Solul lui Ur III care acoperea platforma ziguratului a fost îndepărtat cu grijă S-au pus atunci în evidenţă, la nivelele inferioare, paisprezece pături sau straturi corespunzând unui număr de patru temple construite succesiv pe acelaşi amplasament: legenda era confirmată de cercetări Aceste patru temple se înşiră de la anii 4000 la 3000 î H , ceea ce probează existenţa civilizaţiei urbane sumeriene încă din mileniul V dinaintea erei noastre Pe un tell mai puţin important decât cel al templului lui Enki, cercetătorii au descoperit două palate datate din epoca lui Mesilim, ale căror ziduri au grosimea de 2,6 metri S-a găsit, de asemenea, o statuetă din alabastru, având pe cap o cască de formă conică, semănând izbitor cu personajele „Stelei Vulturilor” Ea are rigiditatea, hieratismul arhaic Astăzi, ca şi odinioară, Eridu este considerat ca unul din cele mai vechi, dacă nu cel mai vechi oraş din Sumer şi poate cel mai vechi oraş al umanităţii Oraşul Potopului Enki, zeul din Eridu, era adorat dintotdeauna în Sumer Legenda îi atribuia deosebitul merit de a fi salvat omenirea de mânia zeilor, într-adevăr, „Tăbliţa Potopului” (vom reveni la ea) ne spune că atunci când zeii au hotărât dispariţia printr-un potop a oamenilor deveniţi necredincioşi, zeul din Apsu, Enki, l-a anunţat pe regele din Shuruppak Ziusudra După sfaturile zeului, regele (care a domnit 36000 de ani, precizează legenda) a construit o corabie enormă, în care, la primele semne ale dezastrului, s-a urcat împreună cu familia sa, animalele sale domestice şi alte animale Omenirea a fost, astfel, salvată datorită acestui zeu prieten al oamenilor: întreaga istorie a lui Noe este conţinută în acest text miraculos Textul legendar nu permite nici o îndoială asupra vechimii oraşului Shuruppak: acest oraş exista mult înaintea Potopului, i s-au regăsit ruinele în anul 1900, în situl de la Fără, la jumătatea drumului între Lagash şi Uruk Intrigat la acea dată de prezenţa unor antichităţi pe pieţele din regiune, arheologul Hilprecht, care lucra atunci pe şantierul din Nippur, s-a dus acolo Doi ani mai târziu, Koldewey a început cercetările Suprafaţa fusese săpată de căutătorii de comori: nu s-au găsit decât cioburi de vase Dar, în adâncime, solul a furnizat o recoltă bogată: cilindri, sigilii, tăbliţe acoperite de o scriere arhaică, basoreliefuri pe dalele votive, vase din piatră şi diferite recipiente din cupru, ca şi o ceramică datată din epoca Djemdet Nasr (începutul mileniului III) Au fost scoase la iveală construcţii foarte vechi care duc Ia concluzia că situl a fost ocupat încă de la sfârşitul mileniului IV În sfârşit, identificarea lui Shuruppak a fost definitiv dovedită, datorită unui mic cilindru cu inscripţie Treizeci de ani mai târziu, în 1931, E Schmidt, care a făcut săpături pentru Universitatea din Pensylvania, a dat la iveală o construcţie care pare a fi prototipul caselor din Orientul Apropiat: un vestibul care dă într-o curte înconjurată de ziduri şi camere din care cea mai importantă se găseşte, întotdeauna, înspre sud, fără îndoială pentru a-i feri pe locuitori de căldura mare a soarelui Misteriosul oraş Mari Descoperirea oraşului Mari ocupă un loc deosebit, din mai multe puncte de vedere, în epopeea arheologiei mesopotamiene Unele texte cuneiforme, sumeriene şi babiloniene, vorbeau despre această importantă capitală dinastică, fără însă a-i acorda un rol politic important Dar nimeni nu ştia unde fusese aşezată, nici chiar jefuitorii de morminte care sunt, uneori, mai ingenioşi decât arheologii profesionişti Această necunoaştere făcea din Mari un oraş care probabil că îşi păstrase intacte tezaurele, statuile, mobilierul etc care vor aduce descoperitorului o recompensă fabuloasă La începutul lunii august 1933, beduinii din regiunea Abu Kemal, târguşor adormit pe malul Eufratului, pe teritoriul sirian, au dezgropat blocuri de piatră pentru construirea unui mormânt pentru unul de-al lor, care să nu fie atacat de şacali şi de hiene Curând, un om s-a prezentat la un post militar francez (Siria era atunci sub mandat francez) şi a declarat că a descoperit o statuie – „un om de piatră” – pe pantele tellului Hariri, la 12 kilometri nord-vest de târguşorul lor, în locul în care beduinii scoseseră pietrele Ofiţerii postului s-au dus acolo şi au constatat că, într-adevăr, se descoperise un bloc de piatră care reprezenta un personaj fără cap, cu bustul gol şi cu mâinile împreunate pe piept La 14 decembrie 1933, o echipă condusă de Andre Parrot înfigea pentru prima oară cazmaua în pământul tellului O lună mai târziu, surprize extraordinare apăreau din pământ Nu statui de tip asirian, aşa cum se aşteptau arheologii, ci cu un caracter evident „sumerian” Multe dintre ele aveau inscripţii: intendentul Ebih-ll, morarul Idi-Narum îşi declarau identitatea Dar, mai ales, era un personaj a cărui faţă, deşi mutilată, era încă expresivă şi nedumerea; şi el îşi declara identitatea: Lamgi-Mari, rege în Mari! vechiul oraş, care nu fusese jefuit timp de atâtea secole, îşi dezvăluia, în sfârşit, prezenţa: tellul Hariri era chiar misteriosul oraş Mari O întreagă civilizaţie nebănuită Din acel moment, săpăturile au fost făcute într-un ritm accelerat şi foarte sistematic, în vreo patruzeci de ani de muncă îndârjită, echipele succesive, sub conducerea aceluiaşi Parrot, au scos din pământ cel mai grandios ansamblu citadin al Antichităţii şi, odată cu el, o întreagă civilizaţie nebănuită Douăsprezece temple au ieşit la lumină, şi un număr mare de palate din care ultimul, datat în mileniul II, acoperă o suprafaţă de două hectare şi jumătate cu cele 300 de camere şi curţi ale sale Era reşedinţa lui Zimri-lim, adversarul nefericit al lui Hammurabi (1880-1750 î H ) Cele mai vechi palate provin din mileniul III şi au dimensiuni ciclopice În plus, nenumărate statui, unele de mărimea unui om, de o factură inegalabilă, au fost scoase din adânc Şi mai mult decât templele, palatele şi statuile, „arhivele” din Mari, imensă bibliotecă de 20 000 de tăbliţe, ne vorbesc astăzi, cu o surprinzătoare precizie, de timpuri arhaice Aceste arhive ne aduc cea mai preţioasă contribuţie la cunoaşterea vechiului Orient Fabulos chiar şi pe vremea lui, Mari este şi mai mult acum, patruzeci de secole după scurta lui agonie Alte telluri, alte epopei Săpăturile din Mesopotamia, începute în secolul trecut, nu au scos la lumină doar oraşele Uruk, Ur, Lagash, Nip-pur, Eridu, Shuruppak şi Mari, ci şi un mare număr de alte oraşe sau situri din îndepărtata Antichitate Ne-am ocupat aici doar de câteva oraşe, din cauza importanţei lor politice, economice, culturale sau religioase Dar nu trebuie uitate nici celelalte descoperiri, chiar dacă le vom menţiona doar în trecere; toate au avut contribuţia lor de glorie, pentru scoaterea la lumină a unor civilizaţii omeneşti din cea mai îndepărtată Antichitate Astfel, din tellurile de la El Oheimir, la o distanţă de 20 de kilometri nord-est de vechiul Babilon, în centrul Mesopotamiei, s-au scos la iveală ruinele oraşului Kish, al cărui rege a fost Mesilim Acest sit, în mod curios împărţit în două pe direcţia nord-sud de vechiul curs al Eufratului, a fost explorat, în 1912, de H de Genouillac care a descoperit, la est, ziguratul lui Zababa, zeul războiului şi, la vest, un important cartier rezidenţial, de unde au fost culese numeroase tăbliţe şi o mare cantitate de obiecte de folosinţă curentă Din 1923, S Landon şi Mackay au redeschis şantierul, închis în timpul Primului Război Mondial, lucrând pentru universitatea Oxford şi muzeul de istorie naturală din Chicago Descoperirea cea mai importantă a fost cea a unui palat arhaic în partea orientală, care este atribuit regelui Mesilim, primul rege recunoscut al istoriei sumeriene Această reşedinţă impunătoare cuprinde două mari corpuri de construcţie împărţite în părţi dreptunghiulare, cu peroane, stâlpi, ziduri cu coloane şi peristiluri Interiorul este împodobit cu frize pe care apar diferite animale; mai departe, regele conduce un şir de prizonieri înveliţi la şold cu o bucată de pânză S-au găsit şi tăbliţe, din care una foarte veche acoperită cu o scriere pictografică Cartierul de vest al oraşului este datat din epoca lui Hammurabi Dar, sub acest nivel, au apărut case arhaice, ca şi un cimitir în care se practica sinuciderea colectivă, ca în Ur La nord, s-au pus în evidenţă sub moloz două zigurate: unul avea şapte etaje, este adevărat înalte numai de 1,5 m fiecare Un alt sit, al cărui nume revine adesea în arheologia sumeriană se găseşte la patruzeci de kilometri de Babilon: Jemdet Nasr Aici nu s-a descoperit nici un monument arhitectonic remarcabil, în afara fortăreţe!, fără interes arheologic, ridicată de Nebucoductsar II (în secolul VI î H ) Situl Jemdet Nasr îşi merită celebritatea prin ceramica excepţională care s-a găsit aici În afară de frumuseţea ei plastică, rafinamentul estetic al decoraţiei, s-a dovedit că ele proveneau, cel puţin, din secolul XXIX î H Şi această artă s-a răspândit în toată Mesopotamia: s-au găsit urme chiar şi la Eridu, în partea extremă sudică Savanţii au dat numele Jemdet Nasr perioadei 2900-2700 î H Şi alte centre arhaice de civilizaţie, ca Larsa, EI-Halaf, Samarra, Hassuna, El-Obeid, au fost scoase la lumină: numai ceramica s-a păstrat însă, dar şi ea sub formă de cioburi Akkad continuă să fie de negăsit Pentru perioadele mai recente, şi în special pentru perioada denumită akkadiană, explorarea tellurilor din valea râului Diyala, afluent al Tigrului, a scos la iveală alte jaloane ale istoriei Mesopotamiei: Asmar (Ashmunak), Agrab, Khafadge, Ishchali, Agarquf, Uqair, Abu-Harmal formează o constelaţie surprinzătoare în jurul zonei în care se întâlnesc cele două fluvii Astăzi n-au mai rămas, probabil, mari centre sumeriene de descoperit în Mesopotamia Cu excepţia oraşului Akkad (Agada), capitala marelui Sargon, care n-a putut fi încă localizată, practic toate oraşele importante au fost descoperite şi identificate Surpriza n-ar mai putea veni, se pare, decât din descifrarea formidabilului stoc de tăbliţe adunate de peste tot şi, din nefericire, risipite în toată lumea Dacă citirea acestor documente nu punea probleme majore în 1976, este clar că descifrarea lor, care i-a pasionat pe savanţii de la începutul secolului trecut şi până în 1905, este una din marile aventuri ale spiritului uman şi merită să fie realizată Misterul scrierii cuneiforme Curiozitatea provocată de tăbliţele cu inscripţii a mobilizat, într-adevăr, timp de un secol, toată elita orientalistă a Europei Totuşi, semnele făcute în argilă de civilizaţiile dispărute erau, cel puţin, neîmbietoare: tăieturile în formă de „cui” (în latină „cuneus”, de unde numele cuneiforme) se îmbinau într-un rebus barbar şi inexplicabil Unii „savanţi” n-au văzut în ele decât o formă, desigur ciudată, de decorare geometrică! A fost nevoie de perspicacitatea danezului Niehbur pentru a desluşi, dincolo de îmbinarea „cuielor”, o scriere, o limbă Mare călător, Niehbur se dusese în Persia şi copiase chiar el faimoasa inscripţie Naqshi-Roustam, din apropiere de Persepolis Această inscripţie se compunea din trei coloane acoperite cu scrieri aparent asemănătoare, fiind toate de tip cuneiform Dar Niehbur le-a examinat cu grijă şi a descoperit trei scrieri diferite, corespunzând, fără îndoială, unor limbi diferite El a reuşit chiar să deosebească, în prima scriere, 42 de semne, făcând parte, după toate aparenţele dintr-un alfabet şi care trebuiau citite de la stânga la dreapta Totuşi, argila nu-şi dezvăluia secretul Era în anul 1780 Douăzeci de ani mai târziu, un alt danez, Munter, s-a aplecat, la rândul lui, asupra tăbliţelor El a confirmat ipoteza lui Niehbur (trei scrieri, trei limbi), susţinută, de altfel, şi de francezul de Sacy, puţin înaintea lui Munter a avut şi intuiţia că avea de-a face cu texte din perioada regilor ahemenizi (ceea ce s-a dovedit exact) Mai mult, el a precizat natura celor trei scrieri: prima era alfabetică, a doua silabică, a treia ideografică Textele nu au fost dezlegate atunci, dar paşii făcuţi erau importanţi Douăzeci de ani înaintea lui Champollion, un profesor de latină… Doi ani mai târziu, în 1802, un german genial, profesor de latină şi cu înclinaţie spre joc, a pariat cu unul din prietenii săi că „va descoperi sensul documentelor scrise (tăbliţele) al căror alfabet şi limbă erau, la început, total necunoscute” Acest profesor, numit G F Grotefend, s-a închis în biblioteca lui cu faimoasa inscripţie a lui Niehbur Subtilul latinist a considerat, de la început, că descifrarea trebuia să înceapă cu prima scriere, cea pe care Munter o considera alfabetică Toate elementele duceau la concluzia că exista un text unic tradus în trei limbi cu scrieri diferite, şi cea mai simplă dintre scrieri era, inevitabil, cea alfabetică în care fiecare semn traduce un sunet particular şi nu un cuvânt, o idee sau o silabă A doua fază a raţionamentului: această scriere trebuia să redea o limbă asemănătoare dacă nu identică vechii persane, numită atunci zend, din care s-a format persana modernă O nouă intuiţie a restrâns câmpul misterului: ţinând cont de localizarea inscripţiei de la Naqshi-Roustam şi de starea ei de conservare, trebuia pusă în legătură cu marii regi ahemenizi care i-au urmat lui Cirus cel Mare: Darius şi Xerxes care făcuseră din Persepolis capitala lor, aşa cum spusese istoricul grec Herodot Aceste premise fiind puse, Grotefend a trecut la descifrarea propriu-zisă În mod judicios, s-a gândit să izoleze, mai întâi, numele proprii, mai uşor de identificat deoarece ele variază destul de puţin, fonetic, de la o limbă la alta A remarcat, de asemenea, în prima scriere, grupe de semne, cuvinte, separate de „cuie” verticale sau oblice Treaba care urma să fie făcută era reperarea numelor proprii a căror grafie trebuia să se repete din loc în loc, încadrată de cea mai lungă, cea a „titlurilor regale” Dacă era vorba chiar de nume de suverani, şi cum aceste nume se compuneau din litere repetate: Darius, Xerxes, trebuiau să poată fi identificate cu uşurinţă şi, prin aceasta, să se descopere valoarea altor semne care constituiau cuvintele După câteva tatonări, Grotefend a reuşit să decripteze, cu destulă exactitate, câteva inscripţii: „Darius, rege puternic, fiul lui Hystaspe”; „Xerxes, rege puternic, rege al regilor, fiul lui Darius”… O treime din semnele alfabetice ale primei scrieri au fost, astfel, identificate: aceasta s-a întâmplat în anul 1802! Champollion n-a descifrat enigma hieroglifelor decât douăzeci de ani mai târziu, datorită pietrei de la Rosetta”, descoperită, ciudată coincidenţă, în acelaşi an 1802! Din păcate, lucrările lui Grotefend nu au fost încurajate oficial şi au fost întrerupte Munca de descifrare a primei scrieri va fi continuată de alţi savanţi, dar partea leului îi revine, fără tăgadă, profesorului de latină, care a câştigat pariul Un arheolog acrobat Cel care a finisat opera lui Grotefend a fost un ofiţer englez din Compania Indiilor, H C Rawlinson Ce ciudat personaj a fost acest Rawlinson! Poate fi găsit amestecat peste tot, în Mesopotamia, în cercetările arheologice incipiente din anii 1830-1850 El este cel care a escaladat partea cea mai de sus a stâncii din Behistun… pentru a copia de pe peretele stâncos o inscripţie lungă în trei limbi, începând cu o scriere cuneiformă din persana veche Darius, impresionat de maiestuoasa sălbăticie a leului, a încredinţat aici pietrei grija perpetuării amintirii sale Se şi vede, de altfel, în relief, marele rege victorios al cărui picior zdrobeşte corpul duşmanului său Gumată, prosternat Datorită lungii inscripţii aduse de arheologul acrobat, scrierea cuneiformă a vechii limbi persane a fost rapid descifrată şi limba scrisă, astfel, cunoscută Se deschidea, aşadar, o poartă largă pe drumul dezlegării misterului cuneiformelor: cunoscând bine una din cele trei scrieri persepolitane de la Nagshi-Rustam, se putea acţiona asupra celorlalte pe care Niehbur, Munter şi Grotefend le analizaseră în zadar Cel mai uşor de descifrat era a doua scriere, cea silabică Ea era compusă din semne de trei ori mai numeroase decât în prima scriere (111 semne), dar avea de cinci ori mai puţine decât cea de-a treia (mai mult de 500 desemne) Între 1838 şi 1851, un savant englez, E Norris, s-a îndârjit să dezlege misterul celei de a doua scrieri Curând, şi-a dat seama că acolo unde prima scriere (vechea persană) scria D a r i w u s , a doua nota Da ri ia Wu u is Lungimea textului din Behistun, pur şi simplu plin de nume proprii, a permis să se stabilească un dicţionar de silabe destul de complet Apărea acum o limbă total necunoscută şi izolată, fără nici o legătură cu vreo grupă (vechea persană fusese ataşată fără probleme la ramura indo-europeană) Această limbă necunoscută, căreia Jules Oppert i-a întocmit gramatica şi vocabularul, a fost denumită, pe rând, scită, medică, sacică, primind numele definitiv de elamică sau elamită (de la Elam, regiune din sud-vestul iranian) Din acea epocă, nu s-au mai găsit alte inscripţii în această limbă Un „concurs general” în babiloniană În timp ce unii savanţi decriptau cea de a doua scriere, un alt grup de cercetători, din care făcea parte neobositul Rawlinson, încerca să rezolve enigma mult mai grea a celei de a treia scrieri Se remarcase că aceasta se regăsea foarte des şi izolat pe tăbliţele dezgropate în Mesopotamia Miza părea importantă: decriptând-o se deschidea un drum larg spre cunoaşterea civilizaţiilor fabuloase ale căror ruine fuseseră descoperite Identificând destul de repede numele proprii, a fost evidenţiat un sistem grafic foarte complex, folosind, în acelaşi timp, semne silabice, ca în scrierea a doua, şi alte semne mai misterioase De exemplu, toate numele proprii erau precedate de un „cui” vertical care părea să aibă o valoare „indicativă” Alte semne mai elaborate precedau sau urmau numele zeilor şi toponimele, în sfârşit, s-a constatat că termenii comuni, care erau înscrişi cu mai multe semne alfabetice sau silabice în prima şi a doua scriere, erau reprezentaţi printr-un singur semn în a treia S-a ajuns la concluzia că acest semn avea o valoare ideografică: el desemna chiar obiectul şi nu enunţul fonetic al numelui său O altă constatare era coroborată cu această concluzie: numărul foarte mare de semne în cea de-a treia scriere Din acel moment, totul a fost un joc de puzzle pentru dezlegarea secretului S-au descoperit legăturile de rudenie între limba din această scriere şi arabă, ebraică, arameică: era deci tot o limbă semită La început, a fost numită asiriană, apoi babiloniană, dar astăzi este desemnată cu numele akkadiană Rawlinson – iar el! – reuşise încă din 1851 să termine traducerea celei de a treia coloane a textului din Behistun Şase ani după această ispravă, Royal Asiatic Society din Londra a organizat un fel de „concurs general” în babiloniană Ea a trimis câte o copie a unei tăbliţe „virgine”, recent dezgropată, la patru savanţi, Rawlinson, Hincks, Talbot şi Oppert, rugându-i pe toţi să trimită societăţii, în plic sigilat, traducerea Bineînţeles, cei patru concurenţi nu trebuiau să intre în contact în tot timpul probei” Cele patru traduceri s-au dovedit a fi extrem de asemănătoare: era dovada că babiloniana nu mai avea secrete pentru savanţi În care academicienii se bat… cu umbrelele Descifrarea acestor scrieri a avut răsunetul aşteptat asupra cercetării arheologice de care, din acel moment, statele, marile puteri, s-au preocupat direct Dar săpăturile scoseseră la iveală şi tăbliţe acoperite cu o scriere diferită de cele trei scrieri descifrate Unii savanţi au raţionat astfel: din moment ce babiloniana se scrie cu un ansamblu de semne care sunt atât silabice cât şi ideografice, există o mare probabilitate ca chiar aceste semne să fi avut la origine o valoare exclusiv ideografică, ideea de a le folosi ca pe nişte caractere silabice venind abia mai târziu Această ipoteză nu era nemotivată: se remarcase că acelaşi semn, de exemplu cel care înseamnă ideografic bovină, se regăsea în altă parte în compunerea unui cuvânt unde avea valoarea silabică gud La fel, semnul ideografic care însemna tăietură, separare, se regăsea silabic în tar Aceasta a condus la căutarea în lexicul semit vechi şi modern a corespondenţei între valoarea ideografică şi silabică a semnelor Nu s-a găsit aşa ceva: în semită, bovină se spune alp (sau alb) şi nu gud; tăietură, separare se spune paras şi nu tar etc Concluzie: scrierea ideografică originală era folosită pentru o limbă nesemită! Problema a dezlănţuit pasiuni de neînfrânat Susţinătorii semitei nu acceptau să fie „furaţi” de paternitatea civilizaţiei Alţii au căutat indiciile unei limbi indo-europene arhaice care ar fi legat direct Occidentul de civilizaţia mamă a tuturor civilizaţiilor S-au putut vedea, astfel, în serile de joi, onorabili bătrâni cu bărbuţe pudrate, academicieni, schimbând între ei injurii şi lovituri de umbrelă, sub venerabila cupolă a Institutului Franţei… Aceasta nu a împiedicat cercetările, şi serioase şi obiective, să continue Şi reuşita lor i-a împăcat pe belicoşii antagonist!: limba arhaică în discuţie nu avea legături nici cu semita şi nici cu ramura indo-europeană! Era o limbă de tip „aglutinant” (cu nuclee ideografice îmbrăcate în prefixe, infixe şi sufixe), la fel de izolată ca şi elamita, fără ascendenţă sau descendenţă cunoscute Era limba sumerienilor, a căror origine a rămas necunoscută până astăzi Totuşi, bătălia din jurul limbii sumeriene nu s-a potolit decât în 1905, după publicarea lucrărilor lui Thureau-Dangin: Inscripţiile din Sumer şi din Akkad La şaptezeci de ani de atunci, studiul limbii sumeriene, deşi prezintă încă unele lacune, a făcut enorme progrese Datorită cunoaşterii acestei limbi putem, acum, să pătrundem până la limitele mileniului III î H , să-i reconstituim istoria, să înţelegem un popor şi civilizaţia pe care a creat-o, una dintre primele si, fără îndoială, cea mai strălucitoare din zorii civilizaţiei umanităţii Partea o doua Sumer, un mileniu şi jumătate de istorie Reconstituirea istoriei Sumerului nu este o sarcină uşoară Documentele cu o adevărată valoare istorică sunt rare Cea mai mare parte a tăbliţelor găsite tratează despre activităţi economice, administrative, religioase, dar nu şi despre istorie, în aceste condiţii, arheologul şi istoricul sunt obligaţi să recurgă la extrapolări pornind de la indicii mai mult sau mai puţin rare, risipite pe o suprafaţă foarte intensă şi pe o imensă perioadă, care depăşeşte cu mult un mileniu De aici, excesul de prudenţă al savanţilor, ca şi disputele lor, uneori furtunoase În plus, scrierea n-a apărut decât destul de târziu în Mesopotamia de Jos (la sfârşitul celui de al patrulea mileniu) şi, din această cauză, toată perioada dinainte n-o putem cuprinde Nu se poate judeca decât după prezumţii evoluţia – a cărei cunoaştere precisă ar fi totuşi esenţială –, şi dezvoltarea civilizaţiei sumeriene Desigur, tehnicile fizicienilor vin, uneori, în ajutorul arheologului: un exemplu este datarea cu carbon radioactiv Din păcate, această metodă este destul de imprecisă Ea implică un interval de patru sute de ani în jurul unei date centrale, de exemplu: 6500 plus sau minus 200 de ani, ceea ce arată că obiectul analizat poate proveni din anul 6700 cel mai devreme, până la anul 6300 cel mai târziu Această marjă este foarte mare pentru evenimentele istorice, faţă de geologie, în care unitatea de timp este, adesea, un milion de ani, şi pentru care această marjă nu are practic nici o importanţă Iar procedeul însuşi este prea puţin stăpânit: analiza aceluiaşi element de către specialişti diferiţi poate da rezultate care variază de la o valoare până la dublul acesteia! Înainte de a intra în relatarea evenimentelor istorice, este deci necesar să subliniem problemele puse de cronologie O călătorie grea în timp Istoricii Sumerului antic au făcut o adevărată călătorie în timp Trebuia să se ajungă cât mai departe posibil, plecând de la epoca seleucizilor care a început în aprilie 311 î H În Babilon, perioadă a cărei cronologie este sigură datorită, în special, documentelor, destul de precise, de astronomie din epoca ptolemeică Din 311 î H se face un prim salt până în 747 î H , datorită „regulii” stabilite de astronomul egiptean Claude Ptolemeu Acesta calculase şi consemnase în dreptul numelui fiecăruia din suveranii de pe lista sa, evenimentele astronomice survenite în timpul domniei lor în Babilon Cunoaşterea fenomenelor de acest fel a atins un nivel fantastic în epoca noastră Astfel, s-a putut determina că eclipsa de soare observată în luna Sivan a anului 10 al regelui Assurdan III a avut loc la 15 iunie 763! Verificând faptele şi confruntându-le cu datele provenite din alte surse, s-a depăşit o nouă etapă care ne-a dus până în anul 911 î H ; apoi, un nou salt ne-a purtat, fără riscul unor erori prea mari, până în secolul XV î H Dar, de aici înainte, informaţiile se confundă şi se produc contradicţii între documente din aceeaşi epocă Descoperirea listelor regale la Khorsabad şi în special a celor din arhivele din Mari a permis să se facă puţină ordine Arhivele din Mari, în special, au dat la iveală un fapt de primă importanţă: contemporaneitatea regilor Shansh-Adad I şi Hammurabi Totuşi, această informaţie s-a dovedit insuficientă: cronologia a devenit obiectul a trei interpretări care situează domnia lui Hammurabi la date foarte diferite Interpretarea lungă: 1848-1806 î H ; interpretarea medie: 1792-1750 î H ; interpretarea scurtă: 1728-1686 î H Astăzi, interpretarea medie se pare că întruneşte sufragiile cele mai multe printre asirologi Etapa următoare, de la Hammurabi la Sargon din Akkad, este şi mai greu de precizat Dacă înlăturarea regelui Ibbi-Sin din Ur III a avut loc în anul 2003 î H , se poate fixa începutul celei de a III-a dinastii din Ur în anul 2111 î H Dar totul este nesigur, între renaşterea oraşului Ur şi căderea imperiului akkadian, s-a scurs o perioadă deosebit de tulbure: cea a invaziei muntenilor guti Istoricii au întocmit un întreg arsenal de aprecieri a duratelor medii a generaţiilor şi domniilor Aceasta a făcut să se deplaseze domnia lui Sargon cu circa patru sute de ani faţă de calculele de la începutul acestui secol: marele cuceritor şi-ar fi întemeiat dinastia pe la anul 2370 î H , după estimările cele mai recente şi, în general, admise Mai departe, se intră într-o perioadă destul de obscură, de aproape o jumătate de mileniu S-a putut, totuşi, determina cu destulă exactitate începutul acestei perioade (2800) comparând monumentele arhitecturale de la Jemdet-Nasr şi cele din epoca thinită al căror sincronism a fost atestat Dar „interiorul” acestei perioade numite „Sumerul clasic” este extrem de fluctuant şi divergenţele între specialişti, asupra succesiunii domniilor, sunt enorme Şi, mai departe, ajungând în mileniul IV, certitudinile cronologice, deja fragile până aici, fac loc doar presupunerilor Documentele scrise devin foarte rare, apoi dispar în jurul anului 3200 Este adevărat că se intră în protoistorie, perioadă „originară”, în care au apărut primele încercări de urbanizare Ne vom întoarce însă în timp şi ne vom opri, în măsura în care informaţiile o permit, la fiecare din etapele esenţiale care marchează istoria Mesopotamiei de Jos, de la limitele protoistoriei, până la urcarea pe tron a lui Hammurabi O civilizaţie a ţăranilor înarmaţi Este bine ca, mai întâi, să situăm Sumerul în mediul său geografic Această ţară este o regiune „deschisă”, adică nici un obstacol fizic major nu împiedică accesul vecinilor săi Sumerul nu a fost niciodată retras, izolat, şi din această cauză, a constituit întotdeauna o pradă uşoară din punct de vedere „strategic” Vecinii lui războinici din est, elamiţii, cei din nord, asirienii, cei din vest, amorriţii, au profitat de cea mai mică slăbiciune, de cea mai mică eroare a populaţiilor sumeriene pentru a-şi declanşa atacurile teribile, chiar până în inima oraşelor lor Şi aceasta pentru că Mesopotamia de Jos, o câmpie aluvionară bogată şi irigată din plin, nu putea decât să atragă cupiditatea şi să provoace poftele În plus, chiar dacă există o deosebire geoclimatică între nordul şi sudul văii mesopotamiene, un lucru esenţial le este comun: „Ţara dintre cele două fluvii” este lipsită de minereuri, de piatră şi chiar de lemn, palmierul nefiind un bun material pentru construcţie S-a spus în atâtea rânduri că o civilizaţie nu se poate dezvolta fără resurse minerale, generatoare ale progresului tehnic şi, ca urmare, ale progresului în general Sumerienii au ştiut foarte curând să remedieze aceste deficienţe S-au îndreptat, deci, spre Africa, de unde au importat aur şi fildeş; spre Siria şi Liban, de unde au adus marmură şi lemn de construcţii; spre Cipru, de unde au primit bazalt şi cupru; spre Anatolia, pentru a obţine argint, cupru şi calcar; spre est (Persia, Elam, Afganistan şi chiar India), pentru a obţine lemn de construcţii şi diferite minereuri După cum se vede, Sumerul, chiar de la început, a trebuit să se deschidă spre lume pentru a putea supravieţui Această nevoie punea o gravă problemă în relaţiile internaţionale: la acea vreme, ca şi astăzi, raporturile dintre naţiuni reflectau diferenţa de putere: naţiunile slabe erau dominate, reduse la sclavie şi sfârşeau prin a dispărea, în timp ce naţiunile puternice îşi impuneau legile, obiceiurile, cultura, mult mai departe de frontierele lor Această constantă a istoriei a fost luată în consideraţie de regii sumerieni şi ei au ales supravieţuirea, mai mult, dominaţia asupra altora Civilizaţia care s-a născut prezenta deci două componente majore: componenta agricolă, pentru că ţara era făcută pentru aşa ceva; componenta militară, din momentul în care ţara a fost mereu ameninţată de străini Sumerul a devenit o civilizaţie de ţărani înarmaţi La originea lumii: confirmarea Bibliei Istoria Creaţiei şi a Potopului, povestită de Biblie în Geneză, şi-a găsit, în parte, izvorul, sau datele necesare, într-o poveste născută în Sumer În urma săpăturilor arheologice, s-a găsit o tăbliţă renumită, cunoscută sub numele de „Tăbliţa Potopului” Acolo scrie că zeii au creat omul la început pentru a scăpa ei de muncă Apoi au instaurat regalitatea, între domnia primului rege şi Potop, s-au succedat zece regi într-o perioadă de nu mai puţin de 120 saren (432000 de ani!) Ultimul din aceşti regi â fost fabulosul Ziusudra (în babiloniană Utunapisthim, în greacă Xisuthros), a cărui domnie a durat 36000 de ani, la Shuruppak La acea epocă, zeii s-au mâniat pe oamenii care începuseră să considere ca prea apăsătoare autoritatea divină, ajungând până acolo încât şi-au părăsit stăpânii, au devenit necredincioşi, căzând în anarhie şi barbarie Zeii s-au supărat şi au hotărât să distrugă specia umană, înecând-o într-un potop uriaş Dar bunului zeu Enki, stăpânul apelor subterane şi rege în Apsu (marele abis) adorat în Eridu, i s-a făcut milă de oameni El l-a anunţat pe regele din Shuruppak, Ziusudra, care, după sfaturile zeului, şi-a salvat familia, animalele şi plantele aducându-i la bordul unei mari corăbii Această poveste mitologică a originilor are analogii evidente cu epopeea biblică, de la Adam la Noe Iar tăbliţa pe care ne-a transmis-o a putut fi datată cu mai multe secole înainte de redactarea Bibliei Legat de aceasta, a existat un moment de intensă emoţie, în 1923, în lumea ştiinţifică, în acel an, un arheolog, F Woolley, care săpa în adâncime în situl Ur-Muqayyar, a anunţat descoperirea unui depozit sedimentar fără urme de activitate umană Nu putea fi decât urma de neşters a unui cataclism diluvian Aşa s-a crezut mult timp Din nefericire, nici o altă descoperire nu s-a mai făcut, care să o sprijine pe aceasta Legenda sumeriană de după Potop conferă domniilor perioade de timp mai puţin exagerate: regii nu mai trăiesc mai mult de câteva secole, în loc de milenii, ca predecesorii lor antediluvieni Trei oraşe au avut dinastii: Uruk, Ur şi Kish Dinastiile legendare Din dinastia din Uruk ne-au parvenit patru nume: Lugalbanda, Emmerkar, Dumuzi şi, în special, faimosul Ghilgameş Faptele eroice ale acestuia din urmă, au dat naştere celei mai mari şi mai desăvârşite opere literare ale anticului Orient Apropiat: Epopeea lui Ghilgameş, despre care vom mai vorbi Acest semizeu ar fi înălţat zidurile oraşului Uruk, lungi de 9,5 km Spre deosebire de ei, primii regi din Ur ne-au lăsat doar morminte anonime, care nu ne spun nimic Şi legenda este mută în ceea ce îi priveşte, pentru moment cel puţin, deoarece nu a fost descifrată decât o parte din tăbliţe Monarhii din Kish ne sunt ceva mai cunoscuţi Astfel E-tana, „regele-păstor” este descris cu trăsăturile unui soţ iubitor care nu a pregetat să înfrunte toate pericolele pentru a căuta iarba minunată a naşterii care trebuia să-i salveze soţia cuprinsă de durerile facerii, în drum, regele a întâlnit un vultur muşcat rău de un şarpe: el l-a îngrijit şi l-a vindecat, apoi s-a urcat pe aripile vulturului şi s-a înălţat la cer… Cu ultimul urmaş al lui Etana din Kish, regele Mesilim, intrăm în perioada istorică S-au găsit inscripţii care-i autentifică existenţa Vom reveni la această problemă Dacă arheologii, uneori poeţi, au apreciat aceste legende, aceasta nu i-a împiedicat să încerce să reconstituie cu metode ştiinţifice originile civilizaţiei mesopotamiene Descoperirile lor sunt lacunare şi, adesea, le lipseşte precizia Totuşi, ele au avantajul că trec dincolo de legendă Apariţia primelor sate Noua tehnică arheologică acţionează prin analiza stratigrafică a unui sit: se sapă un tell începând cu stratul de la suprafaţă până la pământul „virgin”, adică cel pe care nu s-a construit niciodată nimic Se pun în evidenţă, în acest fel, o succesiune de straturi caracterizate prin resturile sau obiectele întregi descoperite Aceste straturi sunt notate (cu cifre romane) în ordinea descrescândă a timpului ce a trecut, primul fiind cel mai recent Apoi, sunt comparate obiectele adunate într-un anume sit cu cele din alt sit: se obţine un fel de „hartă” a gradului de civilizaţie la un anumit nivel, de exemplu la nivelul X Datarea cu carbon radioactiv determină apoi o dată aproximativă a vechimii perioadei analizate Cea mai veche urmă a unei vieţi sociale organizate în Orientul Apropiat a fost descoperită în Palestina; ea poartă numele Natufien şi provine din mileniul X î H Două milenii mai târziu, oamenii au pus bazele unei comunităţi stabile la Ierihon Aceşti oameni foloseau deja secera cu dinţi din silex şi cunoşteau toate utilizările practice ale produselor din os Prin anul 7000 î H , situl slab urbanizat din Ierihon se întindea pe cinci hectare, înconjurate de ziduri Apoi, Ierihonul a fost distrus, în mileniul următor, a apărut o altă civilizaţie: Tahunian care ne-a lăsat statuete de animale, sculpturi falice şi, în special, o nouă arhitectură Casa dreptunghiulară, cu camere care înconjoară o curte, înlocuieşte casa rotundă, avatar al colibei neolitice Ceramica halafiană, o ceramică rafinată Cam în aceeaşi epocă (mileniul VII) o civilizaţie asemănătoare lua naştere în Mesopotamia de Sus; s-au găsit urme la Jarmo, lângă Mossul, în munţii kurzi, în afară de casele dreptunghiulare şi de manifestări ale artei (reprezentate prin figurine de argilă şi prin „zeiţa mamă”), această civilizaţie este dovedită de prezenţa fragmentelor de obsidian care au dus la presupunerea existenţei unor legături comerciale cu Anatolia O jumătate de mileniu mai târziu, comunităţile ţărăneşti urcă pe platoul înalt mesopotamian şi întemeiază acolo sate, la baza lanţurilor muntoase Se realizează astfel un progres, dovedit de ceramica de la Hassuna şi Samarra O decoraţie rafinată făcută pe ceramică apare în civilizaţia denumită halafiană, de la Tell EI-Halaf, în Mesopotamia de Sus, la izvoarele râului Khabur, afluent al Eufratului; temele acestei decoraţii sunt geometrice, animaliere şi chiar umane şi pictura acestor vase de pământ indică o artă adevărată, elaborată, în care se remarcă stiluri diferite Aproape în aceeaşi epocă apar în Mesopotamia de Jos primele sate În nivelul XIX la Eridu s-a găsit o ceramică monocromă, decorată cu desene geometrice, în paralel, o civilizaţie înrudită cu cea din Hassuna (ceramică pictată având şi incizii, cu fondul mat, brun, roşu sau negru, desene geometrice) ia naştere la Kish, Ur şi Tello Aproape de Uruk, exista un sat în ţinutul Galaa Hadj Mohammed, a cărui ceramică era diferită La nivelul XVI în Eridu (pe la anul 5000 î H ) s-au găsit fundaţiile unei clădiri pătrate cu latura de 3 metri, care pare a fi adăpostit o cella (încăpere în partea din spate a clădirii, destinată cultului) Straturile ulterioare arată o extindere succesivă a clădirilor, ceea ce duce la presupunerea că nivelul de viaţă crescuse Revoluţia din Obeid Apoi, Mesopotamia de Jos a intrat în perioada denumită El-Obeid, enigmatică din mai multe motive El-Obeid este situat la vest, aproape de Ur, fiind apropiat şi de Eridu, aşezat la sud de Ur Se pare că s-a produs atunci o revoluţie foarte mare căreia îi bănuim amploarea datorită acestor două indicii: ceramica halafiană, atât de rafinată, este înlocuită brusc de cea din El-Obeid, mult mai grosolană; şi această ceramică nouă cucereşte un teritoriu enorm care este cuprins între Zagrosul persan şi malul Mediteranei Desigur că n-a fost o cucerire paşnică: nivelul VI de la Arpachiyah, în nord, a fost devastat; s-ar putea să fi fost o acţiune a războinicilor din Obeid Totuşi, ţinând cont de marea întindere în spaţiu şi în timp a cuceririlor celor din Obeid, această revoluţie nu ar fi reuşit dacă nu ar fi adus inovaţii deosebite, într-adevăr, se crede că poate fi evidenţiată în această epocă o febrilă şi îndrăzneaţă activitate a minţii omeneşti care a dus la trei revoluţii tehnice majore: descoperirea roţii olarului care a permis apariţia unor adevărate ateliere de ceramică; inventarea procedeului turnării cuprului în forme; utilizarea formelor pentru cărămizile folosite în construcţii Procesul care a dus la supremaţia Obeid-ului poate fi rezumat la trei faze În prima fază, inovaţiile tehnice au dus la creşterea prosperităţii comunităţii şi au provocat un început de specializare profesională A doua fază: prosperitatea a provocat un fel de explozie demografică, în timp ce producţia agricolă a rămas pe loc (nu trebuie uitat că totul se petrecea într-un ţinut mlăştinos, deci cu posibilităţi limitate) A treia fază: tineretul obidian, puternic datorită armelor sale din cupru, superioare în mod evident armelor din lemn, porneşte să ia cu asalt lumea, în căutarea unui „spaţiu vital” Nu-şi putea îndrepta atacurile decât spre nord, ţara strămoşilor lor, după cât se pare, regiune cunoscută ca fertilă şi bogată Astfel ar putea fi explicată înlocuirea civilizaţiei rafinate din Halaf cu aceea, mai aspră, din Obeid Dar problema originilor acestor revoluţii rămâne nedezlegată Nu s-au putut face, desigur, descoperiri tehnologice atât de importante de azi pe mâine Arheologia este categorică asupra unui singur punct: aceste inovaţii nu au apărut după o imigraţie, în rest, sunt numai ipoteze neverificate Ultima ipoteză sugerează că această bruscă explozie nu este altceva decât rezultatul unei lente evoluţii a civilizaţiei, atestată de straturile din adâncime de la Eridu Arhitectura monumentală şi capitalismul de stat Oricum, în cursul acestei lungi civilizaţii Obeid s-au pus bazele viitoarei civilizaţii sumeriene Deja, corespunzând nivelului VI de la Eridu, a apărut o arhitectură monumentală: s-au construit temple ca cel de la Eridu, lung de 23 de metri şi lat de 12, aşezat pe o platformă de 26 de metri pe 16 În plus, acest templu este conceput după un plan tripartit care va deveni clasic în perioada sumeriană; o cameră lungă centrală, ale cărei extremităţi sunt ocupate de altar şi respectiv de masa de ofrande, înconjurată de camere mai mici De asemenea, au fost întreprinse mari lucrări agricole: s-a început prin amenajarea deltei mesopotamiene, instalând un complex de irigaţii cu canale, care va fi dus la perfecţiune de dinastiile sumeriene A fost schiţat planul viitoarelor mari oraşe, în locul unde nu erau decât sate întinse Templul a fost mărit şi grupul de oameni care se ocupa de el, clasa ecleziastică, a dobândit o autoritate tot mai mare Nu cunoaştem prea mult despre „religia” obeidiană de la începuturile istoriei Dar descoperirea unor statuete ciudate înlătură orice îndoială în privinţa existenţei sale În plus, paznicii templului, care servea la început ca depozit pentru surplusul producţiei agricole, dispuneau de un mijloc puternic de a acţiona asupra „concetăţenilor” lor: ei erau cei însărcinaţi să repartizeze surplusul în caz de lipsă S-a creat, astfel, un fel de capital monopolist „de stat” care a dat naştere la o concentrare a autorităţii Irezistibila dezvoltare a oraşului Uruk Situl Uruk, am mai spus, a fost cel mai bine explorat din tot Orientul Apropiat Stratificarea lui în XVIII niveluri oferă o deosebită etalare arheologică, acoperind o perioadă lungă de mai multe milenii Ultimele patru niveluri, cele mai vechi, de la XVIII la XV, sunt marcate de urme neîndoielnice ale civilizaţiei obeidiene Apoi, brusc, începând cu nivelul XIV, apare o ceramică originală Această ceramică pare a marca sfârşitul perioadei obeidiene în Mesopotamia de Jos (care se va mai menţine câteva secole în nord-est) Ea ar data, probabil, din anul 3500 î H De la nivelul XIV la nivelul VI apare o lentă şi progresivă consolidare a civilizaţiei săteşti Schimbările intervenite dovedesc mai curând un conservatorism politic, economic şi estetic Ai impresia că efortul gigantic făcut de ţăranii seminomazi pentru a se stabili în câmpie a diminuat inspiraţia creatoare Această diminuare trebuie că a fost însoţită de o pace „internaţională” în această regiune atât de agitată în mod obişnuit Dar iată că nivelele V şi IV arată o bruscă accelerare a progresului, fără a se desprinde de spiritul civilizaţiei precedente Toate dovezile arheologice găsite duc la concluzia că s-a produs o serie de revoluţii paşnice „revoluţii albe”, al căror centru de gravitaţie a fost oraşul Uruk Înainte de a ne interesa despre enigmatica şi brusca dezvoltare a oraşului lui Ghilgameş, să examinăm trăsăturile dominante ale acestei perioade denumită Uruk Se evidenţiază trei trăsături: apariţia unei arhitecturi cu adevărat monumentale, a unei noi ceramici animaliere şi, în sfârşit, mai ales apariţia scrisului care a creat cu adevărat civilizaţia Despre arhitectura într-adevăr monumentală, dovezile sunt numeroase şi grăitoare Este cazul, „Templului de calcar”, o capodoperă extraordinară care măsoară 80 de metri pe 30 Acest templu a fost construit cu piatră de calcar, material extrem de rar şi preţios” în Mesopotamia meridională Templul a fost scos la lumină din incinta sacră de la Eanna, iar specialiştii văd în el semnul unei miraculoase mutaţii religioase, într-adevăr, până atunci, în Eanna nu se găsea decât templul lui An, stăpânul Cerului Construcţia „Templului de calcar”, consacrat marii zeiţe-mame Ishtar-Innana, ar putea însemna creşterea importanţei cultului acesteia în detrimentul cultului lui An Fapt remarcabil, arhitecţii din Uruk au reuşit să le dea acestor edificii masive o fineţe şi o armonie surprinzătoare Pentru a rupe monotonia apăsătoare a zidurilor uriaşe, au introdus o variaţie printr-un ingenios sistem de nişe În acelaşi timp, ei au decorat nişele cu un mozaic magnific din conuri negre, albe şi roşii, formând motive geometrice în zig-zag: chiar şi astăzi, la şase milenii de la construirea lor, aceste ziduri încântă privirea prin măreţia lor Admirându-le de la o oarecare distanţă, ai impresia că sunt acoperite cu covoare splendide Revoluţia arhitecturală din Uruk s-a extins repede în toată regiunea: caracteristicile ei au fost descoperite la Ur, Eridu, Tello, şi chiar mai la nord, la Uqair Trecerea de la civilizaţia sătească la civilizaţia urbană Deci, pe la anul 3200 î H , puterea oraşului Uruk era pe deplin instaurată Ceramica sa a înlocuit-o peste tot pe cea din Obeid Uruk se bucura de rolul de „leadership” în Mesopotamia, comparabil cu cel al oraşului Eridu cu o jumătate de mileniu mai înainte Asupra cauzelor care au dus la dezvoltarea oraşului Uruk, trebuie să ne limităm doar la ipoteze De ce şi cum s-a realizat trecerea de la civilizaţia sătească la civilizaţia urbană? Se poate considera ca un fapt sigur că trecerea s-a făcut prin contopirea mai multor sate situate în perimetrul Uruk Această îmbinare a fost realizată, probabil, în mod paşnic: nu s-au descoperit urme de distrugeri care ar fi însoţit, în mod obligatoriu, o contopire prin violenţă Dar, în acest caz, cine ar fi putut realiza această faptă, mult timp imposibilă în cursul perioadelor cu civilizaţie superioară (Atena, Sparta, Roma etc )? Ideea după care religia ar fi jucat un rol fundamental în unificare este de luat în seamă ca fiind cel mai bun răspuns Se poate imagina, cu uşurinţă, scenariul: să ne gândim la unul din sate, fără îndoială cel mai populat şi deci cel mai prosper; la conducerea lui, un preot nobil, viguros, curajos; el înalţă cultul zeiţei Innana (zeiţa Dragostei, a Fecundităţii, deci şi a Prosperităţii) deasupra celui al tatălui său An, stăpânul Cerului, un morocănos care îşi acordă cu greu „favorurile” Acest prinţ preot are totuşi, înţelepciunea de a nu-i îndepărta de An pe adoratorii săi, şi îi consacră, în continuare, partea lui de sacrificii Este o politică abilă Din acel moment, începe apropierea de satele vecine, care se tem de puterea lui şi admiră prosperitatea conducătorului Intervine un „aranjament”: puterile „federalizatorului” vor fi contrabalansate de un „sfat al înţelepţilor”, un fel de adunare consultativă care reuneşte „bătrânii” tuturor satelor federalizate Se ia chiar o măsură suplimentară de precauţie, care se va dovedi, pe termen lung, ineficace: puterea va fi bicefală, aşa cum există două „capete” divine (An şi Innana) De acum, satele independente nu mai formează decât unul Detaliile organizării n-au fost decât o treabă de abilitate, de fler politic Surprinzătorul personaj, care a făcut trecerea omenirii de la stadiul sătesc la cel urban, dacă scenariul este adevărat, n-ar fi putut fi decât legendarul Dumuzi, primul soţ pământean al zeiţei Innana, după cum spune mitologia sumeriană Odată cu primul oraş, prima scriere Transformând Urukul în oraş, primul din lume, Dumuzi a creat, în acelaşi timp, condiţiile favorabile apariţiei scrierii, care este o invenţie mesopotamiană, după cât se cunoaşte la ora actuală Relaţiile dintre oameni au devenit din ce în ce mai complexe; legăturile sociale s-au extins de la grupul familial la un mediu mai larg Pe de altă parte, acumularea surplusului producţiei agricole a atins dimensiuni pe care nici o memorie omenească n-ar fi putut să-l reţină în amănunt şi exactitate aşa cum solicitau zeii şi oamenii Nevoia de a găsi un mijloc de notare infailibil, care nu se putea şterge şi care putea fi imediat consultat, s-a impus în mod categoric Pentru aceasta a trebuit să fie creată scrierea: dintr-o nevoie imperioasă de ordin social, politic şi economic, totodată La origine, şi arheologia a confirmat aceasta, scrierea nu era decât un sistem foarte sumar de notare Ea era pictografică: semnele reprezentau chiar obiectele sau fiinţele vii Totuşi, unele tăbliţe arhaice conţin semne cu forme abstracte, al căror simbolism ne scapă Sunt, fără îndoială, semne „ideografice” În teorie, această primă scriere nu folosea elementul silabic Totuşi, unii savanţi consideră că au pus în evidenţă un caz, îndoielnic pentru alţii, de silabism Scrierea, o posibilă invenţie sumeriană Dacă acest silabism ar fi confirmat, am avea, în sfârşit, cheia uneia din cele mai spinoase probleme puse de civilizaţia mesopotamiană, şi anume, de a şti cine, în cadrul acestei civilizaţii, a inventat scrierea Nu este sigur că meritul acestei miraculoase invenţii ar reveni doar sumerienilor, în primul rând, deoarece, în starea actuală a cunoaşterii, descifrarea scrierii arhaice, extrem de complexă, nu permite nici o identificare certă a limbii pe care o notează: pictogramele pot fi citite în orice limbă, iar semnele ideografice au rămas ermetice De aici provine interesul descoperirii unui eventual semn silabic care ar putea înlătura îndoiala: o singură silabă ar ajunge pentru a stabili limba! O altă problemă legată de inventarea, ipotetică, a scrierii doar de către sumerieni: nu a fost stabilită cu destulă exactitate data sosirii lor în Mesopotamia Tot ce se poate spune este că sumerienii au putut imigra în perioada cuprinsă între nivelurile XIV şi V din Uruk, adică anterior apariţiei primelor tăbliţe scrise Unele indicii sunt, totuşi, în favoarea tezei care atribuie invenţia scrisului sumerienilor Pe de o parte, tăbliţele din nivelul Uruk IV sunt nişte registre contabile şi culegeri lexicografice, foarte asemănătoare cu cele găsite în straturile arhaice de la Shuruppak, care sunt, cu siguranţă, sumeriene Pe de altă parte, vestigiile vieţii materiale aşa cum apar la nivelul IV indică un mod de viaţă evident sumerian, în sfârşit, tăbliţele găsite în nivelurile următoare, Uruk III-IV, sunt scrise în sumeriană: faptul a fost stabilit cu certitudine Dar aceste indicii nu permit o afirmaţie definitivă Problema rămâne: sunt sumerienii singurii inventatori ai scrisului? Primii „şefi de serviciu” Nivelurile III şi II din Uruk sunt contemporane cu perioada numită Jemdet Nasr, corespunzătoare anilor 2900-2700 î H , caracterizată printr-o formidabilă înflorire a civilizaţiei urbane Apărută la Uruk, aceasta s-a întins pe nesimţite în toată Mesopotamia de Jos: pe la începutul mileniului lila ajuns la un ritm normal; fenomenul urban a devenit, de atunci, ireversibil Pe plan arheologic, perioada Uruk III-II este caracterizată printr-o nouă ceramică pictată şi decorată cu motive geometrice comparabile cu cele din Obeid, dar care aduce inovaţii prin apariţia reprezentărilor naturaliste Sculptura, mult timp „stângace”, a ajuns la un nivel ridicat şi a produs opere de primă mână: un exemplu este splendida „Doamnă din Uruk”, tezaur inestimabil, considerat pe bună dreptate ca p capodoperă sculpturală deosebită a artei sumeriene În arhitectură, îndrăzneala este uimitoare: apare deja profilul ciudat al viitoarelor turnuri cu etaje, ziguratele, dominate de terase înalte Instalându-se în „oraş”, omul mesopotamian pare că vrea să ia cerul cu asalt Templele din Uruk III-II prefigurează Turnul Babei… Dar caracteristica majoră a acestei perioade rămâne, în special, dezvoltarea urbanizării Populaţia oraşelor creşte peste măsură: ca şi în secolul X d H , apare un adevărat exod rural „Oraşul”, împodobit cu miile sale de focuri, cu templele grandioase, cu palatele magnifice, devine un miraj care-i atrage şi-i înghite pe cei de la sate într-un amestec de rase şi de etnii, de limbi şi de credinţe, necunoscut până atunci Ceea ce ne miră şi ne surprinde, este capacitatea de adaptare a instituţiilor şi a oamenilor la această nouă formă de viaţă socială Să ne gândim! Sarcina „contabililor” templului se îngreunează, devine de nesuportat Atunci, scribii şi contabilii depăşesc în grabă, parcă jucându-se, pragul atât de important al silabismului: de la un mijloc comod de notare mnemotehnică, scrisul devine un adevărat mijloc de comunicare universală Exodul rural e format din ţărani fără pământ Apar deci primele grupuri de meseriaşi, meşteşugarii Şi totul se aranjează cât se poate de bine deoarece preotul-rege al oraşului poate, de acum înainte, să-i întreţină pe aceşti tâmplari, fierari, aurari, olari, datorită acumulării capitaliste a producţiei agricole Pentru prima dată în istoria umană, oamenii pot trăi fără a lucra pământul, fără a creşte animale, fără a fi nevoiţi să se mulţumească cu rezultatele vânătorii şi ale culesului Cu câtă emoţie descoperim aceste tăbliţe de la sfârşitul mileniului III î H , care ne vorbesc despre abuzurile, deja! ale cutărui maistru fierar, de un „cioban şef” sau, chiar, de renumele unui maistru meşteşugar Şefii de serviciu sunt deja instalaţi, conduc şi pedepsesc o mulţime de muncitori, de secretare, de ucenici… Templul, celulă umană a unei teocraţii Departe de a se poticni, imaginaţia sumeriană pare să meargă în întâmpinarea progresului Orice altă societate supusă la astfel de perturbaţii s-ar fi sfărâmat Societatea sumeriană, din contră, îşi ia elanul, forţa, din „revoluţii” Acestea duc la o concentrare a puterilor, în fruntea edificiului politico-social şi economic tronează ensi Este preotul-rege, el deţine puterea chiar de la zei: cel puţin aceasta este explicaţia pe care ne-o dau miturile, singurele „repere” istorice, în jurul lui ensi gravitează o întreagă curte de nobili şi de curteni Treapta intermediară este compusă din înalţii funcţionari de stat care supervizează activitatea ţării La bază, meşteşugarii şi ţăranii constituie potenţialul economic şi militar Sarcinile şi obligaţiile lui ensi sunt multiple şi foarte vaste El însuşi girează afacerile templului De altfel, prin ele, ensi controlează cu stricteţe ţara şi oamenii săi: pământul aparţine zeilor; oamenii nu acţionează decât ca să-l facă să rodească pentru ei Astfel, ţăranul – ca şi meşteşugarul – este tot un fel de funcţionar al templului: el primeşte o parte a produsului muncii sale ca un fel de salariu, restul revenindu-i templului Dar autoritatea şefului „statului” este direct dependentă de prosperitatea poporului Dacă ar interveni o criză economică, provocată de natură (secetă, inundaţii) sau de oameni (război cu vecinii) tronul ar f i zguduit, dacă nu chiar răsturnat Zeii ar pune pe tron, fără să clipească, un succesor Şef pământesc, ensi era, poate chiar mai mult, şi şeful spiritual al oraşului Astfel, templul avea o cameră specială în vârful edificiului: acolo, regele-preot venea cu regularitate „să desăvârşească hierogamia”, practică prin care regele îşi îndeplinea „datoria conjugală” faţă de zeiţa Innana, întruchipată de o preoteasă! De unirea lor depindea prosperitatea ţării… Centru politic, economic, cultural şi religios, templul era, într-un cuvânt, celula-mamă a unui anumit tip de teocraţie Textele nu spun, din păcate, nimic despre luptele inevitabile dintre clanuri, pentru putere, în schimb, sunt foarte „vorbăreţe” în legătură cu nivelul atins de tehnică Agricultura, creşterea animalelor, care şi corăbii Se ştie acum că se cultivau, cu ajutorul plugului şi al irigaţiilor, grâul, orzul, viţa de vie, palmierul şi diferite legume; se creşteau animale pe scară mare, oi şi capre şi chiar bovine dar în turme mai mici Oamenii din Uruk foloseau carul cu patru roţi şi sania şi construiau corăbii cu extremităţile înălţate; datorită lor s-a putut stabili un trafic maritim intens între Mesopotamia, Egipt şi India În momentul intrării Sumerului în perioada istorică propriu-zisă, adică în momentul în care relatarea autentică a evenimentelor a început să fie notată prin scris, înlocuind treptat legenda orală, armătura esenţială a civilizaţiei mesopotamiene exista deja în Uruk Ea nu a suferit decât unele schimbări şi modificări, în funcţie de câştigarea bătăliilor şi de temperamentul fiecărui şef care conducea ţara Totuşi, au fost numeroase revoluţii care au tulburat raporturile socio-politice; s-au produs adânci mutaţii ideologico-religioase care, totuşi, nu au schimbat „sufletul” sumerian Din perioada care a urmat celei a Urukului originar, perioadă desemnată uneori prin epoca Jemdet Nasr, care a durat din secolul XXVIII până în secolul XXVI î H , nu avem nici un document istoric direct, dar ecouri din această perioadă eroică, amplificate de legende, îi mai impresionau încă pe scribii şi poeţii din secolul XVIII, un mileniu mai târziu: povestirile lor entuziaste (prea mult pentru gustul istoriei) reînvie pentru noi o lume surprinzător de evoluată, înainte de a le examina mai îndeaproape, să ne aruncăm privirea pe datele adunate de arheologi, care nu pot fi suspectaţi de subiectivism Cărămidă „prăjitură” şi ziduri groase În epoca Jemdet Nasr a apărut brusc o formă originală de cărămidă de construcţii, având aspectul unei prăjituri bine crescute, una din feţe fiind plană iar cealaltă bombată Cărămizile din epoca anterioară aveau o formă „normală” de paralelipiped dreptunghic Au fost multe dispute asupra cauzelor care au dus la această nouă formă de cărămidă, fără a se ajunge la o concluzie satisfăcătoare Pentru unii „sumerologi” cauza ar fi de natură religioasă: oamenii din Jemdet Nasr ar f i avut ideea, pentru a economisi grâul şi orzul pentru sacrificii, cereale devenite rare în această epocă de tulburări, să construiască temple din pâini pentru zei, pâini din argilă, bineînţeles… Pentru alţii, cărămida plan-convexă ar fi o inovaţie semită, dovedind o invazie a nomazilor inculţi şi, ca urmare, un regres al civilizaţiei Altă caracteristică arheologică a epocii Jemdet Nasr: oraşele sumeriene erau înconjurate cu ziduri groase de protecţie Dar contra căror agresori era îndreptată această măsură de precauţie: triburile nomade turbulente sau armatele din alte oraşe sumeriene? Înclinăm spre o ipoteză intermediară: aceste ziduri protejau oraşul în primul rând de nomazi, ale căror incursiuni fulgerătoare luau întotdeauna pe neaşteptate populaţia oraşelor; în al doilea rând, ele au fost întărite pentru a preveni atacurile armatelor din oraşele vecine, capabile să facă, spre deosebire de nomazi, un asediu de lungă durată Într-adevăr, arheologia a arătat că, în secolul XVIII î H , unsprezece oraşe-stat se dezvoltaseră între Tigru şi Eufrat, în Mesopotamia de Jos Aceste oraşe erau aliniate de-a lungul canalului care unea cele două fluvii, de la nord la sud, canalul AI-Hay (Adat, Zabalum, Umma, Bab-Tibira, Lagash); altele, la vest, se înşirau în lungul Eufratului pe o panglică lungă: Akshak, Kish, Nippur, Shuruppak, Uruk şi Ur Eridu fusese, pentru moment, abandonat Unsprezece oraşe productive, prospere, ambiţioase, înseamnă mult pe un spaţiu relativ mic, permanent ameninţat de pustiu şi de mlaştină De aici, o situaţie conflictuală, o tensiune permanentă între ele Militarii asaltează puterea În istoria omenirii, de fiecare dată când apare o conjunctură de acest tip, se ridică automat o clasă militară, gata să preia puterea „Cetăţenii” înfricoşaţi cer o „apărare” demnă de acest nume Prea ocupaţi cu treburile lor, preoţii predau o parte din puterile lor militarilor şi multiplică sacrificiile aduse zeilor oraşului pentru a-i face să participe la luptă Totodată, autoritatea preoţilor slăbeşte în favoarea militarilor În acest moment, se deschid două căi revoluţionare: sau ensi, şeful spiritual şi conducătorul statului ia el însuşi în mână comanda armatelor şi, ajutat de tendinţele conservatoare, formează o dinastie monarho-militară; sau ensi, fiind un om „slab”, preferă tovărăşia zeilor şi nu pe cea a soldaţilor: într-o zi sau alta, un general ambiţios, pândind puterea, cucereşte tronul printr-o lovitură de stat şi creează, la rândul lui, o dinastie, dacă semenii de acelaşi rang cu el, care-l concurează, îi dau posibilitatea Aceste două linii de forţă converg spre o întâietate a militarului asupra preotului Mişcarea este accentuată şi accelerată de situaţia „internaţională”, într-adevăr, certurile cu vecinii se transformă în războaie, pe măsură ce armatele cresc Tentaţia devine curând irezistibilă pentru unii ensi sau şefi militari de a-şi impune hegemonia, de a unifica sub conducerea lor oraşele vecine, într-un cuvânt, izbucneşte brusc demonul „imperialist” Această schemă „teoretică” corespunde destul de exact, se pare, drumului politico-militar urmat de oraşele sumeriene din secolul XXVIII până în secolul XXIV, din nefericire pentru ele, deoarece hegemonia va trece succesiv în mâna mai multor oraşe, nici unul nefiind în măsură să şi-o impună definitiv Aceste bruşte schimbări vor provoca pierderi teribile şi vor slăbi Sumerul în întregul lui, în faţa duşmanilor străini, nomazi semiţi din nord şi din vest, elamiţi din est Pe de altă parte, „regii” oraşelor, forţaţi să se războiască aproape în permanenţă contra vecinilor, vor trebui să facă faţă unei opoziţii interne din ce în ce mai puternice, condusă de clasa preoţilor Fenomenul este dublat de un conservatorism retrograd şi trufaş al clerului, pe plan religios şi artistic, şi de un despotism din ce în ce mai feroce în domeniul politico-economic De aici o stagnare, chiar un regres, a civilizaţiei Decorul viitoarei tragedii, cea care va duce la sfârşitul supremaţiei sumeriene în secolul XXIV, a fost montat Să urmărim acum desfăşurarea istorică a evenimentelor aşa cum au putut fi reconstituite din tăbliţe, cu toate că documentele cu adevărat istorice sunt extrem de rare Istoria pe care arheologii au întocmit-o este, mai ales, rezultatul interpretărilor povestirilor legendare Deci nu este prea sigură Descoperiri ulterioare ar putea modifica unele interpretări, cu toate că, în esenţă, trama istorică poate fi considerată ca definitivă Războiul din Aratta Relatarea cea mai veche pe care am găsit-o, de altfel o legendă, conţine faptele eroice ale celui de-al patrulea rege din dinastia l-a din Uruk după Potop, numit Enmerkar Acesta a domnit la sfârşitul secolului XXIX î H sau la începutul secolului XXVIII î H În această epocă se dezvolta, la est, oraşul Aratta, despărţit de Uruk de „şapte munţi” Nu s-a regăsit situl oraşului Aratta, dar se admite că se afla în munţii Zagros, care separă Mesopotamia de platoul iranian Legenda spune că acest oraş era construit în vârful unui munte la care se ajungea foarte greu Dar Aratta era plin de bogăţii, metale şi pietre cioplite, care lipseau complet în Uruk Enmerkar, stăpânul din Uruk şi din Kulbab (cartier al capitalei), poftea la aceste bogăţii şi s-a adresat „surorii” sale, zeiţa Innana, ca să-l ajute să le dobândească Bineînţeles, motivul oficial invocat de rege era de ordin religios: el spunea că nu vroia aurul, argintul, lapislazuli şi alte pietre preţioase din Aratta decât pentru a construi temple, din care cel mai sfânt din toate era cel al lui Enki, la Eridu: Apsu Innana nu s-a lăsat rugată mult Ea şi-a spus oracolul: „Vino, Enmerkar, ascultă sfatul pe care ţi-l dau şi urmează-l întocmai… Alege un crainic cu darul vorbirii printre (sfetnicii tăi?) Să i se spună slăvitele cuvinte ale lui Innana… Să se ducă la Aratta, la regele oraşului şi să-i ordone să-mi asculte poruncile: el trebuie să dea metale şi pietre preţioase şi să construiască templul sacru al lui Enki Dacă nu, oraşul lui va fi distrus de oamenii tăi, o, Enmerkar, fiu al lui Utu, glorie ţie!” Suveranul din Uruk a respectat întocmai poruncile lui Innana şi a trimis un sol care a dus ultimatumul regelui din Aratta Acesta a refuzat, desigur, să cedeze Uruk era departe, aşa că el nu se temea de un atac Mai mult chiar, el s-a declarat, la rândul său, protejat de Innana! Dar solul a afirmat că zeiţa, al cărei templu se afla în incinta sacră din Eanna, la Uruk, l-a ales pe Enmerkar să lupte contra lui La această veste, regele Aratta, încremenit, a trimis prin crainic un mesaj prin care îi cerea lui Enmerkar o cantitate mare de grâne în schimbul metalelor şi pietrelor pe care le va trimite după aceea; el s-a angajat să construiască templul Apsu Suveranul din Uruk a primit târgul şi o caravană de măgari încărcată cu grâu şi orz a plecat la Aratta Dar regele din acel oraş s-a răzgândit El a mai cerut cornalină şi lapislazuli, în ciuda sfaturilor moderate ale Adunării Bătrânilor Enmerkar i-a răspuns în cel mai frumos stil al războiului psihologic: el şi-a trimis sceptrul regelui din Aratta, care, la vederea acestei embleme, a pălit Dar şi-a revenit şi a cerut ca disputa să fie rezolvată cu armele, într-o luptă neobişnuită între doi viteji, unul din Uruk şi celălalt din Aratta Răspunsul lui Enmerkar i-a parvenit curând „Fratele” Innanei reînnoia provocarea, cu toate exigenţele anterioare şi ameninţa Aratta, încă o dată, cu distrugerea totală Detaliu important: conform povestirii, Enmerkar şi-a trecut pe o tăbliţă mesajul, prea lung, desigur, ca mesagerul său să-l fi putut memora Dacă faptul este adevărat, atunci s-a produs primul schimb diplomatic, în scris, din Istorie Sfârşitul poemului este de nedescifrat, dar se pare că suveranul din Uruk a fost cel care a câştigat Un rege supraom Enmerkar, aşa cum ne apare în această legendă, pare a continua, încă, tradiţia regilor-preoţi, acei ensi Dar, cu succesorul său (?), faimosul Ghilgameş, schimbarea, care a dus la puterea militară, a fost făcută Eroul legendar va fi chiar iniţiatorul acestei răsturnări politice Ce ştim despre Ghilgameş? Şi mult şi puţin, totodată El este eroul a cel puţin două povestiri mitologice Legenda, am mai spus-o, îi atribuie construirea uriaşelor ziduri ale Urukului, lungi de 9,5 kilometri, prevăzute cu 900 de turnuri de observaţie semicirculare, din care putea fi supravegheată o suprafaţă de 5 km2 Mult timp, acest al cincilea suveran al primei dinastii din Uruk (conform listei regale) era considerat o fiinţă mitică Domnia de 127 ani care i se atribuie părea de necrezut şi întărea ipoteza mitologică Dar, acum câţiva ani, s-a descoperit o tăbliţă curioasă: ea provine de la un rege care a restaurat la sfârşitul mileniului II î H faimoasele ziduri, în ea, acest rege spune că aceste construcţii au fost făcute de Ghilgameş O altă tăbliţă găsită la Nippur comemorează, ca pe un fapt istoric confirmat, lucrările pe care le făcuse Ghilgameş în templele sacre ale acestui oraş Un ultim indiciu asupra istoricităţii suveranului din Uruk ne este dat de o altă tăbliţă arhaică în care este atestată, într-o manieră ce nu poate fi tăgăduită, existenţa lui Mebaragesi, „rege” în Kish şi contemporan cu Ghilgameş Dar şi acest Mebaragesi era considerat un personaj legendar Nu este exclus ca, într-o zi sau alta, o descoperire de acest gen să pună capăt definitiv întrebării asupra existenţei lui Ghilgameş, cu toate că această convergenţă a indiciilor arătate mai înainte, poate permite, în mare măsură, o certitudine istorică Nu este nici o îndoială că poemul epic despre faptele acestui rege s-a pretat la o „manipulare legendară”, asemănătoare cu cele ale lui Sargon, Ulise, Ahile, Alexandru cel Mare Dar dincolo de înfrumuseţarea făcută de tradiţia orală, dincolo de exagerarea caracteristică genului epic, putem vedea, foarte bine, silueta „omului” Ghilgameş în povestirea din tăbliţe Fizic, Ghilgameş era o „forţă a naturii” Nici un om nu se putea măsura cu el „Ghilgameş a vizitat ţările străine, lumea Nicăieri n-a găsit un om atât de puternic care să-l fi învins Când a revenit la Uruk, i-a cuprins spaima pe locuitori, care murmurau în casele lor: „Ghilgameş provoacă la luptă ca să se distreze! Trufia lui nu are nici o limită, nici ziua, nici noaptea Nu lasă nici un băiat tatălui său, îi ia pe toţi, chiar şi pe copii Şi totuşi regele ar trebui să fie un păstor al poporului său Dorinţa lui nepotolită nu lasă nici o fată celui care o iubeşte, nici pe fata războinicului, nici pe femeia nobilului…” Abuzurile lui Ghilgameş au fost arătate zeilor care au chemat-o pe Aruru, zeiţa creatoare Ea a creat, în pustiu, cu puţină argilă şi apă, o fiinţă excepţională ce trebuia „să-i închidă gura” aprigului om din Uruk „Enkidu, acest erou, creatură a tăcerii nocturne, aliat al lui Ninurta” (zeul războiului şi al violenţei) se născuse Cu toate că era crescut printre animale sălbatice şi, deci, sălbatic şi „acoperit cu păr”, Enkidu a fost, la rândul lui, doborât de Ghilgameş Din această luptă, a luat naştere o prietenie, pe care Epopeea lui Ghilgameş o va povesti de la început până la sfârşit Vom mai reveni asupra ei, deoarece această epopee este capodopera literară a civilizaţiei mesopotamiene, echivalentă cu Iliada şi Odiseea Parlamentul sumerian O altă legendă referitoare la Ghilgameş ne informează mai mult asupra omului politic Ghilgameş şi asupra instituţiilor din epoca sa, pe la anul 2700 î H Această legendă vorbeşte despre Ghilgameş şi despre fiul şi succesorul lui Mebaragesi, Agga, noul suveran din Kish Trama istorică este foarte simplă La acea epocă, oraşul Uruk, fără îndoială sub conducerea lui Enmerkar, apoi a lui Ghilgameş, a început să-şi întindă puterea şi influenţa, ajungând chiar să ameninţe hegemonia oraşului Kish, care se mândrea că primise regalitatea de la zei, imediat după Potop Temperamentul vulcanic al celui de-al cincilea suveran din Uruk a înrăutăţit lucrurile în aşa fel încât Agga, dându-şi seama de pericol, i-a trimis lui Ghilgameş un ultimatum, cerându-i să-i recunoască, imediat, suzeranitatea Dacă n-o făcea, regele din Kish va ruina Uruk-ul Ghilgameş a adunat, imediat „Camera superioară”, adică Adunarea Bătrânilor Aflăm, astfel, că suveranul din Uruk nu era chiar atât de absolut pe cât părea, trebuind să primească sfaturi de la un fel de Senat, primul cunoscut, fără îndoială, în istoria omenirii Urmarea poveştii este şi mai instructivă Verdictul Bătrânilor spune: trebuie să se supună oraşului Kish Bineînţeles, Ghilgameş nu vrea cu nici un preţ! El vrea să se lupte, să le dea o lecţie aroganţilor locuitori ai Kishului, aşa cum îl îndeamnă temperamentul său impulsiv Nu ia în seamă hotărârea Bătrânilor Dar, înainte de a porni războiul, caută să-şi legitimeze acţiunea: şi iată-l, spre marea noastră surpriză, convocând o altă adunare, un fel de „Cameră inferioară”, compusă din toţi cetăţenii din Uruk în stare să poarte arme Faptul este de primă importanţă, pentru că ne dezvăluie că „democraţia” sumeriană instituise, acum aproape cinci mii de ani, un parlament cu două camere Din nefericire, textul nu ne spune nimic despre mecanismul puterii din acea epocă: acest parlament avea o putere suverană, sau era doar o „Cameră de înregistrare” a hotărârilor regelui? Oricum, teza lui Ghilgameş triumfă Susţinut de tineri, de fapt de militari, suveranul respinge ultimatumul lui Agga: Uruk nu se va înclina în faţa oraşului Kish Armatele din Kish au venit atunci să asedieze zidurile lui Ghilgameş, îngrozindu-i pe cetăţeni Dar asediul n-a durat mult şi nici nu au fost lupte Se pare că între cei doi suverani a intervenit o înţelegere şi asediul a fost întrerupt Cu ce preţ a plătit Ghilgameş pacea? Nu ştim Mâniile lui Ghilgameş nu se opreau doar la acţiuni fizice şi politice, iată că el o insultă pe zeiţa Innana căreia îi reproşează — culmea ironiei, el, erotomanul care, la fiecare căsătorie din oraş, se repezea în patul nupţial pentru „a gusta din mireasă înaintea mirelui!” – desfrâul său de fecioară în rut, de nimfomană Atunci când ea i se dă, cu voluptate, el o respinge cu brutalitate Acest amestec, la Ghilgameş, de puritanism îngust şi de destrăbălare nestrunită este aclamat cu efuziune de poet Iar cearta cu Innana n-a avut nici o repercusiune asupra religiei sumeriene, deşi zeiţa a avut mica sa „eclipsă” Lovitură de stat la zei şi laicizare De la perioada lui Ghilgameş până la apariţia primelor documente autentic istorice, s-au scurs două secole Două secole obscure cărora suntem în imposibilitate să le reconstituim istoria Iar când documentele aruncă ceva lumină asupra civilizaţiei, apare un Sumer foarte schimbat, căruia îi putem desluşi, totuşi, silueta Am ajuns la începutul secolului XXVI Un oraş continua să le domine pe celelalte, fără a le supune: Kish Uruk se eclipsase total: a dispărut până şi amintirea numelui suveranilor săi succesivi Nu numai că puterea politică a „emigrat”, se pare, definitiv spre nord, la Kish, dar şi puterea spirituală a luat acelaşi drum Centrul religios din Sumer este Nippur Desigur, Nippur era sediul lui Ekur, „Casa Muntelui” (cosmic), sanctuarul lui Enlil Dar acesta nu era decât zeul Aerului, o divinitate de rangul doi, mult inferior lui An şi lui Innana, şi chiar lui Enki Or, brusc, Enlil a ajuns la demnitatea supremă în panteonul sumerian: el a devenit „Domnul Ţărilor”, regele zeilor Cum s-a produs această schimbare? Cine a hotărât-o şi de ce a fost necesară? Nu ştim nimic Cu această „lovitură de stat” a lui Enlil, au urcat în vârful ierarhiei „Bisericii” sumeriene şi servitorii săi, preoţii din Nippur De acum înainte, puterea absolută în Sumer va trece prin templele lor Doar preoţii lui Enlil mai au calitatea de a legitima „coroana Ţărilor”, hegemonia unui suveran Este vorba de o revoluţie cu consecinţe incalculabile O mie de ani după aceea, regii babilonieni vor continua să fie încoronaţi la Nippur, ca altădată împăraţii catolici la Roma O altă revoluţie, descoperită datorită arheologiei: tendinţele de „separare a Bisericii de stat”, deja observate pe vremea lui Ghilgameş, s-au concretizat De acum înainte, palatul a constituit o unitate arhitecturală distinctă material de templu, apărând acum două construcţii, acolo unde nu exista decât una singură Paralel cu această separare materială, a apărut şi o diferenţiere lingvistică Suveranul purta titlul de lugal, adică rege, în vreme ce titlul ensi (domn, în sensul religios al termenului, dar cu o idee de autoritate în conducerea statului), cădea în desuetudine: nu-l mai purtau decât şefii oraşelor mai mici Această perioadă obscură este adesea desemnată ca „perioada lui Mesilim”, după numele unui suveran din Kish Acest Mesilim este primul monarh sumerian despre care avem o mărturie scrisă directă, într-adevăr, s-au descoperit, rămase de la el, o ghioagă de luptă decorată şi două inscripţii „Mesilim, lugal din Kish, constructor al templului lui Ningursu l-a înălţat spre gloria acestuia Atunci, ensi în Adab era Lugal-shangengur”, afirmă prima inscripţie „Mesilim, lugal din Kish, a construit Eshar (…), ensi din Adab”, afirmă cea de a doua Acest rege a domnit pe la anul 2600 î H Este regretabil că a fost atât de laconic Dar nu încape îndoială că a fost un mare suveran Ca dovadă, arbitrajul său în conflictul dintre Lagash şi Umma, arbitraj care arată autoritatea sa şi de care îşi vor aminti regii şi popoarele multe secole mai târziu, după cum vom vedea Splendorile oraşului Ur La sfârşitul domniei lui Mesilim, parcă o pânză deasă este aruncată asupra istoriei oraşului Kish Desigur, oraşul şi dinastia au reuşit să-şi menţină independenţa, cel puţin ca nume Dar puterea se pare că n-o mai aveau Patru oraşe apar la sfârşitul secolului XXVI: Adab, Ur, Umma şi, mai ales, Lagash Despre Adab ştim că un rege numit Lugalannimundu i-a purtat prestigiul până la graniţele regatului Dacă este adevărat că inscripţia, care menţionează faptele de vitejie ale acestui rege şi care-i atribuie 90 de ani de domnie, este mult posterioară epocii, rezultă că detaliile pe care le dă asupra domniei sale ne obligă să-i acordăm credit Lugalannimundu ar fi zdrobit treisprezece revolte ale prinţilor El ar fi construit şi un templu Iui Nintu, „soţia lui Enlil”: sanctuarul din Enanzu Unul din succesorii săi, pe nume Lugaldalu, ne-a lăsat o statuetă votivă Regele este reprezentat în costum de epocă, îmbrăcat într-un fel de jupă cu franjuri, numită kannakes, care coboară până la glezne El are capul ras Oraşul Ur este celebru, pe bună dreptate, datorită fabuloaselor comori care s-au descoperit în „cimitirul său regal” Rolul politic pe care I-a jucat nu pare esenţial în această primă parte a istoriei sumeriene, cel puţin în stadiul actual al documentării Pe de altă parte, oraşul natal al lui Abraam şi-a înscris numele pe primul loc în domeniul artei sumeriene Întemeiată pe la anul 2500 î H , de Mesanipada, prima dinastie din Ur a fost, într-adevăr, cea mai spectaculoasă din toată istoria mesopotamiană Această dinastie a inaugurat era suveranilor divinizaţi încă din timpul vieţii Renumitele morminte colective în care alaiul regal (mai multe zeci de persoane) se sinucideau pentru a-l urma pe regele defunct, datează din această epocă S-a descoperit în morminte un mobilier funerar luxos, cel mai bogat găsit vreodată în pământul mesopotamian Privind ruinele palatelor şi mormintelor sărăcăcioase, construcţii de argilă şi nenumăratele obiecte de artă din aur şi alte materiale preţioase pe care le conţineau, îţi vine să pui la îndoială că aceiaşi oameni care au clădit cu argilă au creat aceste capodopere artistice Printre lucrările descoperite, „Drapelul din Ur”, celebru în toată lumea astăzi, este o piesă unică Vom vorbi mai pe larg despre el în partea consacrată artei sumeriene În faţa belşugului şi măreţiei moştenirii din Ur, suntem cuprinşi de uimire şi ne domină o idee În acest oraş, raporturile dintre oameni şi zei erau foarte deosebite, totodată strânse şi senine; dacă vântul misticismului a suflat asupra Sumerului, acest lucru nu s-a putut întâmpla decât în Ur, unde a trăit Abraam, patriarhul evreilor… Patru alţi suverani din l-a dinastie sunt cunoscuţi: aceştia sunt, după Mesanipadda, Aanepadda, fiul lui, Meskiagnunna, Elulu şi Balulu Aanepadda a construit, pe si-tul El Obeid, la vest de Ur, un renumit templu dedicat lui Ninhursag, zeiţa-mamă S-a descoperit inscripţia originală: „Pentru Ninhursag, Aanepadda, rege în Ur, fiul lui Mesanipadda, a construit casa (templul)” Acest templu este împodobit cu frize de calcar pe care se vede regele conducând la păscut cireada sacră de bovine a lui Innana şi Dumuzi Aanepadda se pare că a cultivat în mod deosebit cultul acestui cuplu divin, cinstit mult timp, în Ur, o „întoarcere la izvoarele” religioase pe la mijlocul secolului XXVI Numai dacă nu cumva acest cult nu s-a dezvoltat acolo dintotdeauna… În timp ce regii „artişti” din l-a dinastie din Ur duceau, cu înţelepciune, arta religioasă sumeriană la apogeu, două oraşe intrau într-o luptă nemiloasă pentru hegemonie Acestea sunt cele două inamice ereditare de pe cele două maluri ale canalului: Umma şi Lagash Un arbitraj care pregăteşte războiul Istoria acestei lupte ne este relativ bine redată de „istoricii” din Lagash, desigur primii istoriografi din lume Povestea nu este omogenă şi, mai ales, amestecă fără deosebire, faptele oamenilor cu acţiunile zeilor, dar, după ce este eliberată de latura religioasă, textul oferă un adevărat reportaj de război Totul a început pe la anul 2560 î H : la acea epocă, „regele titular” în Sumer era Mesilim din Kish Rege înţelept, – dacă o fi fost astfel –, Mesilim a trebuit să intervină personal când a izbucnit un conflict de frontieră între oraşele Umma şi Lagash Arbitrajul său a evitat războiul, pentru moment; dar purta în el germeni de conflict, deoarece se pare că ar fi favorizat mai curând oraşul Lagash „Enlil, precizează relatarea, rege al tuturor ţărilor, tatăl tuturor zeilor, cu hotărârea sa de neînlăturat a stabilit frontiera dintre Ningursu (zeul din Lagash) şi Shara (zeul din Umma) Mesilim, rege în Kish, a trasat-o sub inspiraţia divină a lui Ishtnan (zeul Arbitrajului) şi a ridicat o stelă în acel loc ” Arbitrajul a fost acceptat cu neplăcere de regele din Umma; apoi, clasa conducătoare ummaită n-a aşteptat decât ocazia potrivită pentru a repune problema în cauză În următorii şaptezeci de ani, mai multe răsturnări, pe care le bănuim, au afectat echilibrul precar din Sumer Kish şi-a pierdut supremaţia din motive necunoscute Prima dinastie din Ur a venit în fruntea Sumerului Dar monarhii din acest oraş erau nişte „artişti” religioşi, nu războinici Ei nu erau în stare să impună respectarea păcii dintre oraşe Ocazia atât de dorită de Umma pentru a înlătura „pacea ruşinoasă” impusă de Mesilim a apărut curând În Lagash, un fel de revoluţie adusese la putere un om care nu aparţinea familiei princiare Enhegal Acest om, numit Ur-Nanshe, care a întemeiat o dinastie puternică, era total opus unui adevărat „mare războinic ” Noi nu-l cunoaştem decât prin marile temple pe care le-a construit: basoreliefurile de la Lagash ni-l arată, „muncitor” ca şi ceilalţi, transportând, în coşuri, cărămizile şi mortarul necesar construcţiilor sacre, în alte documente, este vorba de lucrările sale pentru îmbunătăţirea irigaţiei şi productivităţii, de marile importuri de lemn de construcţii pentru temple şi de unele inovaţii pentru înmagazinarea surplusului producţiei agricole Rege constructor, preocupat mai ales de întărirea puterii sale în interiorul oraşului, Ur-Nanshe a pus baze foarte solide pentru dinastia sa Suveranii din Umma urmăreau cu interes şi nelinişte această evoluţie Până unde va ajunge oraşul Lagash, dacă ei nu erau atenţi? Luptele lui Eannatum Pregătirile de război au continuat cu nerăbdare în Umma Ensi Ush era un bun strateg El ştia că regii din Ur, suzeranii lor, nu vor putea interveni pentru a-l împiedica să-şi atace vecinul Lagash şi să „spele în sânge” nedreptatea arbitrajului lui Mesilim Şi iată că Ur-Nanshe a murit Fiul său, Akurgal, i-a urmat la tron: era un om fără experienţă de conducere şi nu avea calităţi de războinic Momentul era potrivit Aşa cum ne putem aştepta, Ush, ensi din Umma, a profitat de ocazie: „Ush acţionează cu înfumurare: el smulge şi arde stela frontalieră (a lui Mesilim) şi intră pe teritoriul oraşului Lagash” spune cronica Într-adevăr, ensi din Umma a cucerit şi o câmpie semi-pustie dar cultivabilă, la Guedinna, care aparţinea oraşului Lagash Trupele slabului Akurgal au fost zdrobite Cetatea Umma s-a entuziasmat: victoria ei era totală Dar nici zeii, nici oamenii nu se resemnează în faţa violării brutale a acordurilor sacre Lagash şi-a luat curând revanşa Succesorul lui Akurgal, Eannatum, nepotul lui Ur-Nanshe, a răzbunat afrontul, dând o teribilă lecţie îngâmfaţilor din Umma Eannatum este unul din acele personaje fascinante pe care Istoria ni le oferă cu zgârcenie Nepotul lui Ur-Nanshe nu a atacat imediat oraşul Umma El a întreprins, mai întâi, o serie de expediţii spre nord, fără îndoială pentru a-si pregăti soldaţii şi a-şi completa propria lui formaţie de militar Când s-a simţit destul de puternic, a pornit contra oraşului Umma şi totul a fost memorabil Faptele sale de arme ne sunt direct transmise de renumita „Stelă a Vulturilor”, capodoperă de o precizie exemplară Se văd pe ea vulturi luptându-se pentru cadavrele luptătorilor din Umma, moment extraordinar de bine realizat, în timp ce Ningursu, zeul din Lagash ţine cu o mână sigură plasa în care sunt înghesuiţi soldaţii duşmani, regele Eannatum năvăleşte asupra duşmanului în fruntea războinicilor săi acoperiţi de un scut mare şi înarmaţi cu lănci care formează un imbatabil zid, acoperit de puncte oţelite Într-un alt tablou al aceleiaşi stele, regele străpunge cu lancea un duşman sau, bine aşezat pe platforma carului său, cu lancea în faţă, năvăleşte asupra duşmanului, în fruntea armatelor sale O altă scenă ni-l arată oferind un bogat sacrificiu pentru soldaţii săi morţi pe câmpul de luptă „Stela Vulturilor” constituie, după părerea noastră, cel mai frumos monument comemorativ de război al umanităţii Dar această renumită bătălie a lui Eannatum ne-a fost adusă la cunoştinţă şi prin relatările din tăbliţe Acolo se spune că ensi din Umma, Ush, a fost ucis şi înlocuit de Enakalli, care a fost nevoit să primească un alt tratat impus de Eannatum Acest monarh, invincibil în război, s-a dovedit şi un „om politic” genial Neabuzând de victorie, s-a străduit să facă înfrângerea oraşului Umma cât mai puţin amară Fără îndoială, a restabilit frontiera lui Mesilim: stela care o delimita a fost iar ridicată şi Eannatum a mai înălţat şi altele în numele său Dar el a pus să se sape un canal paralel cu această frontieră, care a permis irigarea câmpiei Guedinna şi a construit sanctuare consacrate marilor zei sumerieni în tot lungul canalului, pentru a-i asigura o protecţie divină Apoi, suveranul a stabilit un fel de zonă-tampon, adevărată „zonă demilitarizată”, de-a lungul frontierei pe partea ummaită În sfârşit, pentru a „neutraliza” complet Umma, Eannatum i-a oferit să preia exploatarea câmpiei Guedinna, cu condiţia ca o parte a recoltelor să fie donate templului lui Ningursu Cei din Umma au acceptat cu entuziasm, dar ura nu le-a dispărut, totuşi Asigurat din partea oraşului Umma, Eannatum a asaltat restul ţării Uruk, Ur, Kish şi Akshak au fost supuse pe rând, şi, ca urmare, au recunoscut suzeranitatea oraşului Lagash Eannatum a făcut mai mult: i-a atacat pe îngrozitorii elamiţi, a ajuns până la Mari, în nord-vest şi a pătruns până în ţara Shubar, viitoarea Asirie Era poate pentru prima oară în istoria Sumerului că un suveran domnea cu adevărat peste întreaga ţară Şi totuşi! Lista regală, consacrarea istorică pentru un rege sumerian n-a reţinut numele lui Eannatum; ea nu menţionează nici supremaţia oraşului Lagash, totuşi atât de evidentă, atribuind privilegiul slabilor conducători din Kish şi Akshak! Istoria, chiar de la primii săi paşi, a cunoscut secretul nedreptăţilor… Al doilea război dintre Umma şi Lagash Când a murit Eannatum, Lagash era, deci, la apogeu, l-a urmat la tron fratele său, Enannatum I Între timp, dinastia din Umma cucerise iar puterea Fiul lui Enakalli, numit Urlumma, s-a urcat pe tron El nu avea în minte decât o idee: să înlăture tratatul jignitor impus de Eannatum În primul rând, Urlumma a refuzat să mai plătească tributul către Lagash Apoi, a secat canalul-frontieră dintre cele două state, în sfârşit, a agravat criza prin doborârea stelelor care-l jigneau, rupându-le, şi a distrus sanctuarele sacre care jalonau frontiera Din acel moment cei doi adversari s-au pregătit pentru o înfruntare militară de mare anvergură, în timp ce oraşul Lagash se mobiliza în mare grabă, sub conducerea fiului lui Enannatum I şi nepotul lui Eannatum, numit Entenema, oraşul Umma a căutat şi a găsit un aliat în persoana unui suveran (?) din nord, care i-a trimis un contingent Bătălia a avut loc aproape de frontieră Dar să dăm cuvântul „istoriografului” epocii, fără îndoială mai bine informat, pentru că a fost martor al evenimentelor: „Cum acel orz (care constituia tributul impus oraşului Umma) nu a fost dat; că Urlumma, ensi din Umma, a secat canalul-frontieră al lui Ningursu şi canalul-frontieră al lui Nanshe; că el a distrus sanctuarele zeilor, ridicate odinioară în Nammundakigarra; a obţinut ajutor din ţări străine şi, până la urmă, a trecut dincolo de canalul-frontieră al lui Ningursu, Enannatum s-a luptat cu el în câmpul Ugigga unde se găsesc fermele lui Ningursu; şi Entemena, fiul iubit al lui Enannatum, l-a înfrânt Urlumma a luat-o la fugă, în timp ce Entemena urmărea armatele din Umma, până la Umma; mai mult, corpul de elită al lui Urluma, în total şaizeci de soldaţi, el l-a distrus (?) pe malurile canalului Lummagimunta În ce-i priveşte pe războinicii din Umma, Entemena le-a îngrămădit cadavrele făcând nişte coline în cinci locuri diferite şi le-a lăsat pe câmpul de luptă, fără mormânt şi pentru a fi mâncate de păsările de pradă şi animalele sălbatice…” Al treilea conflict Dar numeroşii duşmani ai puternicei dinastii din La-gash nu aveau de gând să o lase să se bucure de victorie Abia încetase lupta pe câmpia Ugigga că a şi apărut un nou duşman care vroia să profite de oboseala armatelor lui Entemena Acest cuceritor ambiţios se numea II: el era sanga în Zabalam, un orăşel aşezat la nord de Umma Funcţiile sale de administrator al templelor nu-l pregătiseră pentru rolul de şef militar, dar, ţinând cont de starea în care se aflau trupele lui Entemena, el a reuşit să le înfrângă de câteva ori, pătrunzând destul de adânc în teritoriul lagashit În continuare, el a pus mâna pe tronul rămas vacant în Umma ca urmare a dispariţiei lui Urlumma şi a devenit ensi Totuşi, noul stăpân din Umma a trebuit să se retragă dincolo de canalul-frontieră, deoarece războinicii lui Entemena îi hărţuiau permanent trupele Dar după un timp, II a luat aceleaşi măsuri de răzbunare puse în practică, mai înainte, de Urlumma: secarea canalului, neplata tributului către Lagash Când Entemena i-a cerut explicaţii, el a răspuns cu revendicări sfidătoare, iată versiunea istoriografului: „În acel moment (adică la sfârşitul bătăliei de la Ugigga), II, marele preot din Zabalam, pustia totul de la Girsu (târg lagashit) până la Umma El a luat titlul de ensi în Umma, a lipsit de apă canalul-frontieră al lui Ningursu, canalul-frontieră al lui Nanshe, Imdubba lui Ningursu, bucata de pământ cultivabil care face parte din teritoriul târgului Girsu care se întinde spre Tigru şi Nammundakigarro a lui Ninhursag; în plus, el n-a predat mai mult de 3600 măsuri din orzul datorat oraşului Lagash Şi când Entemena şi-a trimis în mai multe rânduri emisarii la II, din cauza acelui canal-frontieră, II, ensi din Umma, pustiitorul de ferme şi de câmpuri cultivate, cel care vorbea urât, a spus: „Canalul-frontieră al lui Ningursu este proprietatea mea ” Într-adevăr, el a adăugat: „îmi voi exercita autoritatea de la templul din Antassura până la templul din Dinagal-Apsu Totuşi, Enlil şi Ninhursag nu i le-au acordat ” Cum s-a terminat această încurcătură? Documentele nu sunt clare Se pare că a fost stabilit un compromis prin intermediul unui terţ Frontiera lui Mesilim a fost restaurată, ca şi canalul care alimenta câmpia Guedinna Pe de altă parte, Umma n-a mai trebuit să plătească tribut oraşului Lagash Dar autoritatea dinastiei lagashite a lui Ur-Nanshe era lovită mortal Entemena îşi dădea seama de imposibilitatea de a-şi asuma suzeranitatea asupra întregului Sumer, aşa cum o făcuse unchiul său Eannatum El nu mai era atât de sigur de puterea sa şi s-a crezut obligat să negocieze tratate foarte dezavantajoase cu regele din Uruk, Lugalkinishedudu, moştenitorul unui prinţ din Ur, care cucerise Uruk, Kish şi Akshak Într-adevăr, oraşul Lagash îşi trăia ultimii ani de glorie Ora decăderii sunase, aşa cum sunase şi pentru alte oraşe Revolta preoţilor Succesorul lui Entemena, fiul său numit Enannatum II, s-a menţinut la putere numai nouă ani (2374-2365 î H ) Se pare că a avut loc o lovitură de stat clericală care a adus la putere un preot, Enetarzi Este încă greu de redat în întregime cauza acestei crize Dar, pe baza documentelor descifrate, ne putem face o idee Statul din Lagash era, de la întemeiere, unul din cele mai preocupate de „democraţie”, de libertatea individuală Agricultori, crescători de animale, pescari, comercianţi şi meşteşugari, lagashiţii se bucurau, într-adevăr, de un regim politic „liberal” prin forţa lucrurilor: lupta pentru putere dintre Palat şi Templu ajunsese la un fel de echilibru al puterilor, cu eliminarea autoritarismului despotic Aceasta se observă cel mai bine în textele economice ale epocii: existau deja două sectoare economice: unul „socialist” şi dirijat, constituit din proprietăţile (şi exploatarea) Templului; altui „capitalist” şi particular, foarte dinamic, deoarece s-au descoperit urmele unui trafic comercial intens al negustorilor din Lagash cu statele vecine şi chiar cu ţări îndepărtate Dar acest edificiu politico-economic era instabil, datorită echilibrului fragil dintre puterile lui ensi şi cele ale marelui preot Când succesorii fondatorului dinastiei, Ur-Nanshe, au pornit războaiele despre care am vorbit, echilibrul a fost stricat Monarhii au devenit din ce în ce mai autoritari, fără ca victoriile şi cuceririle lor militare să aducă o compensare printr-o îmbogăţire a locuitorilor Au apărut atunci două tendinţe nefaste: restrângerea libertăţilor publice şi sărăcia din cauza războaielor neîncetate „Supărarea, nemulţumirea şi iritarea” i-au cuprins pe lagashiţi Se presupune că, în prima fază, conducătorii s-au gândit să micşoreze nemulţumirea populară, acordând Templului puteri mai mari Fără îndoială că moralmente s-a câştigat ceva: era drept ca Palatul să restituie, în parte, pământurile şi bogăţiile confiscate Templului pentru finanţarea cuceririlor „imperialiste” Dar, până la urmă, oraşul Lagash a pierdut: preoţii s-au dedat la abuzuri de putere mai cumplite decât cele săvârşite de ensi Mai rău, simţind că s-a întors roata, au complotat şi au reuşit să-l detroneze pe slabul Enannatum II şi, în anul 2364 î H marele preot al lui Ningursu, Enetarzi, s-a urcat pe tron, în condiţii rămase obscure Lagash a trecut atunci printr-o perioadă îngrozitoare, în 2358 î H , Lugalanda, fiul lui Enetarzi, i-a urmat la tron tatălui său Şi el era preot şi a întărit măsurile anti-democratice adoptate de tatăl său Represiuni, nedreptăţi şi abuzuri de toate felurile s-au abătut asupra nefericitului popor din Lagash, atât de greu încercat de războaiele făcute de dinastia precedentă Se creaseră împrejurări favorabile pentru o nouă revoluţie Un reformator ghinionist: Urukagina Un partid” anticlerical s-a format spontan şi s-a dezvoltat cu rapiditate, în mai puţin de şapte ani era destul de puternic pentru a se opune, cu şanse de victorie, lui Lugalanda În urma unei lovituri de stat, fără îndoială militară, în 2352 î H , un nou rege s-a instalat la putere: Urukagina, a cărui nobilă figură va rămâne în istorie ca a unui suveran reformator Situaţia moştenită de Urukagina era grea pe toate planurile Tăbliţele ne dau un tablou detaliat Domeniile particulare ale lui Lugalanda se întindeau pe 650 de pogoane din cel mai bun pământ; cele ale soţiei sale depăşeau 250 de pogoane, în plus, aceasta, numită Baranamtara, era o femeie de afaceri pricepută şi ambiţioasă: ea făcea comerţ pe scară mare cu regina din Adab! Bunurile tinerilor prinţi, chiar dacă nu erau numărate, erau şi ele foarte importante Pentru a da o idee de bunurile acaparate, trebuie spus că proprietăţile agricole ale cetăţenilor depăşeau rar un pogon, în timp ce doar un singur templu din Lagash, cel din Bau (sau Bawa) – şi erau în jur de douăzeci de temple! – era proprietarul a 9000 de pogoane şi folosea 1200 de oameni (agricultori, ciobani, tâmplari, fierari etc ): în realitate, fiecare templu era un stat în stat La acest monopol al proprietăţii funciare se adăugau procedeele guvernamentale şi mai restrictive Un text din acea perioadă spune literalmente: „Ţara Lagash este străbătută de la un capăt la altul de o armată de perceptori ” Şi oamenii fiscului rodeau bogăţia ţării până la os Să judecăm: „Inspectorul luntrelor, punea mâna pe bărci Cel al animalelor lua şi animalul mare şi pe cel mic Inspectorul pescăriilor lua tot ce rezulta din pescuit Când un om se prezenta la palat pentru a-şi tunde oaia, trebuia să plătească o taxă de 5 sicli dacă lâna era albă În caz de divorţ între un cetăţean şi femeia lui, acesta plătea 5 sicli pentru ensi şi un altul pentru ministru Boii zeilor erau rechiziţionaţi pentru a lucra şi a iriga câmpurile pe care şi le însuşise ensi (adică) cele mai bune pământuri… Preoţii puneau stăpânire (…) pe măgari şi boi şi împărţeau grâul (luat de la cetăţeni) slugilor lui ensi În satele cele mai înapoiate, preotul intra în grădina mamei unui sărac, tăia pomii şi lua fructele…” Această îngrozitoare exploatare nu-i cruţa nici pe morţi: „Când era îngropat un mort în mormânt, preotul lua 7 urne de bere ca să aibă de băut, 420 de pâini şi 120 de baniţe de grâu pentru hrana sa şi mai cerea şi haine, un pat şi un ied (sic) ” Poporul din Lagash era la capătul răbdării Şi a fost un adevărat triumf urcarea pe tron a lui Urukagina, „binefăcătorul oamenilor” „Când Ningursu, războinicul lui Enlil, i-a dat tronul din Lagash lui Urukagina, (…) acesta a restabilit vechea ordine (…) El i-a dat afară pe supraveghetorii însărcinaţi să ia taxe pe oile albe (taxa luată în timpul tunsorii), i-a alungat pe agenţii care controlau dijma adusă de preoţi la palat În hotarele teritoriului lui Ningursu, n-au mai existat perceptori Când se îngroapă un mort, preotul ia (de acum înainte) 3 urne de bere, 80 de pâini, un pat şi un ied… (De acum înainte) nici un preot, chiar în satul cel mai îndepărtat, nu va mai intra în grădina mamei unui sărac…” Urukagina a dat, de asemenea, decrete care garantau libertatea săracului faţă de bogatul care-l exploata altădată, când îl şi bătea Regele a dat înapoi bunurile templelor confiscate de predecesorii lui Aşa cum spune textul: „… Iată ce a decretat el (Urukagina), eliberându-i pe oamenii din Lagash de secetă, de hoţie şi de asasinat… El a întronat libertatea Cel puternic nu mai face rău văduvei şi orfanului…” Sfârşitul patetic al oraşului Lagash Opera lui Urukagina, una din cele mai nobile din istoria Sumerului, nu a reuşit, totuşi, să oprească decăderea oraşului Lagash Oraşul lui Ningursu era, fără îndoială, prea bolnav pentru a putea respinge asalturile duşmanului său ereditar, Umma; cu atât mai mult cu cât din acest oraş va apărea un cuceritor a cărui domnie sângeroasă va grăbi ruina Sumerului, ruină din care ţara întreagă nu se va ridica înainte de un secol şi jumătate, şi atunci doar pentru puţin timp Acest rege din Umma este renumitul Lugalzaggisi „fiul lui Wawa, prinţul din Umma, născut pentru preoţie, eroul, paharnicul (?) din Kish şi din Sumer, căruia nimeni nu i se opune în ţară, domnul, cuceritorul lui Ninurta, sfătuitorul lui Enki, prietenul iubit al lui Ishtar, vicarul puternic al lui Enlil, regele chemat de Innana…” aşa cum arată o inscripţie Uraganul numit Lugalzaggisi se va năpusti asupra Lagashului Reformatorul Urukagina era la putere de şapte ani numai; cariera lui atât de promiţătoare va fi distrusă prea devreme de barbarie Putem să ne consolăm citind textul patetic şi demn al unui scrib anonim din Lagash care relatează sfârşitul oraşului său: „Omul din Umma (Lugalzaggisi) a pus foc la graniţă, apoi a incendiat Antasura din care a jefuit argintul şi lapis-lazuli El a ucis în palatul din Tirash, în sanctuarul lui Enlil, în capela din Utu (urmează o listă lungă de locuri sacre în care barbarul din Umma nu a ezitat să ucidă civili şi militari) Din câmpiile lui Ningursu, aşa cum erau cultivate, el a smuls orzul şi I-a luat Distrugând Lagash, omul din Umma a păcătuit în faţa lui Ningursu Mâna pe care a pus-o pe el, va fi tăiată Nu este un păcat al lui Urukagina, regele din Girsu Dar fie ca zeiţa Nidaba, cea a lui Lugalzaggisi, prinţul din Umma, să ducă pe capul ei acest păcat!” Sărmanii cetăţeni din Lagash! Nu mai aveau decât stiletul pentru a înscrie pe argilă blestemul lor Dar acest blestem va cădea pe Lugalzaggisi, ca şi cum, într-un târziu, zeii ar fi auzit nenorocirile şi planşetele oamenilor După distrugerea oraşului, se pare că Urukagina a avut o soartă relativ bună: cuceritorul i-a permis să conducă Girsu, unul din cartierele cruţate ale oraşului Lagash Un Napoleon al secolului XXIII î H Victoria lui Lugalzaggisi asupra lui Urukagina în anul 2340 î H a avut un enorm ecou în tot Sumerul Îmbogăţit de pe urma comorilor luate din oraş, despotul a format o imensă armată şi a pornit asupra anticului oraş al lui Ghilgameş, Uruk, care, la rândul lui, a căzut în mâinile cotropitorului ca un fruct copt Apoi, a pornit spre Ur care n-a rezistat mai mult În sfârşit, „omul din Umma” a apărut în faţa porţilor „sfintei sfintelor”, capitala religioasă a Sumerului: Nippur În planul său de cuceriri, această etapă era, desigur, cea mai importantă: doar ei, am văzut, preoţii din templul lui Enlil, aveau puterea de a da titlul de „rege al Ţărilor”, adică de rege al întregului Sumer Ori, acest titlu aparţinea, de generaţii, obscurei dinastii din Kish Aşa că, pentru a-i elibera pe preoţii lui Enlil de orice scrupul, Lugalzaggisi a cucerit vechea capitală a lui Mesilim Şi încoronarea tiranului a fost făcută Totuşi, acest veritabil Napoleon al secolului XXIII î H n-a vrut să se oprească din drum; supunerea tuturor oraşelor sumeriene, pe calea armelor, nu-l mulţumea, în fruntea războinicilor – călăi aflaţi în subordinea sa –, a pustiit tot universul cunoscut, de la malurile Golfului Persic până la malurile Mediteranei (Siria) Nimic nu-i rezista Când a hotărât să se oprească, forţat de frontierele de netrecut ale mărilor, Lugalzaggisi crease – cu ce preţ! – cel mai mare imperiu cunoscut vreodată până atunci în Orientul Apropiat Era, desigur, un eveniment demn de a apărea pe tăbliţe, care fac de acum propagandă noului Stăpân al Sumerului: totul este prezentat în culori roz, foarte departe de realitatea unei opresiuni deosebit de cumplite „Când Enlil, regele tuturor ţărilor, i-a acordat lui Lugalzaggisi domnia Ţărilor şi I-a motivat în ochii poporului că el a pus toate ţările în slujba sa şi, de la răsărit la apus, le-a supus legii sale; atunci, de la Marea Inferioară (Golful Persic), prin Tigru şi Eufrat, până la Marea Superioară (Mediterana) el a făcut drumurile sigure De dimineaţa până seara, Enlil a înlăturat teroarea: ţările au trăit în pace, poporul iriga pământul cu bucurie; toate dinastiile din Sumer şi prinţii tuturor ţărilor s-au supus, la Uruk, legii sale princiare Atunci Uruk trăia cu bucurie; Ur, ca un bou, îşi ridica spre cer capul; Larsa, oraşul iubit de Utu, iriga pământul cu bucurie; Umma, oraşul iubit de Shara, ridica braţul puternic; regiunea Zabalam striga ca o oaie căreia i s-a luat mielul (?); Kidigina îşi întindea gâtul până la cer Lugalzaggisi, regele din Uruk, regele Ţărilor, pentru mesele lui Enlii, stăpânul său, a făcut în Nippur mari ofrande cu alimente şi libaţiuni cu apă curată ” Pentru viaţa sa, lui Enlil, stăpânul mult iubit, i-a dedicat această inscripţie: «Enlil, regele tuturor Ţărilor să-i spună rugămintea mea lui An, tatăl său iubit! Să dea viaţă lungă vieţii mele! Ţările să trăiască în pace! Să se-nmulţească poporul ca să fie des ca iarba! Să se îmbogăţească grajdurile cereşti! Să nu schimbe soarta favorabilă pe care a hotărât-o pentru mine! Eu să fiu întotdeauna primul păstor şi irigator!» Citind această inscripţie, te gândeşti neapărat la Alexandru cel Mare sau la Memorialul din Sfânta Elena Dar zeii şi istoria au întotdeauna ultimul cuvânt, îngâmfatul „om din Umma” va cunoaşte, ca mai târziu „Micul Corsican”, Waterloo-ul său (în 2316 î H ) Domnise deja douăzeci şi cinci de ani Douăzeci şi cinci de ani îngrozitori în care tiranul nu a slăbit strânsoarea de oţel Din această cauză, atunci când un om cu o ambiţie egală cu a sa, dar având avantajul tinereţii, va unelti ca să obţină pentru sine coroana Ţărilor, prinţii sumerieni nu vor face nimic pentru a-l ajuta pe tiranul îmbătrânit Şi totuşi, cuceritorul nu era nici măcar din rasa lor: era un semit El se numea Sargon Sargon cel Mare din Akkad O falsă problemă rasială Cu o pasiune deosebită, unii arheologi – cărora li s-ar putea pune la îndoială spiritul ştiinţific – au considerat cucerirea puterii de către semiţi în Mesopotamia ca pe un îngrozitor cataclism După ei, „Civilizaţia” a primit atunci o lovitură aproape mortală: dacă n-ar fi fost invazia barbarilor guti, care au distrus imperiul din Akkad, în secolul XXI, „Civilizaţia ar fi pierit iremediabil!” Şi de data aceasta s-a dovedit că a stabili ceva a priori este nefast pentru dezvoltarea cunoaşterii În primul rând, nimic nu este mai inexact ca afirmaţia conform căreia venirea lui Sargon la putere a fost urmarea unui conflict rasial între sumerieni şi semiţi Ca dovadă stă faptul că Bubu, tatăl regelui „sumerian” Lugalzaggisi, avea un nume semit Dar şi înaintea acestei epoci, mai mulţi regi ai cetăţilor sumeriene aveau, de asemenea, nume semite Alte indicii, ce nu pot fi respinse, din care unul, dar nu cel mai puţin important, cel care ne arată că Eannatum însuşi era^înconjurat de o gardă semită, înlătură teza „rasială”, în realitate, ideea războiului rasial este o idee modernă Presupunând că diferitele popoare care compuneau în mileniul III î H , mozaicul popoarelor din Orientul Apropiat ar fi avut conştiinţa „rasei” lor, de ce nu şi-au exprimat-o, măcar o singură dată, în numeroasele lor scrieri? Ori, nu există, după câte ştim, documente mesopotamiene cu conţinut rasial şi, în nici un caz, rasist Oamenii despre care documentele ne dau informaţii sunt prezentaţi în funcţie de individualitatea lor şi nu în funcţie de apartenenţa etnică Situaţia reală, în Mesopotamia, era cea a coabitării a două popoare, ale căror schimburi reciproce erau nenumărate Această coabitare era atât de intimă încât succesiunea la tron se desfăşura în funcţie de circumstanţe şi fără a se ţine seama în vreun fel de „rasa” conducătorilor Totuşi, existau două regiuni separate de o linie est-vest care traversa teritoriul Kish: la nord de această linie, elementul semit era preponderent; la sud, elementul sumerian era mai numeros, cu toate că în jurul anului 2300 î H , s-a creat o ruptură a echilibrului demografic în favoarea semiţilor Aceasta din cauză că dezvoltarea populaţiei semite era încurajată în mod constant prin sedentarizarea nomazilor, în timp ce dezvoltarea sumerienilor se mărginea la creşterea naturală datorată excedentului de naşteri fată de decese Sumerienii erau deci condamnaţi să devină minoritari, înainte de a fi complet absorbiţi de autohtonii pe care-i colonizaseră un mileniu mai înainte O falsă invazie Unii arheologi au vrut să explice urcarea pe tron a lui Sargon printr-o „invazie” semită akkadiană Informaţiile pe care ni le-au dat tăbliţele din Mari înlătură această teză Mari, care era o capitală semită vasală Sumerului, suferise şi ea invaziile nomazilor, care, de obicei, erau de tipul unor incursiuni Nomazii profitau de un moment de slăbiciune a oraşelor pentru a-şi lansa atacurile Dar acestea erau scurte, nomazii, în cel mai rău caz, se mulţumeau saşi facă tabără, timp de câteva săptămâni, în ruinele încă fumegânde N-a existat nici o incursiune care să se fi încheiat printr-o sedentarizare masivă a atacanţilor Aceştia nici măcar nu refăceau zidurile oraşelor pentru a se apăra de eventualele contraatacuri, dovadă că nu aveau nici o intenţie să se stabilească acolo Ar fi deci absurd să considerăm urcarea pe tron a unei dinastii din Akkad altceva decât rezultatul unei lente evoluţii amorsate în momentul sosirii sumerienilor în Mesopotamia N-a fost o lovitură de stat rasială, ci apariţia unei mutaţii, mult timp întreţinută de rivalităţile dintre oraşele-stat Dacă un semit, Sargon, a făcut să fie înlăturate limitele prea strâmte ale oraşului-stat, faptul se datorează în mare parte întâmplării: mulţi regi sumerieni încercaseră în zadar să spargă vechile structuri Marele merit al lui Sargon a fost că a avut intuiţia acestui val puternic care nu reuşea să iasă la suprafaţă şi că a ştiut să se lase dus de el Un alt Moise În ochii istoricului contemporan, care analizează evoluţia istorică a Mesopotamiei după trecerea a patru mii de ani, apariţia lui Sargon din Akkad marchează, fără îndoială, o schimbare netă: a existat perioada de dinainte de Sargon, şi perioada de după Astfel, regele din Akkad a ocupat o poziţie centrală în această istorie de două milenii, în plus, şi acest lucru este important pe plan psihologic, a fost unul din rarii cuceritori norocoşi până la capăt, comparabil întru totul cu un alt uriaş de mai târziu, şi anume Alexandru cel Mare Sargon a intrat încă din timpul vieţii în legendă, devenind erou al poveştilor epice, din care scribii şi preoţii se inspirau cu bucurie Ceea ce ştim despre Sargon este destul de neclar, în afară de textele semilegendare pe care le vom cita, s-a descoperit la Ninive un cap din bronz care este considerat portretul real al marelui împărat El ne apare cu trăsăturile unui nobil bărbos: „Totul în el este fascinant şi totuşi şi-a pierdut flacăra din priviri, spune Andre Parrot în Sumer În locul ochilor, două goluri, din care unul a fost mărit de o mână care a vrut să strice Totuşi, faţa şi-a păstrat întreaga sa nobleţe Gura cu buze senzuale schiţează un surâs uşor ironic şi dispreţuitor, în acelaşi timp Cu părul său abundent, strâns în cozi, banda de pe frunte din care ies buclele, cocul a cărui extremitate este menţinută cu un triplu fir de aur, în sfârşit, barba ondulată şi încreţită Sargon se declară coborâtor din marile dinastii, de la care a păstrat pieptănătura Coiful lui Meskalamdug din Ur nu este cizelat mai delicat şi suveranul din Akkad a primit cu mare grija moştenirea ” Totuşi, acest continuator al marilor întemeietori de dinastii avea o origine obscură, chiar ruşinoasă Copilăria sa a făcut obiectul unei poveşti care aminteşte ciudat de cea pe care Biblia o redă asupra naşterii lui Moise Mama sa era preoteasă într-un sat, Azupiranu, pe malul Eufratului de mijloc, în acea perioadă, preotesele nu aveau voie să nască, dar nu erau obligate să rămână virgine Viitoarea mamă a întâlnit un necunoscut şi ceea ce trebuia să se întâmple, s-a întâmplat Când copilul s-a născut, ea l-a pus într-un coş pe care l-a aşezat pe apele nepăsătoare ale Eufratului… Dar să dăm cuvântul chiar lui Sargon: el şi-a povestit copilăria pe o stelă celebră din care nu a mai rămas, din nefericire, decât jumătatea superioară: „Eu sunt Sargon, regele puternic, regele din Akkad ” „Mama mea era o mare preoteasă Pe tatăl meu nu-l cunosc Fraţii tatălui meu locuiesc la munte Oraşul în care m-am născut este Azupiranu, aşezat pe malurile Eufratului ” „Mama mea, marea preoteasă, m-a conceput şi m-a adus pe lume în secret Ea m-a aşezat într-un coş de papură, căruia i-a astupat deschiderea cu bitum M-a aruncat în fluviu fără ca eu să pot ieşi ” „Fluviul m-a dus; el m-a purtat până la Aqqi, omul care scoate apă Aqqi, omul care scoate apă, m-a adoptat ca fiu al lui şi m-a crescut Aqqi, omul care scoate apă, m-a învăţat meseria lui de grădinar ” Atunci, când eram grădinar, zeiţa Ishtar s-a îndrăgostit de mine şi, astfel, timp de cincizeci şi şase de ani, am fost rege…” Copilărie miraculoasă Moise salvat din apă Trebuie amintit că acest text este anterior, cu cel puţin un mileniu, istoriei biblice a căpeteniei poporului evreu „Regele luptei” Hotărât lucru, zeii din Orientul Apropiat se amestecă profund în treburile oamenilor, iată că zeiţa Ishtar, în rolul neobişnuit de plasatoare, face să fie angajat iubitul şi protejatul său la ensi din Kish, Urzababa, căruia Sargon îi devine paharnic Totuşi, tânărul nu se mulţumeşte cu acest rol: el a învăţat arta mânuirii armelor şi şi-a organizat un mic detaşament personal Probabil cu ajutorul acestor oameni de încredere l-a detronat pe Urzababa După un timp, noul suveran a întemeiat un oraş nou unde şi-a stabilit capitala, Akkad sau Aggadâ Nu s-a găsit nici o urmă a acestui oraş, până în prezent Către anul 2370 î H , Sargon începe lupta: primul om pe care îl atacă nu este altul decât Lugalzaggisi, regele Ţărilor, considerat de neînvins Şi incredibilul s-a realizat: impetuosul necunoscut l-a învins pe războinicul renumit care pustiise atâtea ţări Într-o cuşcă, cu fiare la gât, la mâini şi la picioare, astfel şi-a făcut Lugalzaggisi intrarea ruşinoasă în Nippur Apoi a fost expus în faţa templului lui Enlil, de adversarul lui victorios Succesele lui Sargon au continuat Puţin după aceea (pe la anul 2330 î H ?) toată regiunea sumeriană a intrat în stăpânirea lui O serie de tăbliţe ne redau aceste isprăvi: „Sargon din Akkad, (…) al lui Innana, regele din Kish, unsul lui Anum, regele Ţărilor, vicarul lui Enlil, a învins oraşul Uruk şi i-a distrus zidul de apărare A învins Urukul într-o bătălie şi l-a făcut prizonier pe Lugalzaggisi, regele din Uruk, în cursul bătăliei; el l-a dus într-o cuşcă (închis) la uşa lui Enlil Sargon (…) a învins Ur, (…) Enikimara, (…) şi Lagash El a învins (de asemenea) Umma… Lui Sargon (…) Enlil i-a dat Marea Superioară şi Marea Inferioară De la Marea Inferioară, cetăţenii din Akkad deţineau frânele Mari şi Elam stăteau în faţa lui Sargon (…) (care) a refăcut Kish şi a populat oraşul (cu locuitorii care fugiseră) ” Alte tăbliţe, şi mai „exuberante”: „Sargon, regele din Kish, a câştigat 34 de bătălii; el a distrus zidurile de apărare până la malul mării El a legat la cheiul din Akkad (capitala) corăbiile lui Meluhha, corăbiile lui Magan (şi) corăbiile lui Dilmun Sargon, regele, s-a prosternat rugându-se la Tuttul, în faţa lui Dagan Dagan i-a dat ţara de sus: Mari, Yarmuti, Ibia, până la pădurea Cedrilor (Amanus, în nord-vestul Siriei) şi la munţii de Argint (Taurus, în Anatolia) Sargon, regele căruia Enlil nu i-a dat adversar, 5400 de războinici mâncau în fiecare zi în faţa lui…” Într-o altă povestire cu caracter legendar, intitulată Regele luptei, Sargon ar fi venit în ajutorul negustorilor mesopotamieni, hărţuiţi în Anatolia: atunci el ar fi supus Burushhanda, aproape de Kayseri, în inima acestei ţări în care nici un alt suveran mesopotamian nu s-a mai luptat vreodată Sargon şi-a făcut astfel un imperiu imens Prima monarhie unitară, dar descentralizată Suveranul a putut, pe bună dreptate, să lanseze renumita provocare care poate fi citită pe stela pe care am amintit-o: I-am învins pe toţi care mi se opuneau „Oricare va fi regele care, după mine, va dobândi puterea, dacă vrea să-mi fie egal, să păşească (deci) peste tot pe unde am păşit eu; să conducă şi să administreze poporul Capetelor Negre (mesopotamienii); să distrugă cu lănci de bronz munţii puternici; să urce munţii înalţi şi să-i depăşească pe cei mici; să facă, de trei ori, înconjurul ţărilor de dincolo de mare; mâna sa să cucerească Dilmun, să urce spre Der cel Mare şi să-l supună!…” Dar uimitorul cuceritor nu s-a mărginit numai la acţiuni războinice Ceea ce surprinde poate cel mai mult este uriaşa operă politică pe care a realizat-o Inovaţia lui principală, cea care va influenţa Orientul Apropiat incontestabil, a fost instituirea unei monarhii centralizate, unitare De acum înainte exista un stat care avea mijloacele necesare pentru impunerea unei politici comune tuturor oraşelor-stat Răsturnarea a avut un caracter „geologic”, zdruncinând profund convingerile anterioare A doua trăsătură genială a lui Sargon: monarhul akkadian a îmbinat puterea sa absolută cu un fel de descentralizare căreia nu-i vom găsi egal decât două mii de ani mai târziu în imperiul persan şi la Alexandru cel Mare Într-adevăr, regiunile supuse – Sumer, Elam etc – în care elementul akkadian era minoritar, au fost încredinţate unor administraţii locale: ensi tradiţionali s-au menţinut în fruntea oraşelor, dar au încetat să^mai fie „suverani” şi au devenit funcţionari ai imperiului, în acest fel, susceptibilităţile „regionale” erau menajate, fără ca totuşi particularităţile să fie înlăturate Numai regiunea Akkad era administrată direct de suveran Inovaţie militară: arcaşii Reuşita acţiunilor lui Sargon se baza pe câteva elemente: armata sa permanentă nu depăşea 5400 de oameni Dar inovaţii tactice şi strategice importante îi asigurau o supremaţie de neînvins, într-adevăr, până la urcarea pe tron a lui Sargon, armatele erau, din punct de vedere numeric, puţin consistente: rari au fost regii din Sumer care puteau alinia mai mult de o mie de războinici pe un câmp de luptă Pe de altă parte, războiul era condus după reguli arhaice Arta militară consta în a pune să se ciocnească două „ziduri” de infanterişti „grei”, acoperiţi cu scuturi mari şi înarmaţi cu lănci Luptă statică, în care mişcarea se limita doar la deplasarea falangelor în mod compact Să precizăm că folosirea carului de război, prea greu şi costisitor, era păstrată pentru urmărirea adversarului aflat în derută Sargon a introdus folosirea unui corp de elită uşor, arcaşii, în stare să facă, de la distanţă, spărturi în masa falangei; apoi, infanteriştii clasici, înarmaţi cu topoare şi lănci, pătrundeau în interiorul falangei dislocate, semănând groaza Datorită arcaşilor, akkadianul avea şi posibilitatea să hărţuiască armatele duşmane fără a-şi mai expune infanteriştii, care nu interveneau decât pentru desăvârşirea exterminării Sargon, concomitent cu aceste inovaţii administrative şi militare, şi-a ales un nou titlu regal, cu caracter universal El nu mai era un „rege din Kish”, ci „regele celor Patru-Regiuni”, nume care se referea la cele patru puncte cardinale si, prin acestea, la universul întreg, în plus, el a încercat, dar fără prea mult succes, să fie divinizat Urmaşii lui vor reuşi aceasta Simbioză religioasă şi democratizare a proprietăţii private În domeniul religios, hegemonia semită nu a dus la dispariţia panteonului sumerian Din contră Nu se poate sublinia îndeajuns de mult cât era de mare dorinţa de sincretism a celor două popoare, în toate domeniile Mult înainte de Sargon, numeroşi zei ai semiţilor, cum este marele zeu El la Shuruppak, îşi găsiseră un loc deosebit printre divinităţile sumeriene Nu putem deci să ne mirăm că Enlil, regele zeilor din Sumer, a fost venerat în cel mai mare grad de suveranii din Akkad, şi că unele divinităţi semite, ca Shamash şi Ishtar au fost obiectul unui cult popular fără precedent Coabitarea oamenilor, coabitarea zeilor: aceasta ilustrează, mai mult decât toate analizele, spiritul de simbioză caracteristic popoarelor din „ţara dintre cele două fluvii” Sargon a inovat şi în domeniul economic Ei este, probabil, autorul primei „reforme agrare” din istoria omenirii Texte akkadiene ne informează că suveranul cumpăra multe pământuri El păstra o parte pentru el şi familia sa, iar o altă parte era împărţită funcţionarilor sau simplilor cetăţeni, akkadieni sau sumerieni Fără îndoială că exista un plan politic ascuns în această generozitate: monarhul îşi „cumpăra”, într-un fel, clientela Dar faptul este destul de remarcabil, deoarece el „democratiza” pe scară largă proprietatea funciară, care fusese apanajul Templului şi Palatului, până atunci O succesiune agitată Sargon a murit în anul 2379 î H , lăsând moştenire un imperiu uriaş, în plină expansiune L-a urmat la tron fiul său cel mic, Rimush, dar aceasta a dat naştere la grave tulburări în Sumer şi în Elam Dar cel de-al doilea rege akkadian a înăbuşit repede revoltele Inscripţiile care comemorează faptele sale vorbesc de mari bătălii date în toate ţările, „în timpul bătăliei din Sumer, el (Rimush) a ucis 8472 de oameni, l-a făcut prizonier pe Kaku, regele din Ur, mai mulţi guvernatori, ca şi 5700 de oameni pe care i-a închis într-un lagăr ” De-abia a fost înăbuşită această revoltă, că oraşul Kazallu s-a revoltat la rândul lui Rimush l-a atacat şi a ucis 12051 de oameni şi a făcut 5862 de prizonieri El l-a prins şi pe Asharid, guvernatorul din Kazallu şi i-a distrus zidurile de apărare, în total (au fost învinşi) 53016 de oameni, morţi, prizonieri sau oameni închişi într-un lagăr…” După un timp, rebeliunea a cuprins iar Mesopotamia de Jos şi Rimush a trebuit să elibereze cu armele oraşele Ur, Umma şi Lagash În estul extrem al imperiului, Elamul s-a ridicat şi el „Rimush, regele din Kish, l-a înfrânt într-o luptă pe Abalgamash, regele din Barahshi; apoi Zahara şi Elamul s-au aliat cu Barahshi, pentru a-l ataca; dar el i-a învins, a ucis 16212 de oameni şi a făcut prizonieri 4216 (…) El l-a capturat pe Sidgan, viceregele din Barahshi, pe Sargapi, viceregele din Zahara, între Awan şi Susa, pe Râul Superior; şi pe locul oraşului el a ridicat peste ei un tumulus (…) Astfel, Rimush a stăpânit Elamul în al treilea an al domniei sale (2275 î H )” Dar Rimush nu a trăit mult În anul 2770 î H , a fost asasinat în condiţii misterioase, şi fratele său mai mare, Manishtusu, s-a urcat pe tron Domnia sa, care a durat cincisprezece ani, a fost la fel de agitată de revoltele neîncetate, aşa cum ne vorbesc textele scrise de către scribi „Manishtusu, regele din Kish, când i-a învins pe Anshan şi Sherihum, a pus să fie traversată Marea Inferioară de către corăbiile sale… Oraşele din cealaltă parte a mării, în număr de treizeci şi două, s-au unit pentru luptă, dar el le-a învins şi a cucerit oraşele lor şi le-a ucis prinţii…” Marele imperiu al lui Sargon se clătina din toate părţile Nu va trece mult şi se va prăbuşi Totuşi, succesorul lui Manishtusu, fiul său Naram-Sin, a reuşit, pentru un timp, să restabilească ordinea Naram-Sin, „zeul în viaţă” Naram-Sin, „zeul din Akkad”, cum i se spunea, a avut multe de făcut încă de la începutul domniei (2254-2218 î H ) O coaliţie formidabilă, întrunind circa douăzeci de regi, din Golful Persic până în Asia Mică, s-a format împotriva lui Nu se ştie ordinea cronologică în care s-a luptat contra rebelilor Important este că, după câteva nereuşite, a restabilit un fel de autoritate imperială asupra întregii Mesopotamii, Blamului, Siriei şi Asiei Mici Numeroase inscripţii regale vorbesc despre cuceririle lui Naram-Sin în regiunea Alepului, în Siria, şi aproape de Tir, pe coasta mediteraneană, ca şi în Anatolia În munţii înalţi din Kurdistan, în nordul imperiului, piatra gravată a păstrat amintirea expediţiilor regelui, în special la Dyar-Kebir şi aproape de Suleimaniah În ceea ce priveşte Blamul, Naram-Sin a făcut din capitala legendară, Susa, una din propriile sale capitale de provincii, împodobind-o cu temple şi monumente La un moment dat, limba akkadiană a înlocuit, acolo, elamita, cel puţin ca limbă oficială Dar în nordul Elamului, în înaltele văi ale munţilor Zagros, niciodată autoritatea din Akkad nu a putut prinde rădăcini De aici au plecat barbarii guticare vor distruge imperiul Până atunci, pe la anul 2440 î H , lullubişii, altă populaţie din Zagros, aşezată în regiunea Sharezor, au fost în legătură, într-o oarecare măsură, cu civilizaţia şi unul din regii săi a folosit chiar akkadiană în inscripţiile sale Naram-Sin era acum în culmea gloriei Nu doborâse el în persoană „un bour în muntele Tibar”, ispravă cu care numai Ghilgameş se putea lăuda? în oraşele imperiului, regelui i se face un cult, ca unui zeu în viaţă „La Ningubia din Mlaştina plantată cu arbori, pentru viaţa lui Naram-Sin, zeul din Akkad şi pentru viaţa lui En-menana, Ishtupilum, majordomul său, a consacrat acest obiect” (un disc de piatră cu inscripţii) „Enmenana, marea preoteasă a lui Nanna, fiica lui Naram-Sin, zeul din Akkad, Lu (…), scribul, este servitorul său” Zeci de alte obiecte cu inscripţii au pe ele acest calificativ de „zeu din Akkad” adesea însoţit de titlul de „rege al celor Patru Regiuni”, în această epocă, geniul mesopotamian, născut din fericita îmbinare dintre hieratismul sumerian şi pragmatismul semit, se manifestă plenar în toate domeniile activităţii umane: arte, ştiinţe, tehnici Dar, începând cu anii 2230 - 2220 î H , pe la sfârşitul domniei lui Naram-Sin, apăruseră deja semnele prevestitoare ale marii catastrofe, îngrozitorii barbari guti din Zagros au făcut două incursiuni ucigătoare în valea mesopotamiană Apoi, au revenit fără probleme în munţii lor inaccesibili Nu era decât o „repetiţie generală” Naram-Sin îmbătrânise Se spune că el a făcut un sacrilegiu îngrozitor în oraşul sfânt Nippur, poate chiar în sanctuarul lui Enlil: renumele său în Mesopotamia de Jos a fost compromis Blestemele „regelui zeilor” s-au confirmat întotdeauna La crepusculul domniei sale, „zeul din Akkad” a presimţit sfârşitul imperiului: stela numită a lui Naram-Sin, la care ne vom mai referi, nu răsună de accentele triumfătoare, arogante, caracteristice stelei lui Sargon, bunicul său Avem de-a face cu un om copleşit de greutăţile vieţii şi ale puterii, un om cuminţit şi aproape temător, care parcă se spovedeşte Sfârşitul imperiului lui Sargon Când Naram-Sin a murit, imperiul era ameninţat din toate părţile Totuşi, domnia lui de 37 de ani, îi permisese, cu toate tulburările neîncetate, să instaureze un stil nou de viaţă, o organizaţie economico-administrativă originală, o artă dinamică Un nou mod de viaţă luase naştere în Mesopotamia Sharkali-Shari, fiul lui Naram-Sin, a încercat să continue opera tatălui său, moderând măsurile nepopulare Dar presiunea era atât de mare la frontierele orientale, încât a trebuit să accepte secesiunea Elamului Guvernatorul acestei provincii a imperiului, numit Kutikin-Shushinak, care se revoltase şi atacase chiar sate mesopotamiene încă de pe când trăia Naram-Sin, se declarase independent Şi, pentru a dovedi noua sa independenţă totală, începuse uriaşe construcţii religioase, dorindu-le doar elamite; tăbliţele de la temelia acestor edificii nu fac nicăieri vreo aluzie la suveranul akkadian, aşa cum cerea tradiţia După câţiva ani, trupele lui Kutikin-Shushinak au pătruns adânc în Mesopotamia pe care au pustiit-o, apoi au asediat oraşul Akshak, situat chiar la graniţa statului akkadian Sharkali-Shari a reuşit să-i respingă pe elamiţi Şeful lor, la întoarcerea în Elam, şi-a luat ca nume de rege, Awan Campania contra elamiţilor tocmai se încheiase când au izbucnit noi dezordini în alt capăt al imperiului Triburi de nomazi amorriţi, venind din deşertul Siriei, pustiau provinciile occidentale, Sharkali-Shari i-a respins până dincolo de muntele Bishri, după ce a ucis un mare număr în bătălia de la Basar Dar abia a fost stins acest focar occidental, că suveranul a fost obligat să alerge la o altă frontieră, cea din nord-est, în ajutorul guvernatorului său: popoarele guti îşi înmulţiseră raidurile devastatoare Sharkali-Shari a dobândit două victorii asupra hoardelor şi a făcut chiar prizonier un rege din Gutium Victorii fără urmări: au fost ultimele acţiuni cunoscute sub conducerea regelui din Akkad Apoi, a venit apocalipsul Era la sfârşitul secolului XXIII şi începutul secolului XXII Munţii Zagros şi-au trimis hoardele barbare ale popoarelor guti, care au semănat foc şi sânge în toată Mesopotamia Nerespectând nici zei, nici oameni, nici legi, aceşti cuceritori sângeroşi au violat templele, au ars sanctuarele, au jefuit şi incendiat oraşele (Akkad, Uruk şi, mai ales, Ur), au asasinat femei şi copii Aceşti „balauri de la Munte”, după cum îi numeau mesopotamienii, nu cruţau pe nimeni Una din perioadele cele mai negre din istoria sa a început pentru poporul din Mesopotamia, perioadă de anarhie şi de dezordine Lista regală se întreabă: „Cine era rege, atunci, şi cine nu era?” Imperiul durat de Sargon trăise mai puţin de un secol şi jumătate Dominarea şi expulzarea barbarilor guti Absenţa puterii centrale şi anarhia au favorizat revenirea la sistemul oraşelor-stat Dominaţia guti nu se compara deloc cu perioada precedentă: prea puţin în stare să conducă, „balaurii Muntelui” se mulţumeau să stoarcă bani de la state sau de la prinţi prin violenţă Totuşi listele regale numără 21 de suverani guti, care ar fi domnit 125 de ani, în total, într-adevăr, perioada neagră” nu a fost în permanenţă anarhică: s-a dovedit că, în contact cu civilizaţia, unii şefi barbari s-au mai „şlefuit” şi s-au cultivat Exemplul se va reînnoi şi în alte ocazii: Mesopotamia şi-a „înghiţit” întotdeauna invadatorii Şi unele oraşe sumeriene şi-au revenit treptat Astfel, „regii” din dinastia IV din Uruk s-au eliberat de tutela barbară şi ensi din Lagash a recucerit o oarecare suveranitate, Elamul a scăpat total de dominaţie, iar regatul din Akkad s-a refăcut, modest, este adevărat, dar înglo bând, totuşi, regiunea Diyala, în centrul Mesopotamiei Pe ruinele imperiului akkadian, renăşteau vechile state Pe la anul 2120 î H , guti nu mai reprezentau forţa distructivă avută cu un secol mai înainte: ei se dizolvaseră în populaţia cucerită, până acolo încât regele lor nu mân avea decât o putere nominală Acesta a fost momentul ales de un suveran din Uruk, Utu-Hegal (2123-2113 î H ), demn continuator al Iun Eannatum, pentru a flutura drapelul naţional mesopotamian şi pentru a alunga ocupantul El l-a atacat pe regele guti Tirigan, l-a înfrânt într-o bătălie memorabilă şi l-a dus prizonier în oraşul Uruk aflat în sărbătoare Evenimentul a stimulat imaginaţiile şi a fost găsit un text extraordinar care l-a făcut să trăiască veşnic: „Gutium, şarpele, scorpionul Munţilor care a lovit zeii, care a dat străinului regalitatea Sumerului, care a umplut Sumerul de nedreptate, care a răpit femeia celui care o avea, a răpit copilul părinţilor săi, care a instaurat nedreptatea şi violenţa în Ţări; Enlil, rege al tuturor Ţărilor, i-a dat sarcină lui Utu-Hegal, omul puternic, regele din Uruk, regele celor Patru Regiuni, regele care nu-şi reneagă cuvântul, să distrugă Gutium ” Utu-Hegal i-a adresat o rugăciune lui Innana şi a încheiat aşa: „Enlil mi-a dat ca sarcină să restabilesc regalitatea în Sumer Ca hoardele din Gutium să fie distruse! Tirigan, regele din Gutium, comandă, dar nimeni n-a (încercat) să meargă contra lui El s-a stabilit pe cele două maluri ale Tigrului, în jos, el a jefuit câmpiile Sumerului; în sus, a jefuit caravanele Pe drumuri, iarba a invadat totul ” După rugăciunea făcută Innanei, Utu-Hegal a adunat poporul din Uruk şi a ţinut un discurs Chemarea lui a fost primită cu entuziasm şi „oraşul său, ca un singur om, l-a urmat El şi-a onorat obligaţiile” (faţă de zei) Aflând despre aceasta, fără îndoială de la un spion, Tirigan a trimis doi „generali” la regele din Uruk, poate pentru a negocia Dar Utu-Hegal i-a arestat şi i-a pus în lanţuri Ajuns, în a şaptea zi de luptă, în faţa taberei şefului guti, regele din Uruk a atacat tabăra şi i-a dat foc, l-a învins pe duşman şi i-a capturat generalii Apoi, adaugă textul: „Tirigan, regele din Gutium, a fugit singur pe jos În locul unde s-a refugiat, la Dubrum, a găsit (mai întâi) înţelegere (Dar) oamenii din Dubrum, aflând că Utu-Hegal era regele căruia Enlil îi dăduse puterea, nu i-au dat drumul (Totuşi) trimisul lui Utu-Hegal 1-a prins în Dubrum pe Tirigan, pe femeia şi copiii săi, i-a pus în lanţuri şi i-a adus în faţa regelui Tirigan s-a arucat la picioarele lui Utu-Hegal Acesta şi-a pus piciorul pe ceafa lui…” De acum înainte, scăpaţi de îngrozitorii „balauri ai Muntelui”, mesopotamienii au dat frâu liber geniului lor creator, sugrumat timp de 125 de ani Episodul Gudeea Câţiva ani înainte de expulzarea muntenilor guti, un oraş sumerian se bucura, în mod curios, de un statut special: Lagash În momentul în care dispărea regalitatea în Akkad şi alte oraşe zăceau sub jugul guti, Lagash întreţinea relaţii comerciale cu regiuni îndepărtate, aparent fără piedici Pe la anul 2155 î H , întemeietorul unei noi dinastii a ajuns la putere în acest oraş El se numea Ur-Bawa Din inscripţiile care s-au găsit despre el, rezultă că Ur-Bawa avea titlul de prinţ, nu de rege; că el se dedicase numai construcţiei de temple Aceste două trăsături vor apărea şi la urmaşii lui Avem de a face cu o dinastie de ensi în sens restrâns, adică cu preoţi-administratori puţin atraşi spre război şi cuceriri Lui Ur-Bawa i-au urmat trei dintre ginerii săi: Urgar, Nammahni şi, în special, Gudeea (2141 -2122 î H ) Acesta va deveni unul dintre prinţii sumerieni cei mai renumiţi… În secolul XX d H (!), deoarece el a lăsat o operă artistică excepţională Ca şi predecesorii săi, Gudeea a desfăşurat o activitate militară foarte redusă: o singură expediţie de pedepsire, organizată contra elamiţilor Ensi s-a dedicat, mai ales, reconstrucţiei templului lui Ningursu care, ne spune scribul, i-o ordonase într-un vis Pentru a satisface pretenţiile zeului, nici un efort nu a fost prea mare Gudeea a trimis negustori în cele patru colţuri ale lumii: spre Amanus şi regiunile siriene pentru a cumpăra lemn de cedru şi piatră pentru cioplit; spre Elam pentru a aduce mână de lucru Cum putuseră aceşti prinţi din Lagash să adune atâtea bogăţii pentru a-şi putea permite astfel de cheltuieli? Rămâne o enigmă Oraşul nu putuse scăpa jafurilor barbarilor guti Doar dacă nu a existat un tratat secret, prin care prinţii din Lagash înlesneau invazia guti contra Akkadului şi primeau, în schimb, ocrotirea oraşului lor… Orice ar fi, acestea sunt faptele: în momentul în care alte oraşe sumeriene îşi reveneau cu greu din jafurile barbarilor guti, Lagash era plin de bogăţii Dar el nu s-a aventurat în căutarea hegemoniei: bogăţiile sale au fost folosite în scopuri strict religioase, deci paşnice N-avem de ce ne plânge, cazul este excepţional… Şi, slujindu-i pe zei, şefii Lagashului le-au dat ocazia artiştilor lor să ducă arta sumeriană la un nivel neatins până atunci, care va provoca, într-o mişcare culturală fără precedent, ceea ce se numeşte Renaşterea sumeriană Gudeea ţinea o socoteală minuţioasă a cheltuielilor făcute pentru zei Şi tăbliţele pe care a pus să fie gravate sunt astăzi sursa principală a cunoştinţelor noastre despre religia sumeriană (vom reveni la acest subiect) Acest prinţ al „Bisericii”, de o importanţă deosebită, nu poate inspira decât simpatie Nu se poate citi fără emoţie acest text naiv şi profund care îi prezintă profilul spiritual: „Ca un tânăr care-şi renovează casa, el nu se gândea la nici o plăcere, ca o vacă întorcându-şi privirea spre viţelul său, el îşi oferea toată dragostea templului său (cel al lui Ningursu); ca un om ocupat, el nu obosea să se ducă şi să vină” (pentru a supraveghea sau ajuta la ridicarea construcţiei) Mai departe, o altă inscripţie: „Gudeea a făcut să strălucească templul lui Ningursu ca soarele în mijlocul stelelor Ca un munte de lapislazuli, el l-a construit; ca un munte de marmură strălucitoare, el l-a dat privirilor pline de admiraţie… Pentru a construi templul lui Ningursu… el a adus elamitul din Elam, susianul din Susa, din Makam (Indus?) şi Meluhha (Oman?) lemnul munţilor…” Se regăseşte atâta afecţiune în aceste texte încât istoricul reîncepe… să spere în umanitate Cu atât mai mult cu cât un alt text ne informează în ce măsură acest om care nu poate fi uitat ţinea la dreptatea dintre oameni: „Ziua în care prinţul intra în templu (pentru a săvârşi hierogamia în ziua Anului Nou), timp de şapte zile, sluga era egala stăpânei sale, sclavul şi stăpânul mergeau alături, în oraşul lor, cel necurat era scos în afara zidurilor, defăimătorul îndepărtat…” Totuşi, templele ridicate cu atâta dragoste şi pasiune de Gudeea nu au rezistat loviturilor timpului şi căutătorilor de comori, oficiali sau clandestini Doar admirabilele statui, îngropate în fundul sălilor secrete, au putut să supravieţuiască şi să ateste După Gudeea, fiul său Ur-Ningirsu, apoi nepotul său Pirig-Me i-au continuat opera Dar nu pentru mult timp O expediţie elamită, pe la anul 2100 î H , a distrus pentru totdeauna oraşul Lagash, în aşa fel încât, patru milenii mai târziu, arheologii au nimerit imediat pe stratul gudean: nimeni nu mai venise să reconstruiască pe ruine Zeii din Lagash, poate prea răsfăţaţi, prea satisfăcuţi, îşi pierduseră întreaga putere de luptă Renaşterea sumeriană Privind de la o asemenea distanţă în timp, Renaşterea sumeriană începută în Lagash ne apare ca un presentiment pe care l-ar fi avut sumerienii despre sfârşitul lor apropiat Poporul din Mesopotamia de Jos nu mai părea animat decât de o singură pasiune, retrospectivă: reînvierea vechii splendori a Sumerului A reuşit, dar nu a ştiut să păstreze, în timp, noua sa independenţă faţă de duşmanii de totdeauna: elamiţii la est şi nomazii la vest Şapte ani după alungarea barbarilor guti din Mesopotamia, regele din Uruk, Utu-Hegal a încercat să refacă unitatea realizată de Sargon În zadar Curând, el a fost detronat de guvernatorul militar din Ur – care era probabil fiul lui – marele Ur-Nammu Cu acesta, vine la putere dinastia a III-a din Ur, ultima constituită din prinţi sumerieni, care deschide adevărata epocă de aur a Sumerului Deoarece Ur-Nammu voia să realizeze visul lui Utu-Hegal, moştenit de la Sargon: reconstituirea unui imperiu care să cuprindă întreaga Mesopotamie Totuşi, Ur-Nammu îşi va muta capitala regatului de la Uruk la Ur Abia urcat pe tron, noul suveran a acţionat pentru a-şi impune voinţa asupra întregii ţări sumeriene Ensi din Lagash, Namahani, urmaşul lui Gudeea, care avea unele tendinţe de independenţă, a fost făcut prizonier şi ucis Ur-Nammu l-a pus la conducerea oraşului pe un om al său, Uraba, ca simplu guvernator Supunerea celorlalte oraşe a fost mult mai uşoară, profitând de slăbirea puterii lor, ca urmare a ocupaţiei de către muntenii guti În aşa fel încât, în al patrulea an de la înscăunarea sa, Ur-Nammu a putut să se mândrească cu titlul de „rege al Sumerului şi Akkadului” care consfinţea reunificarea Mesopotamiei sub o conducere unică Ur-Nammu constructor şi legislator Recucerirea militară încheiată, Ur-Nammu s-a lansat în lucrări grandioase de reconstrucţie civilă şi religioasă Peste tot unde templele avuseseră de suferit de pe urma devastărilor războiului, noi edificii, printre care celebrul zigurat din Ur, au fost ridicate, în locul celor vechi, aşa cum au demonstrat săpăturile din Ur, Uruk şi Eridu, în special Se construia o vastă platformă pe ruine, apoi se construia pe această platformă Nenumărate „tăbliţe de temelie” gravate cu numele lui Ur-Nammu (şi mai târziu cu numele lui Shulgi, fiul său) au fost descoperite, dovedind pasiunea regelui pentru transpunerea în arhitectură a credinţei sale Capitala noului imperiu a fost înconjurată cu noi şi uriaşe ziduri: rămăsese teama de năvălirile barbare Ur-Nammu a început apoi lucrări în domeniul agriculturii: reţeaua de canale de irigaţii a fost refăcută şi mult extinsă, ceea ce a făcut să crească simţitor suprafaţa pământurilor cultivate, având ca rezultat imediat creşterea producţiei agricole O tăbliţă vorbeşte chiar de un canal-frontieră, desemnat cu numele: „Nanna este inspectorul canalelor” (sic), al cărui bazin era legat cu marea, ceea ce presupune o lucrare de foarte mari dimensiuni Un alt text ne informează că „Ur-Nammu, regele din Sumer şi Akkad, a secat o mlaştină plantată cu curmali – era cu adevărat o mlaştină – cu o suprafaţă de un shar (circa 23000 de hectare) El a făcut un şanţ de desecare în lungime de patru leghe şi 260 nindan (circa 45 de kilometri)” Toate aceste realizări dovedesc o dezvoltare rar atinsă în Mesopotamia Totuşi, dacă numele lui Ur-Nammu va rămâne în memorie pe vecie, va fi datorită celor trei inovaţii capitale în conducerea statului Suveranul a promulgat mai întâi primul cod cunoscut până atunci, care fixa norme pentru relaţiile umane Deşi distrus în mare parte, acest cod era, se pare, inspirat dintr-o deosebită etică socială: Ur-Nammu se declara în acest cod ostil ca „un om de un siclu să-i fie dat unui om de o mină”, adică, omul sărac să nu fie supus de omul bogat Apoi, suveranul a fixat un sistem de schimb stabil între diferitele „monede” care circulau în imperiu, în sfârşit, el a unificat jurisprudenţa Jumătatea de secol shulgian Opera de renovare a fost continuată de fiul şi succesorul întemeietorului dinastiei, Shulgi; urcat pe tron în 2094 î H , acesta a avut una din cele mai lungi domnii din istoria mesopotamiană: nu mai puţin de 48 de ani Din nefericire, sunt rare textele care relatează evenimentele din această jumătate de secol shulgian Datorită interpretărilor, istoricii au deosebit, totuşi, două perioade Prima, care cuprinde aproximativ anii 2094 - 2071 î H , este marcată, mai ales, prin lucrările de renovare interioară Oraşul Der a fost reconstruit şi numeroase sanctuare restaurate, în anul 2075 sau 2079 î H , Shulgi a stabilit un nou sistem de greutăţi şi măsuri în care apare, pentru prima dată, o unitate regală, gurul regal, valorând 300 s;7as Patru ani mai târziu, armata a devenit obiectul preocupării regelui: el a reorganizat armata şi a instituit un corp de arcaşi, aceiaşi arcaşi care făcuseră gloria lui Sargon Reforma a fost realizată la timp: noi tensiuni apăruseră la frontiere Chiar în momentul în care se pregătea să înceapă campania, Shulgi a reluat practica akkadiană de divinizare a regilor Evenimentul a avut loc, fără îndoială, la Nippur, într-o extraordinară ambianţă de sărbătoare Apoi, în fruntea armatelor sale, Shulgi s-a îndreptat spre est, unde puterea elamită, un moment reprimată de năvălirea guti, se refăcuse în jurul a două oraşe principale: Anshan şi Simash Shulgi s-a războit cu regele din Simurru, pe care l-a învins: a luat atunci titlul de „rege al celor Patru-Puncte-Cardinale” Apoi, timp de patru ani, armatele din Ur a trebuit să se lupte, pe mai multe fronturi, în regiunea cuprinsă între Elam şi Zab, la poalele munţilor Zagros Un armistiţiu a fost încheiat în condiţii obscure, în anul 28 al domniei sale, atunci când un eveniment „familial” a modificat situaţia politică: regele din Ur şi-a căsătorit fata cu suveranul din Anshan Căsătorie hotărâtă, desigur, pentru a consfinţi o alianţă cu Elamul, dar care s-a dovedit insuficientă pentru a reuşi să frâneze ambiţiile elamite: în anul 34 al domniei, Shulgi a trebuit să pornească la luptă contra ginerelui său L-a înfrânt şi pacea a fost instaurată pentru o scurtă perioadă de nouă ani În anul 44 al domniei, nordul întreg s-a revoltat Ultimii ani ai domniei au fost marcaţi de interminabile expediţii contra lullubişilor, simuruşilor, urbiluşilor, karharilor etc Când a murit Shulgi, în 2046 î H , pacea era departe de a fi realizată Apogeu şi prăbuşire Această pacificare a fost opera fiului său, Amar-Sin (2046-2038 î H ) care a înfrânt la Urbilu (Arbeles) coaliţia muntenilor, la un an după urcarea sa pe tron Începea o nouă perioadă de pace şi de prosperitate Ea a durat douăzeci şi trei de ani, în timpul cărora imperiul sumerian şi-a perfecţionat organizaţiile militară şi administrativă şi a dus arta la apogeu Totuşi, focare^ de rebeliune intermitente s-au reaprins în est şi în vest În vest, Shu-Sin, al patrulea suveran al dinastiei, a trebuit chiar să inaugureze un fel de Jinie Maginot”, ale cărei fortificaţii erau destinate să blocheze atacurile bandelor de jefuitori amorriţi Odată cu urmaşul lui Shu-Sin, Ibbi-Sin, situaţia s-a deteriorat complet, în ciuda unei politici abile în care au alternat alianţele familiale cu regii din Elam şi expediţiile militare, suveranul nu a reuşit să restabilească pacea O inscripţie spune, desigur, că „Ibbi-Sin, zeul ţării sale, a năvălit ca un uragan asupra oraşelor Susa, Adamdun şi ţării Awan, le-a supus într-o singură zi şi le-a făcut prizonieri conducătorii”, în anul 14 al domniei sale (circa 2014 î H ) O altă inscripţie anterioară relatează hotărârea suveranului de a-şi mări capitala Urşi de a construi un zid pentru ca poporul credincios de la un capăt la altul al ţării să fie apărat cu un mare zid de nepătruns” Dar ora catastrofei se apropia Pe la anul 2005-2004 î H , într-adevăr, triburile amorrite au străpuns linia de fortificaţii din vest şi au năvălit în valea mesopotamiană, incendiind, pustiind, jefuind, asasinând Teroarea a cuprins întreaga ţară, agravată de foamete, ca în cele mai îngrozitoare zile ale năvălirii guti Ibbi-Sin nu a reuşit să oprească flagelul Curând, oraşele imperiului, unul după altul, au refuzat să-l mai asculte Regele a ajuns în situaţia de a preda o parte a puterilor sale unui ofiţer de origine nesumeriană, Ishbi-Erra, căruia i-a încredinţat conducerea armatelor din vest El a luat comanda unei expediţii contra Elamului care s-a încheiat cu o înfrângere La întoarcerea în capitală, Ibbi-Sin a aflat de disidenţa lui Ishbi-Erra care, instalat la Isin, se declarase rege În câteva luni, dezagregarea s-a întins şi monarhia din Ur s-a prăbuşit Era în anul 2003 î H Ibbi-Sin n-a fost înmormântat lângă strămoşii lui Se crede că a fost constrâns să se exileze în Elam La sfârşitul celui de-al treilea mileniu, odată cu căderea monarhiei din Ur, sumerienii au dispărut definitiv de pe scena politică mesopotamiană Suspinul patetic al poetului anonim, răsună încă: O, Sumer, ţară a fricii, unde omul tremură, Regele a plecat şi copiii săi (poporul) plâng Împărţirea imperiului din Ur Formidabila moştenire lăsată de dinastia a III-a din Ur a fost împărţită între diferiţii adversari care au contribuit la căderea ei Dar a trebuit să se aştepte mai mult de două secole înainte de a fi reconstituită unitatea mesopotamiană sub autoritatea regelui din Babilon, Hammurabi Două secole marcate de războaie neîncetate între micile state, ca în perioada presargonică Mai întâi, imediat după prăbuşirea puterii din Ur, Ishbi-Erra, ambiţiosul şi trădătorul general al lui Ibbi-Sin, instalat la Isin, în nord-vestul Urului, a reuşit să recupereze moştenirea Oraşul Nippur a trecut rapid sub influenţa oraşului Isin, ceea ce i-a permis lui Ishbi-Erra să-şi extindă puterea asupra oraşului Ur, apoi asupra întregului sud mesopotamian, ţara Sumer Uşurinţa relativă cu care oraşul Isin s-a impus şi a continuat opera regilor din Ur este surprinzătoare, în mai puţin de 50 de ani, pacea a fost reinstaurată în toată ţara, ca şi cum o singură schimbare dinastică a reuşit să anuleze teribila zguduitură venită din vest Dar sub domnia lui Ishme-Dagan (1953-1935 î H) al patrulea suveran din Isin, semnele unui declin apropiat apăreau Două oraşe din sud şi-au reluat, în mod virtual, independenţa: Lagash şi Larsa Faptul era cu atât mai grav cu cât comerţul cu Golful Persic, atât de vital pentru Isin şi care tranzita prin Larsa, risca în orice moment să scape de sub controlul său În acelaşi timp, neliniştea socială s-a agravat în asemenea măsură încât Ishme-Dagan a fost nevoit să acorde facilităţi fiscale oraşului Nippur Ori, paralel cu lenta erodare a puterii din Isin, începea ascensiunea politică a marelui oraş din nord, Asur, capitala Asiriei, situată pe Tigru Puterea ei atinsese un asemenea nivel încât regele din Isin nu a putut respinge un asalt al asirianului llushumma Acesta ar fi restabilit, conform unei inscripţii, independenţa oraşelor Ur, Nippur şi Der, faţă de Isin Urmaşul lui Ishme-Dagan, Lipit-Ishtar, n-a reuşit să ţină în mână situaţia Din acel moment, a început noua dezagregare politică a întregului bazin mesopotamian Războaiele civile au reînceput, ca odinioară Nici o putere nu mai părea în stare să-şi impună hegemonia; nici chiar noul stat elamit, întemeiat de Indattu I, cu toate că a fost o vreme aliatul oraşului Eshnunna, un oraş de legătură al cărui control determina, de secole, relaţiile cu nord-estul Totuşi, dinamicul monarh din Larsa, Gungunum, avantajat de poziţia strategică a oraşului său, situat în centrul Mesopotamiei de Jos, şi moştenitor al unui regat deja puternic şi prosper, a supus o parte din valea Diyala şi Elamul În 1925 î H , el a cucerit Ur, răscruce de drumuri a comerţului cu Bahrein (Dilmun) Cam în această epocă, s-a produs o importantă mutaţie economică: apariţia unui capitalism privat cu caracter comercial Această schimbare cu consecinţe ulterioare enorme a întărit pentru moment autoritatea statului punându-i la dispoziţie resurse fiscale considerabile şi a antrenat, curând, apariţia unei clase mijlocii foarte legate de puterea de stat Continuând opera civilă a lui Gungunum, urmaşii lui, Abisare şi Sumuel, au mărit presiunea militară a Larsei asupra oraşului Isin Primul s-a apropiat de Isin până la 40 de kilometri, iar al doilea a stăpânit oraşele Kazallum, Kish şi Nippur, ameninţând Isinul de la nord Ascensiunea Babilonului La începutul secolului XIX î H , în timp ce fărâmiţarea puterii continua fără a putea fi oprită în toată Mesopotamia, un oraş din apropierea Kishului a început să facă să se vorbească despre el: Babilonul Mult timp redus la rolul de centru administrativ de categoria a doua sub dinastia III-a, el a ajuns, în 1894 î H , la statutul de principat autonom cu un prinţ numit Sumu-Abum, al cărui succesor, Sumulael, a stăpânit pe la 1860 î H , în afara oraşelor Dilbat, Sippar şi Kazallu, oraşele Kish şi Marad Astfel a început fulgerătoarea ascensiune a Babilonului, care a devenit, în mai puţin de un secol, „centrul universului” În acest timp, puterea din Larsa se eroda treptat Sub domnia lui Nur-Adad (1865 -1850) î H ), un duşman neidentificat al acestui oraş a lipsit de apă câmpiile acestuia, modificând cursul Tigrului Pagubele au fost catastrofale, dar coroana mai avea destule bogăţii pentru a repara canalele Tot cam în aceeaşi epocă, o nouă dinastie de origine amorrită, ca toate cele care au domnit de atunci încolo în Mesopotamia, uneori cu nume sumeriene, s-a instalat în vechea capitală a lui Ghilgameş Uruk a strălucit timp de o jumătate de secol ca altădată şi s-a aliat cu Isinul contra Larsei Turbulenţii elamiţi au profitat atunci pentru a înlătura suzeranitatea mesopotamiană: un anumit Ebarti a fondat o dinastie pe la 1850 î H , şi a purtat titlul de „rege al Anshanului şi al Susei” Situaţia din zonă s-a stabilizat pentru treizeci de ani Apoi, brusc, s-a produs criza, în care oraşul Larsa şi aliatul lui, Elamul, s-a opus unei coaliţii care cuprindea Uruk, Isin şi Babilon Era în 1810 î H După o primă înfrângere, regele din Larsa, Rim-Sin, a contraatacat şi, în 1803 î H a distrus Urukul Zece ani mai târziu a transformat în cenuşă Isinul Babilonul, salvat din coaliţia împotriva Larsei, devenise acum mai periculos Rim-Sin s-a mulţumit în legătură cu Babilonul, cu o situaţie de „pace înarmată”, preferabilă războiului A fost o teribilă greşeală de calcul, deoarece, în 1792 î H marele Hammurabi i-a urmat tatălui său pe tronul Babilonului Nu i-a trebuit mai mult de treizeci de ani pentru a-şi forma un imens imperiu care îngloba Mesopotamia şi o bună parte din Siria Cu Hammurabi a început o nouă civilizaţie care, fără a înlătura moştenirea sumero-akkadiană, a pus la punct un nou stil de viaţă, un om nou: babilonianul Sumerul a dispărut din Istorie Poporul extraordinar din Sumer şi din Akkad a dispărut atunci, pentru totdeauna, din Istoria vie El concepuse, imaginase şi construise una dintre cele mai mari civilizaţii ale omenirii, una dintre primele, dacă nu chiar prima, într-o epocă în care restul lumii bâjbâia încă în întunericul preistoriei Datorită acestei uimitoare civilizaţii, Mesopotamia a fost, timp de un mileniu, centrul inteligenţei, lumina spre care se îndreptau toate popoarele care abia ieşeau din Epoca de Piatră Dispariţia Sumerului, spunem, nu moartea Sumerului Este încurajator să constaţi că, timp de un mileniu şi jumătate după căderea oraşului Ur, limba internaţională, cea pe care regii din Egipt şi din Orientul Apropiat, o întrebuinţau în mod curent în relaţiile şi în schimburile oficiale şi diplomatice, a fost limba akkadiană, puternic influenţată de sumeriană Limbă moartă, sumeriană a continuat, totuşi, să fie predată şi studiată cu un soi de respect religios şi, poate, chiar cu dragoste ,l se făcea, în fine, dreptate! Partea a treia Societatea mesopotamiană Evoluţie şi probleme S-o spunem de la început: este aproape imposibil să trasezi evoluţia socio-economică a popoarelor mesopotamiene într-un mod asemănător cu cel al desfăşurării evenimentelor istorice la care se referă Faptul ar putea părea paradoxal, deoarece trei sferturi din textele sumero-akkadiene tratează, am spus-o, despre probleme economice şi administrative Abundenţă înşelătoare, într-adevăr, aceste texte nu oferă niciodată o descriere de ansamblu sau, chiar mai puţin, o analiză a situaţiei: este vorba mai ales de „carnete” de contabilitate întocmite pentru responsabilii templelor, intendenţi şi maiştri, în plus, aceste texte embrionare nu acoperă în mod omogen întreaga perioadă istorică ce ne interesează: mileniul III î H Un oraş sau altul se dovedeşte prolific; altele, total sterile Există deci discontinuitate în documentaţie, atât în timp, cât şi în spaţiu „Portretul” civilizaţiei mesopotamiene din cursul acestui mileniu III, pe care încercăm să-l schiţăm în mare, va fi astfel, în mod obligatoriu, plin de lacune şi neclar, având în vedere cunoştinţele noastre La început, vom căuta să dăm un contur concepţiei de putere politică în interiorul oraşelor şi să precizăm modalităţile de exercitare a ei, în special prin punerea în evidenţă a structurilor aparatului administrativ Apoi vom examina societatea mesopotamiană, diferitele ei componente şi legăturile dintre ele În sfârşit, vom completa tabloul printr-o vedere generală asupra raporturilor dintre oameni şi mediul înconjurător, raporturi care au determinat activităţile lor economice Zeul era proprietarul a tot ce exista Când au apărut primele oraşe mesopotamiene, întreaga viaţă politică, economică, socială, culturală a ţării se concentra în temple Templul era centrul comunităţii, exemplu unic în istoria umanităţii Acest fenomen ţine de natura specifică a locului de cult sumerian El era, în cel mai înalt grad, „casa zeului” a comunităţii; ori, credinţa religioasă atribuia acestui zeu proprietatea exclusivă a tot ce exista şi trăia în perimetrul pe care-l stăpânea: oameni, animale sălbatice sau domestice, vegetale, minerale, pământ, apă Zeul era, în sens larg, proprietarul oraşului şi a tot ce-i aparţinea acestuia Nu este de mirare, deci, că marele preot, reprezentantul pe pământ al zeului, a fost înconjurat încă de la început cu un respect nelimitat, fiind obiectul unei supuneri totale: toate acţiunile sale, chiar cele profane, erau considerate ca inspirate de zeul-proprietar Sunt de remarcat unele asemănări între această organizaţie primitivă mesopotamiană şi cea a vechilor incaşi Acest zeu omniprezent întreţinea relaţii privilegiate, prin intermediul marelui preot, cu poporul său El îl proteja contra spiritelor rele, îi împlinea uneori rugăminţile şi, întotdeauna plătea” munca oamenilor, dându-le o parte din produsul smuls pământului prin munca lor, produs care îi revenea, teoretic, în întregime, în sfârşit, îi invita la sărbătorile sale Arhitectura religioasă reflectă perfect această schemă, în centrul suprafeţei oraşului, o construcţie de dimensiuni uriaşe încă din mileniul IV, templul, domina cu masa sa de cărămizi, magherniţele care constituiau modestele locuinţe ale oamenilor Mai târziu, casele din cărămidă au înlocuit colibele şi s-au înghesuit în lungul străduţelor întortocheate, din jurul templului Mult mai târziu, o altă clădire, palatul, de dimensiuni impunătoare, dar mai mici decât ale templului, şi-a înălţat silueta masivă, înconjurat de primele case burgheze sau nobiliare: politica şi prosperitatea au modelat, în felul lor, imaginea oraşului mesopotamian Templul: toate funcţiile… Primele temple cumulau deci toate funcţiile: temenos-ul grupa toate activităţile în acelaşi spaţiu Dar, imediat ce se intra, se constata că cei doi poli ai vieţii erau despărţiţi cu grijă: pe de o parte spaţiul zeului cu cella, grup de camere în care intrarea era riguros reglementată; pe de alta spaţiul profan Aici se găsea o serie impresionantă de săli specializate: magazine, depozite, săli de aşteptare, birouri de recepţie, săli de predare a mărfurilor, camere de odihnă etc Studierea arhitecturii unor temple arhaice a dezvăluit în plus că aceste locuri realizau o reţea de legătură între diferitele ramuri ale activităţii economice: fiecare avea aici „biroul permanent” şi se poate imagina că funcţionarii care erau însărcinaţi cu aceasta întreţineau legături cu atât mai strânse, cu cât interdependenţa corporaţiilor era mai puternică Spectacolul care se desfăşura în permanenţă în piaţa din faţa templului era, desigur, foarte „colorat” Odată cu zorile, totul se trezea Ciobanii îşi duceau turmele speriate spre câmpie, într-un nor de praf şi cu mare zgomot Apoi, soseau pescarii încărcaţi cu plasele pline de peşte, iată că apăreau şi slujbaşii folosiţi la sacrificiile divine; negustorii abundau: lapte şi brânzeturi, făină, bere, veşminte, articole de artizanat şi câte şi mai câte altele Şi în mijlocul acestei harababuri, dominându-o cu vocea, scribii cu tăbliţe şi stilet în mână, la pândă, notau tot Abia la apusul soarelui, tăcerea, subliniată de răgetul măgarilor, se reinstala în oraşul obosit …inclusiv funcţia dragostei Din această activitate zgomotoasă nu scăpau decât câţiva rari funcţionari: savanţi refugiaţi în semiobscuritatea bibliotecii (fiecare templu avea una); înalţi funcţionari controlând liste interminabile; şi, poate, faimoasele hierodule, funcţionare ale zeiţei dragostei Marele preot al zeului oraşului practica ritul hierogamiei, unirea cu marea-preoteasă a lui Innana, materializând unirea dintre doi zei, de care depindea prosperitatea oamenilor Iar hierodulele subalterne erau la dispoziţia credincioşilor, contra cost, bineînţeles: poporul, fără îndoială că nu neglija acest ritual, deoarece sumele obţinute pentru templu de „fiicele Dragostei”, nu erau deloc neglijabile, în Sumer, exista, deci, un „bordel” divin Să mai adăugăm că templul era şi sediul justiţiei, al notariatului, al şcolii şi al „universităţii”, al prezicerii, al oracolelor şi al funeraliilor, pe scurt, locul în care poporul întreg se ducea, muncea, trăia şi murea Instituţii „democratice”… Organizarea socio-politică care se întrezăreşte din aceste descrieri este net de tip teocratic Ceea ce nu ştim, şi este ceva esenţial, este regimul şi repartiţia puterilor politice Nu s-a găsit nici un text care să o spună direct Totuşi, sumerologii au studiat cu minuţiozitate unele texte şi au propus, dacă nu o explicaţie, cel puţin ipoteze plauzibile Plecând de la analiza textelor epice şi mitologice a fost posibil să se reconstituie tipul de regim politic din Sumer: instituţiile divine descrise în aceste texte nu sunt altceva decât transpuneri ale instituţiilor terestre, în Grecia, de asemenea, studiul mitologiei a reuşit, parţial, să verifice datele istorice şi arheologice, ceea ce permite să se acorde credit acestui gen de extrapolare Oraşele-stat sumeriene par, aşadar, să fi trăit sub un regim de „democraţie primitivă” Noţiunea de „democraţie” folosită aici nu are nimic comun cu conceptul modern de democraţie, nici măcar cu cel al grecilor: în epoca antică sumeriană, funcţiile guvernamentale erau puţin specializate, puterea era restrânsă şi administraţia aproape inexistentă, ceea ce reducea cu mult exercitarea puterii Controlul acţiunii de „conducere”, care este baza democraţiei noastre, era deci o necesitate mai puţin justificată După unii sumerologi, miturile arhaice arată că autoritatea supremă, suveranitatea, era întruchipată de adunarea generală a cetăţenilor Dezbaterile erau conduse de un şef – în mitologie, şeful era zeul An – şi hotărârile, luate prin vot, aveau forţă de lege, odată promulgate în termeni clari de un comitet restrâns de şapte persoane, desemnate cu numele de cei „şapte zei legislatori” Adunarea putea fi convocată pentru a discuta despre orice problemă care interesa colectivitatea: delict, crimă, problemă de politică internă, război Totuşi, adunarea folosea diferite proceduri, după caz Când era vorba de delict sau crimă, ea devenea curte de justiţie Dacă avea de dezbătut o problemă internă (lucrări publice, stârpirea banditismului), ea delega puterile unui înţelept, en-ul, ale cărui activităţi organizatorice şi administrative erau cunoscute, în caz de război, ea alegea, pentru un timp determinat, un şef al armatelor, om cu ascendenţă nobilă şi bogat, pentru a forma trupe personale …sau mai curând adunări consultative? Această schemă a fost contestată de alţi savanţi Criticile acestora au în vedere adesea puncte esenţiale Bazându-se tot pe mitologie, ei arată că exemplul cu adunarea zeilor dovedeşte mai curând o „adunare de înregistrare”: zeii aprobau numai hotărârile şefilor lor Uneori, aceştia nu ţineau seama de aprobarea subalternilor lor Astfel, în relatarea despre căderea oraşului Ur, în aparenţă, adunarea zeilor este cea care a luat hotărârea să retragă regalitatea în Ur; dar, de fapt, ea nici n-a reacţionat măcar faţă de decizia luată anterior de Anu şi Enlil de a zdrobi oraşul Ur, ceea ce dă de gândit că retragerea regalităţii acestui oraş a fost hotărâtă unilateral de cei doi zei şi că ei au impus-o Transpuse în plan terestru, această dezbatere şi această critică conduc, firesc, la întrebarea: adunarea sumeriană avea ea cu adevărat puterea de a investi un rege şi, eventual, de a-l revoca? Mitologia ar da un răspuns negativ Un alt text a făcut obiectul unor analize „constituţionale” minuţioase: Epopeea lui Ghilgameş Ne amintim că în această Epopee, regele din Uruk convocase adunarea Bătrânilor pentru a răspunde la un ultimatum ce-i fusese adresat de suveranul din Kish Ghilgameş nu vrea să se supună, dar adunarea nu-l aprobă Atunci el convoacă Adunarea poporului, de fapt pe Tineri, care îl susţine Autorizat, într-un fel, de a doua adunare, Ghilgameş poate să se opună oraşului Kish Dezbaterea dintre savanţi asupra instituţiilor sumeriene este abia la început Dar, deja, s-a desprins o tendinţă „de mijloc” Pentru ea, adunarea sumeriană nu era un organ de control şi încă şi mai puţin de conducere, ci un comitet consultativ, oarecum comparabil cu „djemaa” existent în unele triburi nomade din Orientul Apropiat contemporan Administrarea oraşelor sumeriene Oricum, această instituţie a trebuit să-şi cedeze prerogativele atunci când s-a consolidat puterea monarhică, începând cu mijlocul mileniului III Când separarea altarului de tron s-a încheiat, mişcarea care a dus la absolutism a fost ireversibilă Se percepe bine din noua repartiţie a bogăţiilor: apărut timid, domeniul funciar regal a crescut mereu, ajungând să ia din cel al templului Fenomenul se precipită la sfârşitul secolului XXI î H : se intră atunci într-o fază de distrugere a bunurilor zeilor; pământurile aparţinând zeilor sunt secularizate Un alt domeniu de exercitare a puterii ne dă informaţii preţioase asupra vieţii politice din Mesopotamia: administraţia oraşelor-stat; apoi a imperiilor Au fost descoperite numeroase documente administrative (20000 de tăbliţe numai pentru perioada Ur III) Dacă în nici unul nu s-a găsit „organigrama administrativă” a Sumerului, s-a putut reconstitui ceea ce fusese ierarhia funcţiei publice, comparându-se salariile funcţionarilor menţionaţi Astfel, la Shuruppak, personajul cel mai sus pus, după ensi, se numea sanga Era administratorul templului El avea în subordine controlorii (nubanda) care acţionau şi ca adevăraţi supleanţi Aceştia îi comandau la rândul lor pe reprezentanţi (agrig) Ensi avea şi un şef de cadastru (sadu) şi un fel de ministru de finanţe sau şeful socotelilor (shadubba) Numeroşi curieri (sukkat) se ocupau de departamentul de interne şi de cel al comunicaţiilor, în plus, nomenclatura menţionează numeroşi paharnici (sagi), consilieri (abgal), comisari, probabil funcţie intermitentă, (mashkim), ca şi o întreagă armată de supraveghetori (ugula), crainici (mingii}, maiştri ai lui ensi (ensi-gar) Toţi aceşti funcţionari formau administraţia de sus şi cea de mijloc Mai târziu, au fost create noi posturi în oraşele-stat, pe măsură ce bogăţiile lor creşteau Astfel, la Lagash, sub domnia lui Urukagina, serviciul de depozitare a mărfurilor s-a despărţit în două ramuri, arătând cu claritate o creştere a cantităţilor de articole de consum şi de mână de lucru De atunci înainte, un kaguruaavut sub conducerea sa grânarele, în timp ce seminţele oleaginoase se aflau sub supravegherea unui kashagan La această epocă s-a produs o schimbare vădită prin caracterul său neaşteptat şi prin amploarea sa Nubanda (controlorul) din Lagash a devenit principalul funcţionar de stat „fiind, în acelaşi timp, organizatorul întreprinderilor de interes public şi a lucrărilor agricole, vistiernicul regelui, administratorul palatului şi notarul tuturor” Un adevărat om-orchestră, el conducea toate activităţile: săparea şi curăţirea canalelor, repartizarea mâinii de lucru, distribuirea seminţelor, împărţirea pământului, el fiind cel care supraveghea amenajarea lui, înmagazinarea recoltei, plata funcţionarilor templului, licitaţia şi încheierea contractelor de vânzare etc Administraţia Imperiului Când Sargon a instaurat imperiul, au apărut noi schimbări administrative Bineînţeles, rolul lui nubanda, potrivit cu dimensiunile mici ale unui oraş-stat, este luat de noile funcţii adaptate amploarei administraţiei imperiale Sargon a introdus un comandament militar provincial încredinţat unui shagin şi a creat un corp „prefectoral”, format din mai mulţi shabra Puterea de stat se întăreşte mai mult sub a III-a dinastie De acum încolo coexistă două administraţii, una depinzând de temple şi orientată spre producerea de bunuri; cealaltă depinzând direct de palat, având un personal cu pregătire superioară şi, de asemenea, funcţionari însărcinaţi cu domeniile regale În fruntea Statului se afla regele Colaboratorul său imediat era un sukkalmah, care îndeplinea funcţiile de prim-ministru, de ministru de Stat şi de ministru de Interne El controla direct corpul de sukkal care nu avea decât misiuni de „curieri” de îndeplinit Ei dispuneau de puteri mari, atât militare, cât şi civile, care le permiteau să intervină în treburile provinciilor, să controleze acţiunile guvernamentale la acest nivel Ei erau, în plus, însărcinaţi cu serviciile de informaţii Provinciile erau conduse de doi înalţi funcţionari, desemnaţi de rege: ensi, cea mai înaltă autoritate civilă; shagin, guvernatorul militar Se întâmpla uneori ca un shagin să primească, pe lângă comanda militară, şi puteri civile Funcţia de ensi a devenit treptat o sarcină care se cumpăra şi care se putea transmite Ensi şi shagin – se întâmpla uneori să fie o singură persoană care ocupa posturile – aveau sub comanda lor o administraţie provincială care o imita pe cea din capitală Miliţie populară, apoi armată regulată Evoluţia instituţiei militare a urmat o cale paralelă cu cea a administraţiei La început, toţi cetăţenii oraşului în stare să poarte arme formau un fel de miliţie populară gata oricând să se mobilizeze când situaţia devenea gravă sau când ensi dădea ordin Existau, totuşi, gărzi permanente în jurul templelor Textele găsite la Shuruppak confirmă deja crearea unei armate de mai mare amploare: 700 de oameni şi câteva zeci de care Pentru perioada ceva mai târzie, „Stela Vulturilor” ne dă o imagine vizuală şi desigur exactă a acestei armate sumeriene Ea este înfăţişată cu falange compacte; soldaţii poartă un coif conic şi un scut mare dreptunghiular din piele cu „cuie din bronz”, care le asigură protecţie până la bărbie; sunt înarmaţi cu suliţe lungi Un alt document excepţional, „Drapelul din Ur”, care este un mozaic bogat, policrom, ne arată această armată într-un tablou pe care Andre Parrot l-a denumit primul desen animat din lume” Pe el se văd în acţiune care de luptă cu patru roţi trase de patru măgari „Drapelul din Ur” mai arată că războinicii erau înarmaţi şi îmbrăcaţi la fel Concluzia care se desprinde din acest document şi din faptul că mişcările soldaţilor par sincronizate, este că exista, chiar din acea epocă, o armată formată din militari de meserie, în sprijinul acestei ipoteze vine şi faptul că manipularea carelor pe câmpul de luptă presupune o bună stăpânire a acestui meşteşug, deci un antrenament deosebit; ar fi existat deci un regiment de care mai înainte de secolul XXV î H ! În secolul XXIV, marele Sargon se mândrea că are „5400 de războinici care mâncau înaintea lui” Dar se ştie foarte puţin despre organizarea militară internă din acea vreme, despre ierarhia ei şi compoziţia fiecărei unităţi etc În schimb, în epoca Ur III, ierarhia arăta astfel: în vârf, comandantul suprem, shangin, care-i avea în subordine pe ofiţerii superiori, ugula; aceştia îşi comandau subalternii, nubunda; apoi, se ajungea la soldatul simplu, agaush Nu este exclus să fi existat şi grade intermediare… După reforma lui Ur-Nammu, care reînnoda cu tradiţia sargoniană a corpurilor de arcaşi, au apărut trei mari corpuri militare: carele, infanteriştii grei şi unităţile uşoare înarmate cu suliţe şi arcuri Ofiţerii aveau topoare de luptă care ţineau loc de galoane, în sfârşit, folosirea de port drapele în fruntea armatelor data din vremuri foarte vechi, fiind atestată în mai multe documente Încorporarea soldaţilor de meserie se făcea probabil din clasa oamenilor cu o oarecare situaţie, nu sclavi, dar care nu se bucurau de o totală libertate Este posibil ca unele contingente să fi provenit din descendenţii foştilor prizonieri de război În timp de război, teoretic, toţi oamenii valizi erau mobilizaţi Era scutită o parte a personalului templelor (preoţi, scribi, intendenţi, berari, bucătari şi negustori): cel puţin numele lor nu apar în listele de înrolare descifrate până acum În timp de pace, este probabil că ofiţerii participau la viaţa economică a ţării, fie lucrând pe şantiere, fie ca „oameni de afaceri” Aceasta se poate deduce din inscripţiile de pe mai multe statuete votive, care arată că ele erau închinate de militari unui zeu sau regelui Ori, solda de ofiţer nu putea depăşi salariul unui funcţionar mediu, ceea ce exclude orice posibilitate de cumpărare a unui obiect de artă Se poate crede, aşadar, că aceşti ofiţeri aveau alte surse de venituri decât soldaţii lor Codurile Înaintea „codului” lui Ur-Nammu, Sumerul nu emisese o lege civilă scrisă care să reglementeze raporturile sociale Trebuie că existau, totuşi, nişte norme de drept, variind, probabil, de la un oraş la altui, dar în vigoare de mult timp şi încărcate de o jurisprudenţă seculară Nu s-ar putea înţelege dezvoltarea extraordinară a civilizaţiei din Mesopotamia în afara cadrului unei legi respectate şi bazate pe morală Este plauzibil, totuşi, că „legea” sumeriană nu provenea din principii generale şi universale, ci din interpretări ale legilor: prin practică, prin jurisprudenţă, se stabilise un ansamblu de reglementări judiciare fără o legătură abstractă între ele Documente care să confirme această presupunere nu există, dar putem spera că se vor descoperi cândva Cu mult înainte de promulgarea faimosului cod al lui Hammurabi – de inspiraţie sumero-akkadiană, fără nici o îndoială – unul din succesorii lui Ishbi-Erra pe tronul oraşului Isin, regele Lipit-Ishtar (1934-1924 î H ) întocmise şi el un cod Din faptul că dinastia din Isin se dorise continuatoarea dinastiei a III-a din Ur la căderea căreia contribuise din plin, putem considera ca sigură filiaţiunea între acest cod şi cel al lui Ur-Nammu care fusese alcătuit cu un secol şi jumătate mai înainte De fapt, codul lui Lipit-Ishtar era scris în limba sumeriană pe o tăbliţă şi nu pe o stelă, ceea ce înseamnă că devenise ceva „banal” El avea un prolog, urmat de un număr de legi, din care 37 au putut fi reconstituite Cât despre codul lui Ur-Nammu (pe la anul 2100 î H ) descoperit, de asemenea, pe tăbliţe, nu avem decât copii deteriorate, textul descifrându-se foarte greu Codul începe printr-un prolog în care se spune că, după crearea lumii şi a Sumerului, zeii au creat oraşul Ura cărui coroană regală a fost dată zeului Nanna (Luna) Acesta l-a desemnat pe Ur-Nammu ca reprezentant al lui pe pământ ca să domnească asupra Urului şi Sumerului Suveranul om â luat atunci măsurile necesare pentru a asigura ordinea în ţară, l-a atacat pe regele din Lagash prea ambiţios şi l-a ucis Această problemă, ţinând de misiunea poliţiei militare fiind rezolvată, s-a consacrat reformelor urgente solicitate de o situaţie socială, economică şi morală catastrofală Ur-Nammu a scăpat ţara de toţi paraziţii sociali şi a decretat augusta sa protecţie asupra văduvei şi orfanului, contra celui puternic şi bogat O înrudire strânsă cu legile moderne Acest lung prolog era urmat de un pasaj deteriorat, care justifica legile al căror text avea să urmeze Din nefericire, şi acest text a suferit acţiunea timpului, şi din această cauză numai cinci legi au putut fi citite cu destulă exactitate Două dintre ele sunt de interes minor „Dar celelalte trei, scrie traducătorul lor, S N Kramer, deşi fragmentate şi greu de citit, sunt de o importanţă cu totul deosebită pentru istoria dezvoltării sociale şi spirituale a omului: ele arată, cu adevărat, că, şi cu două mii de ani înainte de Hristos, legea de fier, „ochi pentru ochi şi dinte pentru dinte” care exista încă în mare măsură la evrei într-o epocă mult mai târzie, făcuse loc unei justiţii mai umane, în care amenzile se substituiau pedepselor corporale, într-adevăr, citind aceste legi, se distinge clar apropiata înrudire cu cele care conduc societăţile noastre moderne: este vorba de un fel de „stabilire de preţuri” pentru delicte, fixându-se pedepse sau amenzi presupuse a compensa „valoarea” pagubei produse - Dacă un om îi taie piciorul altui om cu un instrument, va trebui să plătească zece sicli de argint - Dacă un om rupe oasele unui alt om cu o armă, va trebui să plătească o mină de argint - Dacă un om taie nasul altui om cu un instrument tăios, va trebui să plătească două treimi dintr-o mină de argint Codul nostru penal este mai explicit şi îşi bazează dreptatea pe principii universale, dar în practică el poate fi comparat cu vechiul cod sumerian Un mare proces penal în secolul XIX î H Societatea mesopotamiană era, cu siguranţă, una din societăţile cele mai ataşate de lege din cauza structurii sale sociale Schimburile de mărfuri, comerţul erau controlate foarte strâns, în special printr-o practică originală, cea a sigiliilor: orice marfă avea pe ea sigiliul proprietarului său, din care o dublură era depusă la templu sau la palat Dacă documentaţia ne lipseşte în mare măsură în domeniul practicii judiciare, s-a găsit o tăbliţă care relatează un proces penal Ea este surprinzătoare în mai multe privinţe Procesul a avut loc sub domnia lui Ur-Ninurta din Isin, pe la începutul secolului XIX î H La acea epocă, un preot numit Lu-Innana a fost asasinat Asasinii, trei la număr – un grădinar, un bărbier şi un alt individ –, n-au găsit altceva mai bun de făcut decât s-o înştiinţeze pe soţia victimei, Nin-Dada De ce? Nu se ştie Altă ciudăţenie: Nin-Dada, în loc să-i denunţe pe criminali justiţiei, a păstrat secretul Câtva timp mai târziu, un informator a dezvăluit crima regelui oraşului, Ur-Ninurta Acesta i-a arestat pe criminali şi a convocat adunarea cetăţenilor din Nippur, instituită cu această ocazie ca tribunal, iată, redat de tăbliţă, cum s-a desfăşurat acest proces: „Nannasig, fiul lui Lusin, Ku-Enlil, fiul lui Ku-Nanna, bărbier de meserie, şi Enlil-Ennam, sclav al lui Adda-Kalla, grădinar, l-au asasinat pe Lu-Innana, fiul lui Lugalapinda, preot-unesh „După ce l-au omorât pe Lu-Innana, cei trei criminali i-au spus lui Nin-Dada, fiica lui Lu-Ninurta, soţia victimei, că soţul ei a fost omorât „Nin-Dada nu a deschis gura (nu i-a trădat pe criminali), buzele ei au rămas pecetluite Această treabă a fost adusă atunci la cunoştinţa regelui din Isin şi regele Ur-Ninurta a poruncit ca procesul să fie judecat de adunarea din Nippur „(în faţa acestei adunări) Urgula, fiul lui Lugal…; Dudu, vânător de păsări; Ali-Ellati, liber; Buzu, fiul lui Lu-Sin; El-luti, fiul lui… – Ea; Shesh-Kalla, hamal; Lugalkan, grădinar; Lugalazida, fiul lui Sinandul; şi Shesh-Kalla, fiul lui… – Shara, s-au ridicat şi au spus: „Cei care au ucis un om nu merită să trăiască Aceşti trei bărbaţi şi această femeie trebuie executaţi în faţa casei (victimei) Lu-Innana, fiul lui Lugalapindu, preotul-unesir” „În acel moment (alţi doi juraţi”) s-au ridicat şi ei: Shu-lilum, funcţionar… al lui Ninurta şi Ubar-Sin, grădinar Ei au vorbit aşa adunării: „Putem să (spunem) că soţul lui Nin-Dada, fiica lui Lu-Ninurta, a fost omorât Dar această femeie ce-a făcut ca să fie ucisă?” „Atunci membrii adunării din Nippur s-au ridicat şi au spus: „O femeie pe care soţul ei o neglija, să admitem că i-a cunoscut pe duşmanii soţului ei şi că odată soţul ei ucis, ea a aflat că acesta a fost ucis, de ce n-ar fi păstrat tăcerea în legătură cu crima? Ea a ucis? Pedeapsa dată celor care au ucis cu adevărat trebuie să fie îndeajuns ” „Conform cu hotărârea adunării din Nippur, Nannasig, fiul lui Lusin; Ku-Enlil, fiul lui Ku-Nanna, bărbier şi Enlil-Ennam, sclav al iui Adda-Kalla, grădinar, au fost daţi doar ei călăului pentru a fi executaţi Acesta a fost procesul judecat de adunarea din Nippur ” Această dare de seamă ne dezvăluie că la acea epocă îndepărtată, crimele sângeroase erau judecate de „juraţi” şi că numărul mare de oameni care cereau pedeapsa – cei nouă „juraţi” de la început care cereau moartea pentru femeie – nu a influenţat cursul justiţiei Tribunalul i-a ascultat până la urmă pe juraţii cei mai nepărtinitori, respingând condamnarea la moarte a femeii Eşti plăcut surprins să constaţi că noţiunea de responsabilitate era analizată cu subtilitate de tribunalul sumerian Cu toate că femeia se făcuse vinovată că nu denunţase crima, nu i s-a aplicat o pedeapsă legată de poziţia ei de soţie, un fel de responsabilitate funcţională Tribunalul a ţinut seama de lipsa responsabilităţii personale O structură familială foarte puternică Crimele de acest fel erau, se pare, rare în Sumer În primul rând, deoarece acest popor ultra-religios era total influenţat de valorile morale Apoi, pentru că interveneau, ca factori hotărâtori ai „înţelepciunii” sumeriene, omnipotenţa clerului şi a funcţionarilor regali, interdependenţa socială şi principalul obstacol în faţa criminalităţii: structura familială Ca tot ce a creat Sumerul, familia era, într-adevăr, condusă de legi şi tradiţii foarte puternice Şeful familiei, ,pater familias”, se bucura, în sânul celulei de bază, de un statut comparabil cu cel al marelui preot al oraşului sau cu cel al regelui ţării El conducea totul, fără nici o limită El avea chiar dreptul să-şi vândă copiii ca sclavi, fără a da socoteală nimănui Într-o astfel de societate, era normal ca statutul femeii să fie inferior celui al bărbatului Ca dovadă, această lege care reglementa unele neînţelegeri matrimoniale: „Dacă o femeie îi spune soţului pe care nu-l poate suferi: „Nu eşti soţul meu!” trebuie aruncată în fluviu! „Dacă un bărbat fi spune soţiei sale: „Tu nu eşti nevasta mea!” el trebuie să plătească o jumătate de mină de argint!” Totuşi, femeia mesopotamiană nu era deloc dispreţuită Am mai spus-o şi o repetăm, societatea oamenilor era o copie după cea a zeilor Or, panteonul mesopotamian era plin de zeiţe de toate mărimile, de la „zeiţa-mamă” până la nefericita zeiţă a lacrimilor Şi aceste zeiţe, cel puţin cele mai importante, erau obiectul unor culte pline de evlavie Mama era respectată Se pare că, mai presus de orice, femeia era respectată ca mamă O „lege” arată destul de clar ce însemna respectul datorat mamei: „Dacă un fiu îi spune mamei sale: „Tu nu eşti mama mea!” trebuie să i se taie buclele (să fie ras în cap) ca semn de robie, să fie plimbat prin oraş, apoi să fie gonit din casa sa ” Se pare, de asemenea, că femeia-mamă putea uneori să-l înlocuiască pe bărbat în toate funcţiile sale de şef de familie Astfel, o văduvă avea dreptul să-şi vândă copilul ca sclav… Rezumatul unui proces care s-a desfăşurat la Lagash o dovedeşte categoric: „Etamuzu, fiica lui Luutu, a fost cumpărată de la mama sa, Atu, nevasta lui Luutu, de bucătarul Urshugalama, cu 4,5 sekeli de argint Dar, într-o zi, Etamuzu s-a certat cu noul său stăpân, Urshugalama, şi i-a zis: „Nu sunt sclava ta!” Dar vânzarea se făcuse în prezenţa a doi martori: Urbala, grădinarul şi Igitur, care au confirmat aceasta în faţa tribunalului Urshugalama a făcut reclamaţie la tribunal Mama, Atu, nevasta lui Luutu, a fost chemată şi a recunoscut faptele în faţa reclamantului şi a prinţului oraşului” De altfel, femeia mesopotamiană din acea epocă veche era, poate, mai liberă decât au fost unele din descendentele ei Se citează, deseori, cazul unei patroane de cafenea, numită Kubaba: lista regală din Sumer afirmă că ea a reuşit să urce pe tronul din Kish, pentru puţin timp, este adevărat O alta, care era soţia regelui Lugalanda, s-a apucat de „afaceri” şi a realizat, astfel, una din cele mai uriaşe averi din regat… Cetăţenii liberi Statutul femeii varia în funcţie de naştere, ca şi cel al bărbatului Societatea mesopotamiană a fost întotdeauna împărţită în două categorii: bărbaţii şi femeile libere şi sclavii; această împărţire de ordin juridic nu reflectă, totuşi, situaţia reală care exista în cursul mileniului III Până la urcarea pe tron a dinastiei a III-a din Ur, categoria oamenilor liberi rămăsese omogenă Dar, începând cu secolul XXII, această categorie s-a scindat: a apărut un grup cu o condiţie inferioară celei de oameni liberi, care, totuşi, nu erau sclavi Această clasă, nedefinită juridic, era cea a erenilor Era constituită din oameni de origini diferite şi forma grupul solicitat în mod regulat de rege pentru lucrările cele mai variate: agricultură, amenajări de canale, diguri, transport, armată Erenii nu puteau să-şi schimbe aşezarea în mod liber Trupele lor, comandate de un shagin sau un ensi, erau supravegheate de aproape şi trăiau în afara societăţii Se pare că aceşti oameni semili-beri, cel puţin o parte dintre ei, erau la origine oameni liberi care se făcuseră vinovaţi de mari delicte Două categorii de sclavi La începutul mileniului III, numai templele şi palatele aveau sclavi în proprietate Erau deosebiţi de cetăţenii liberi prin raderea părului de pe cap, dar trebuie că mai existau şi alte semne exterioare care arătau că sunt sclavi Consideraţi ca fiinţe umane şi nu ca obiecte, aşa cum a fost cazul în Roma, de exemplu, sclavii din Sumerul antic, aveau chiar unele privilegii Şi când proprietatea de sclavi s-a „democratizat”, soarta lor s-a îmbunătăţit S-au văzut cazuri de sclavi care şi-au dobândit libertatea datorită unui fericit aranjament matrimonial Totuşi, cetăţeanul liber îşi păstra superioritatea: el nu risca decât o amendă dacă, din nenorocire, îşi ucidea sclavul… De altfel, clasa sclavilor avea două subgrupe: cei care erau desemnaţi cu numele ir sau geme şi namra Primii erau mai apropiaţi de condiţia de „servitori” decât de cea de sclavi, în sensul existent în Grecia sau în Roma Stăpânii lor îi foloseau la treburi obişnuite, familiale: lucrări pe câmp şi în casă Aceşti geme n-aveau de ce să-i invidieze pe ţăranii consideraţi liberi, dar, în fond, supuşi unui sistem economic destul de rigid Cu atât mai mult cu cât statutul lor juridic le permitea să se căsătorească fără oprelişti cu persoane cu statut de cetăţean liber, să aibă bunuri şi chiar să fie martori în procese Aceşti geme, – şi aceasta explică multe lucruri, – erau fie oameni care fuseseră liberi, dar fuseseră condamnaţi pentru delicte minore de tribunale, fie oameni care se vânduseră ca sclavi din cauza unor probleme economice, fie copii vânduţi de părinţii lor Namra erau adevăraţii sclavi: ei erau recrutaţi din prizonierii de război şi din civilii deportaţi în cursul unei expediţii militare în străinătate Elamiţii, gutii, lulubii formau rezerva de sclavi a Sumerului şi a Akkadului şi s-au purtat multe războaie numai cu scopul de a-i captura Namra erau aşezaţi în grupuri de ereni sub supravegherea unui shagin Toate marile lucrări (înălţarea templelor, săparea canalelor, construcţia de drumuri etc ) au fost realizate prin munca lor Pedepsele corporale li se aplicau în mod obişnuit Preţul unui sclav a variat mult de-a lungul timpului, în perioada presargonică, preţul mediu era de 18 sicii (cu 1 siclu se puteau cumpăra 300 sila de orz); în imperiul akkadian, preţul era de 20 de sicii; el a ajuns la 30 de sicli la sfârşitul perioadei Ur III Lumea ţărănească, baza populaţiei Cu toate că specializarea profesională a fost introdusă foarte devreme, societatea mesopotamiană nu avea o structură economică de tip piramidal decât la începutul mileniului II Timp de secole, stratificarea socială era mai mult de natură politică şi juridică decât economică Doar în momentul în care statul s-a impus, odată cu imperiul din Akkad şi, mai ales, cu dinastia a III-a din Ur, au apărut clasele socio-economice Până atunci, o masă nenumărată şi săracă, compusă din ţărani şi din alte meserii cu nivel economic comparabil, era dominată de o oligarhie formată din preoţi şi din familii princiare, care nu constituia, de fapt, o clasă În jurul anului 2000 î H , piramida socială s-a diversificat La vârf, se aflau familiile domnitoare şi marii preoţi; odată cu dezvoltarea demografică naturală, această „clasă” s-a mărit Pe treapta următoare, a apărut o clasă medie: ea conţinea funcţionarii de stat şi ai templelor (cadre administrative, corporaţii de meserii specializate, ca scribii, fierarii, meseriaşii etc ) şi acea parte a populaţiei care n-a încetat să crească: negustorii La bază, în sfârşit, exista masa ţăranilor al căror nivel de trai, în cazul celor mai săraci, se deosebea prea puţin de cel al sclavilor Această ţărănime a constituit întotdeauna baza populaţiei mesopotamiene Ea a fost factorul creator principal şi chiar autorul unic al prosperităţii ţării Ea dădea la început mâna de lucru pentru construcţia templelor şi canalelor Dintre ţărani, ensi şi regii alegeau contingentele militare necesare apărării oraşelor şi imperiilor sau pentru realizarea ambiţiilor lor teritoriale Şi tot această ţărănime producea prima bogăţie a ţării, cea care alimenta comerţul exterior: cereale, ulei, animale pentru abatoare, lână Într-adevăr, partea ce revenea artizanatului în „producţia naţională” era, la origine, neglijabilă El n-a dobândit greutate decât în momentul în care îndemânaticul popor mesopotamian a început să importe materii prime, să le prelucreze, şi apoi să le exporte ca produse finite Acest stadiu economic n-a fost atins decât târziu, datorită excedentelor de produse agricole, ceea ce presupune fie o creştere a productivităţii, fie o mărire a terenurilor cultivate, sau ambele fenomene în acelaşi timp şi, în ambele cazuri, cu un efort mai mare al ţărănimii Regimul pământurilor Condiţia ţăranului depindea de statutul său social Am văzut că, la începutul istoriei sumeriene, pământul era proprietatea exclusivă a zeului oraşului, deci a templului; ţăranul era atunci un simplu angajat, plătit” cu o parte din producţia sa, fără îndoială, atât de mică încât abia îşi putea ţine zilele Acest regim a evoluat spre o secularizare a proprietăţilor eclesiastice, dar documentele descoperite nu permit încă să se întocmească o situaţie precisă privind această evoluţie Cel mult, dispunem de câteva repere distanţate între ele Astfel, un text datând din timpul domniei lui Enhegal din Lagash (secolul XXVII) ne informează că în acea vreme existau două tipuri de proprietăţi: proprietăţi particulare” care aparţineau înalţilor funcţionari, cu suprafeţe mari şi mici proprietăţi arendate de către temple particularilor Acelaşi text vorbeşte de cumpărarea de către rege a unor proprietăţi aparţinând unor funcţionari sau unor colectivităţi (triburi) Tot în Lagash, o altă inscripţie, datând din secolul XXV î H , ne dă informaţii mai exacte despre domeniile unui templu, cel din Bawa Aceste domenii se întindeau pe circa 4500 de hectare O parte (1000 de hectare?) erau exploatate pentru nevoile cultului; o altă parte era destinată întreţinerii personalului templului; restul era arendat unor particulari, contra unei şeptimi sau unei optimi din recoltă La acea epocă, palatul avea, de asemenea, domenii, din care unele fuseseră luate din proprietăţile templelor; şi, oricum, administraţia domeniilor templelor depindea de casa regală Tăbliţele din Shuruppak ne redau o situaţie total diferită Aici, pământul era împărţit în mici parcele, depăşind rareori 4 hectare Proprietarii erau, în general, funcţionari, uneori negustori şi meseriaşi S-a descoperit, de asemenea, existenţa unui tip de proprietate a pământului care pare a fi fost destul de răspândită: proprietatea colectivă, comunitară, a unei familii sau a unui trib Faptul a fost atestat la Shuruppak, ca şi la Lagash în timpul lui Enannatum, al cărui fiu dobândise o astfel de proprietate familială Chiar la Adab ar fi existat acest sistem, cu toate că această regiune se preta mai bine la un regim de împărţire în parcele mici a pământurilor Mai târziu, sub imperiul din Akkad, regimul comunitar pare să fi fost prioritar, aşa cum arată stela lui Manishtusu, care relatează cumpărarea de către acest suveran a unui domeniu de 2300 de hectare aproape de Marad, care aparţinuse unui trib Dar trebuie că au existat, în acelaşi timp, proprietăţi individuale cu suprafeţe mici Sub dinastia III-a din Ur, s-a produs o mare schimbare: revenirea la sistemul arhaic sumerian al proprietăţii divine a pământurilor Dar şi acolo, textele vorbesc de supravieţuirea proprietăţii private După căderea lui Ibbi-Sin, regimul laic a redevenit preponderent Aceste câteva indicaţii arată o foarte lentă evoluţie spre privatizarea pământurilor Existau două categorii de ţărani: muncitorii fără pământ şi agricultorii Primii îşi închiriau braţele – şi pe cele ale familiei lor – pentru un salariu foarte mic (exista ofertă mare de mână de lucru), în medie de 80 la 90 silas de orz pe lună pentru un muncitor adult (bărbat), 30-40 pentru femei, 20-30 pentru adolescenţi, 10 pentru copii Un funcţionar „mediu” lua între 300 şi 600 sila pe lună Situaţia agricultorului era mai de invidiat decât cea a muncitorului, fără ca viaţa lui să fie îmbelşugată Obligaţiile de plată pentru arendă, atingând uneori o treime, chiar jumătate din recoltă, erau apăsătoare, deoarece chiar dacă ele corespund celor din arendarea modernă, agricultorul trebuia, contrar celor ce se întâmplă în actuala arendare, să suporte singur cheltuielile cu personalul (oamenii care arau, care secerau etc ) şi să-şi cumpere singur seminţele Şi chiar dacă randamentul pământului era bun: 30 de chintale de orz la hectar, un bou costa 20 sicli de argint, un măgar 15-20 sicli, un plug 5 sicli, în sfârşit, când se întâmpla ca agricultorul să ceară împrumut pentru a-şi rezolva problemele, dobânda era foarte ridicată: între 25 şi 33 la sută din valoarea împrumutată Atunci se producea un ciclu infernal, care se încheia, adesea, foarte rău: fiind în imposibilitate de a-şi plăti datoriile, agricultorul se vindea sau îşi vindea copiii ca sclavi Un „învăţământ” agricol amănunţit, înaintat Dar agricultorii mesopotamieni au reuşit să facă pământul să dea roade mai mult decât sperau Câmpia aluvială din Mesopotamia de Jos este, desigur, foarte rodnică, dar mai trebuiau dominate elementele naturii, uscăciunea şi inundaţiile şi să fie stăpânite cursurile apelor În afara culturii cerealelor (orz şi grâu), a oleaginoaselor (susan), a leguminoaselor şi a arborilor fructiferi (în special smochinul), creşterea animalelor se făcea pe scară mare Din cauza importanţei lânii în economia ţării (inul era foarte puţin folosit, iar bumbacul nu a fost aclimatizat, sub formă experimentală, decât la începutul mileniului I î H ), creşterea ovinelor şi caprinelor era cea mai dezvoltată: existau turme numeroase care depăşeau o mie de capete În ciuda importanţei mari pe care le-o dau literatura, statuile şi mitologia, bovinele n-au fost semnalate niciodată în mare număr Acest lucru se datorează, fără îndoială, păşunilor sărace şi degenerării de care sufereau bovinele în câmpie: ele nu supravieţuiau decât prin încrucişare cu specia de la munte Porcinele, foarte răspândite în vechea epocă sumeriană, au dispărut complet când semiţii au ajuns să controleze ţara Animalele de transport, măgari şi măgari sălbatici, erau, de asemenea, numeroşi Dar calul şi produsul încrucişării sale cu măgarul, catârul, n-au apărut decât târziu, în sfârşit, tăbliţele ne informează de creşterea păsărilor de curte, importante în toate fermele Spiritul ingenios şi inventiv al mesopotamienilor a creat, de asemenea, primul „învăţământ agricol” cunoscut El apare sub forma unor tăbliţe în care un „profesor” sau „monitor” dă o serie de sfaturi fiului său sau „elevului” pentru a-l feri de o greşită efectuare a lucrărilor pământului Aceste sfaturi dovedesc existenţa unei tehnici agricole foarte minuţioase şi avansate Prima lecţie era impusă de imperative ecologice Pe acest pământ ars de un soare puternic, principala grijă era de a distribui apa gliei însetate Deci, prima grijă a oricărui agricultor era irigarea Dar, spunea profesorul, atenţie! „Apa nu trebuie să urce prea sus, acoperind câmpul ” Şi, imediat ce pământul a absorbit lichidul, trebuia vegheat ca nici un animal să nu tropăie pe pământul umed Puţin mai târziu, era recomandat să fie smulse buruienile şi culese paiele, apoi să se facă îngrăditura Un „bun fermier” trebuia întotdeauna să se îngrijească de punerea în stare de funcţionare a uneltelor de lucru de către personalul casei şi de către muncitorii sezonieri A avea un bou de tracţiune în plus pentru plug era o măsură de precauţie recomandată cu căldură, înainte de a începe aratul, solul trebuia să fie afânat de două ori cu cazmaua şi o dată cu hârleţul şi, dacă rămâneau bucăţi mari de pământ, trebuiau sfărâmate cu un mai sau un ciocan Plug-semănătoare şi perdele contra vântului Aceste lucrări pregătitoare încheiate, se trecea la etapa următoare: aratul propriu-zis şi semănatul Datorită unui sistem ingenios, aceste două operaţii se desfăşurau simultan: plugul era înzestrat cu un dispozitiv prevăzut cu o cutie cu seminţe şi cu o pâlnie pe unde se scurgeau grăunţele Sămânţa trebuia să fie îngropată la două degete adâncime, la distanţe egale Dacă nu se obţinea acest rezultat, era recomandată schimbarea brazdarului „Manualul” agricol recomanda un arat în cruce: „Acolo unde ai făcut brazde drepte, fă şi brazde oblice; acolo unde ai făcut brazde oblice, fă şi brazde drepte ” După o rugăciune făcută zeiţei şoarecilor de câmp, Niukilim, pentru ca aceste animale să nu strice viitoarea recoltă, se dădea sfatul să se stropească tinerele mlădiţe imediat ce au apărut Se mai stropea o dată când orzul a crescut, apoi a treia oară când s-a format spicul Dacă, în acel moment, plantele căpătau o culoare roşcată, însemna că apăruse „samana”, îngrozitoarea boală care distrugea recolta, în caz contrar, şi acest lucru era dorit din tot sufletul, se stropea a patra şi ultima oară Apoi, venea vremea culesului „Manualul” recomanda să se secere puţin înainte ca orzul să se îndoaie, deci când era încă în putere” Această lucrare se executa în echipe formate din trei oameni: un secerător, un legător şi un culegător (?) După ce recolta a fost strânsă, începea faza următoare: treieratul, care se făcea în cinci zile trecând şi retrecând peste spice un fel de sanie Operaţia următoare consta în a „deschide” orzul cu o unealtă greoaie trasă de boi Etapa finală urmărea separarea grăunţelor de toate impurităţile, praf şi pietricele Textul „manualului” se termină printr-o rugăciune făcută lui Ninurta, zeul agriculturii Într-o altă serie de tăbliţe, care povesteşte mitul „grădinarului care a violat-o pe Innana” apare, de asemenea, un pasaj referitor la unele tehnici agricole, în această Mesopotamie de Jos, unde vântul care aducea aer fierbinte era cel mai rău duşman al agriculturii, sumerienii au folosit soluţii de moment: plantarea de arbori de protecţie Un grădinar numit Shukalituda, spune textul, era supărat că-şi vedea culturile distruse de vânt, cu toate eforturile sale şi toată grija pe care o avea Nici stropitul, nici săpatul, nici praşila nu rezolvau problema Atunci, necăjit, a ridicat ochii la cer; semne şi prevestiri au apărut A aflat atunci legile zeilor, încurajat de noile învăţături, el a plantat arbori, sartatu, în zece locuri diferite Sarbatu este un arbore cu frunziş des, putând juca rolul de perdea contra vântului foarte eficace De la răsăritul soarelui până la apus, el proteja plantele din grădină Din acel moment, plantele au devenit viguroase şi grădinii i-a mers bine Ingeniozitatea acestui mod de protecţie este frapantă prin „actualitatea” ei: la sfârşitul secolului XX d H , oamenii n-au descoperit, încă, un dispozitiv mai bun de luptă contra înaintării de nestăvilit a deşertului, decât o perdea de arbori, foarte deasă… Partea a patra De la scriere la literatură Mintea poporului sumero-akkadian nu s-a limitat doar la realizarea unor inovaţii materiale: ea a creat, după cum se ştie, prima scriere cunoscută până în acel moment La origine pictografice, semnele au devenit din ce în ce mai abstracte: „desenul” n-a mai imitat obiectul pe care îl reprezenta şi-l desemna Pe la mijlocul mileniului III, s-a uşurat din nou sistemul grafic, suprimându-se, progresiv, toate curbele care au fost înlocuite de linii drepte; această inovare a devenit, fără îndoială, necesară în momentul în care nu s-a mai scris doar pe tăbliţe de argilă moale, ci şi pe pietre şi metale, materiale dure care limitau posibilităţile grafice A fost realizat un sistem geometric liniar care-i dă scrierii cuneiforme aspectul „decorativ” Paralel cu evoluţia scrierii, au apărut şi alte modificări Stiletul şi-a schimbat forma Tăiat din trestie, el era de trei feluri: un stilet cu vârf tăiat oblic sau în prismă pentru scrierea silabelor; un stilet cu vârf semisferic pentru cifrele rotunde; în sfârşit, un stilet cu vârful tot semisferic, dar mai gros, pentru notarea numerelor formate din unităţi, zeci şi sute Şi tăbliţele au suferit modificări, mai ales în alegerea dimensiunilor La origine erau dreptunghiulare şi uşor bombate, măsurând 4-5 cm, pe 2,5-3 cm Mai târziu, tăbliţele au devenit plane şi colţurile s-au rotunjit, iar suprafeţele au crescut, ajungând la 11 cm pe 10,5 cm Totuşi, micile tăbliţe de contabilitate, 4 pe 4 cm, s-au menţinut Forma scrierii arhaice sumeriene a aşezat breasla născândă a scribilor, dubsarii, printre meseriile artistice: într-un cuvânt, scribii erau „decoratori miniaturişti” Aceasta nu a dăunat meseriei, deoarece artiştii erau la mare preţ în Sumerul antic, şi chiar mai târziu Dar, pe măsură ce nevoia de a se nota totul creştea, într-o societate din ce în ce mai complexă, şi scrierea, simplificându-se grafic, se distanţa de artele decorative, scribii s-au constituit într-o clasă aparte, de sine stătătoare Atunci au fost înfiinţate, cu adevărat, primele şcoli, rupându-se astfel de tradiţia care cerea ca tehnica scrisului să fie transmisă din tată în fiu Primele şcoli din lume Sistemul şcolar sumerian nu s-a generalizat decât în cursul celei de a doua jumătăţi a mileniului III Ştim destul de puţine lucruri despre aceste prime şcoli, dar, pornind de la textele şcolare babiloniene care datează din mileniul II, este posibil, prin extrapolare, să reconstituim sistemul Învăţământul nu era, desigur, obligatoriu şi nici permis oricui Tăbliţele care conţin indicii asupra „stării civile” a celor care le scriau arată, într-adevăr, că cea mai mare parte a scribilor provenea din straturile superioare ale societăţii: fii de înalţi funcţionari, guvernatori, administratori ai templelor, ofiţeri, ambasadori, scribi, mari proprietari etc Învăţământul era, deci, rezervat elitei Fetele erau excluse, dar cu excepţia lui Enheduana, fiica lui Sargon, considerată ca o femeie cultivată, nu se ştie nimic despre vreo femeie scrib Pe de altă parte, regimul instituţiei era de tip privat”, după toate aparenţele, după ce fusese, mult timp, în subordinea templelor Totuşi, este posibil ca ambele sisteme să fi coexistat, chiar în perioadele foarte vechi Numărul de şcoli era destul de mare pe la anul 2000, dacă se ţine seama de cantitatea de tăbliţe, sute de mii, care s-a păstrat, precum şi de cele, mult mai numeroase, care au dispărut pentru totdeauna Numărul de scribi atestaţi este, de altfel, de ordinul mai multor mii, împărţiţi după grade şi specialităţi Cum funcţiona acest învăţământ? Instituţiile şcolare nu depindeau de o autoritate centrală, după modelul unui minister al educaţiei actual, ci aveau structuri şi mărimi foarte diferite De asemenea, programul şcolar era diferit Dar este de imaginat că şcolile cele mai renumite reuşiseră să-şi impună un fel de program minim comun” din care se inspirau şcolile de mai mică importanţă Destinată iniţial să formeze scribi, în şcoala sumeriană se preda un învăţământ „profesional” capabil să pregătească elevi pentru îndeplinirea sarcinilor în administraţia religioasă sau regală Materiile care se predau erau deci axate în special pe aritmetică şi religie Dar, când şcoala a scăpat de sub constrângerea templelor, ea s-a transformat într-un adevărat centru cultural, focar al ştiinţei, conducătorii şi profesorii fiind întotdeauna recrutaţi dintre cele mai bune elemente ale intelectualităţii Nu se ştie cum se făcea această recrutare Dar se pare că acest proces se desfăşura astfel: elevi din familiile foarte bogate refuzau să intre în administraţie la terminarea cursurilor; ei se consacrau mai întâi studiului textelor religioase „din simplă plăcere”; poate aveau chiar o oarecare vocaţie de „scriitori”, închişi într-un „birou” din casa părintească şi folosind tăbliţele, ei însemnau poveştile şi legendele care se spuneau prin ţară Stilul lor de viaţă, destul de monahal, a nedumerit la început, apoi a provocat respectul şi admiraţia: curând, lumea a venit să-l consulte pe „înţelept”, pe „savant” „Tatăl şcolii”, „marele frate” şi „însărcinatul cu biciul” Când acest renume a fost stabilit în rândul opiniei publice, presiunea socială i-a obligat să-şi „împărtăşească” cunoştinţele, să le transmită Prima şcoală era, probabil, o curte, unde auditoriul se reunea în jurul unuia dintre aceşti savanţi Apoi ideea s-a răspândit până când învăţământul privat a fost ridicat la rang de instituţie Cutare profesor” era înconjurat de elevi, care, la rândul lor, deschideau alte cursuri Dar cum aceşti profesori de meserie nu erau plătiţi din banii publici, ei trebuiau să trăiască din averea personală sau din cotizaţiile părinţilor elevilor, învăţământul pare, aşadar, a fi fost rezervat clasei celei mai bogate a societăţii Totuşi, unele texte ne fac să ne îndoim: profesorii trăiau foarte modest din produsul activităţii lor, ca şi astăzi Mult mai târziu, când textele au început să descrie şcolile, aflăm că în fruntea fiecărei instituţii se afla un director, ummia, cuvânt care înseamnă „specialist”, profesor” Ei mai erau desemnaţi şi cu numele de „tată al şcolii”, în timp ce elevii erau „fii ai şcolii” Ummia era ajutat de un asistent numit „marele frate” Sub supravegherea şefului scolii, care alegea materiile şi textele, acest asistent caligrafia textele pe care elevii trebuiau să le recopieze şi să le înveţe pe dinafară Acest „mare frate” controla rezultatul la examenele scrise şi orale În şcolile apărute după dinastia III-a din Ur, se întâlnesc trei alţi specialişti: profesorul de sumeriană, profesorul de desen şi „însărcinatul cu biciul” care trebuia să impună o disciplină foarte strictă, aşa cum o arată mai multe texte În sfârşit, mulţi alţi angajaţi se ocupau de supraveghere şi de aprovizionarea cu tăbliţe, ca şi de problemele de întreţinere Conţinutul învăţământului Despre viaţa din şcoală şi despre munca elevilor, ne-au parvenit documente de primă importanţă S-au găsit, cu sutele, lucrări ale elevilor în toate fazele şcolarizării: unele, caligrafiate stângaci, îl trădează pe începătorul a cărui mână nesigură nu face altceva decât să „mâzgălească” semnele Altele, lucrări ale elevilor care îşi terminau studiile, apar scrise cu mână sigură După S N Kramer, care a studiat mult timp textele şcolare, învăţământul sumerian, în stadiul său avansat, avea două secţiuni: una „ştiinţifică”, cealaltă „literară” Secţiunea „ştiinţifică” pregătea mai ales pentru meseriile de scribi activi: funcţionari, contabili, gestionari Scopul învăţământului nu era chiar „ştiinţific” în sensul pe care îl dăm astăzi Era vorba mai curând de „umplerea capului” elevului de cunoştinţele absolut necesare exercitării viitoarei sale profesii, în care folosirea limbii avea, de asemenea, un rol important La început, sarcina elevului consta în a învăţa pe dinafară liste impresionante de cuvinte şi de expresii stereotipe şi să înveţe scrierea Mai târziu, aceste „manuale şcolare” s-au diversificat şi s-au specializat: unele cu caracter geografic (lista oraşelor şi satelor), altele cu caracter botanic, zoologic, mineralogic… Aceste liste, desigur, nu dau nicăieri o descriere critică a obiectelor şi fiinţelor pe care le desemnează; dar ele dovedesc, totuşi, o cunoaştere deosebită a mediului înconjurător A doua parte a acestui învăţământ se ocupa de „matematică” Au fost descoperite table aritmetice în mare număr, ca şi enunţuri ale problemelor ce trebuiau rezolvate, uneori urmate de rezolvarea cifrată cu sau fără demonstraţie Studiul limbii avea însă cea mai mare importanţă pentru profesori şi elevi Nu se poate spune însă că „gramatica” sumeriană a făcut obiectul unui adevărat studiu gramatical: nu s-a descoperit nicăieri stabilirea vreunei reguli generale lingvistice cum ar fi, de exemplu, formarea pluralului substantivelor, în schimb, studierea fiecărui caz era foarte amănunţită, încât compensa lipsa regulii generale Dar munca nefericiţilor elevi era extrem de îngreunată Când imperiul din Akkad şi-a impus puterea politică şi limba sa asupra întregii Mesopotamii, sumeriană nu a fost, totuşi, abandonată Din contră, Sargon şi urmaşii săi au avut grijă să o păstreze şi au folosit-o pentru îmbogăţirea propriei lor limbi, limba semită Au apărut, atunci, primele dicţionare bilingve, realizare căreia trebuie să-i acordăm cea mai mare importanţă: datorită acestor dicţionare s-a putut reconstitui limba sumeriană şi, prin aceasta, s-a putut cunoaşte civilizaţia din cea mai veche epocă Sumeriană a fost învăţată în şcoli, am mai arătat-o, timp de cel puţin un mileniu şi jumătate după ce această limbă nu mai era folosită în mod curent A doua secţiune a învăţământului mesopotamian era îndreptată mai mult spre „literatură” şi spre creaţia literară Aici, accentul era pus pe studiul şi copierea textelor vechi, aproape întotdeauna compuse sub o formă poetică Genurile „literare” cele mai obişnuite erau textele mitologice, poveştile epice, imnuri pentru zei şi regi, bocetele şi operele numite „sapientale” în care se găsesc atât istorisiri morale, proverbe şi dictoane, fabule, ca şi „eseuri” (de exemplu, textul despre agricultură citat mai sus) Viaţa de elev Şcoala mesopotamiană nu se deosebea de ambianţa generală a societăţii, care era foarte rigidă Suntem în posesia unor texte care relatează despre viaţa grea a elevilor mesopotamieni Studiile începeau de la o vârstă fragedă (pe la 6 sau 7 ani) şi nu se încheiau decât la sfârşitul adolescenţei, în toţi aceşti lungi ani, elevul trebuia să vină la şcoală din zori şi nu mai pleca acasă decât la apusul soarelui; vacanţă avea numai şase zile pe lună Toată ziua era ocupat cu caligrafia şi cu recitarea Adesea, profesorul explica şi elevul trebuia să reţină în memorie cuvintele lui: „cursul” era în totalitate oral Pedepsele corporale erau obligatorii Am arătat că, printre membrii personalului, era un „însărcinat cu biciul” Acest angajat nu şoma, desigur, aşa cum o spune povestirea ce urmează, căreia S N Kramer i-a dat titlul: „Primul exemplu de linguşire” Operă a unui profesor care a fost martor al întâmplării, povestea începe printr-un chestionar adresat unui elev: „— Elev, unde ai fost tu încă din copilărie? Am fost la scoală Şi ce ai făcut la şcoală? — Mi-am spus lecţia; am mâncat (puţin); mi-am pregătit noua tăbliţă, am umplut-o cu scrisul meu; am terminat-o; apoi profesorul mi-a dat lecţia şi după masă mi-a dat un exerciţiu de scriere La sfârşitul zilei, m-am dus (direct) acasă, unde l-am găsit pe tata şezând l-am spus de exerciţiul meu de scris, apoi i-am recitat tăbliţa Tatăl meu a fost mulţumit… Când m-am sculat devreme a doua zi, m-am dus la mama şi i-am spus: „Dă-mi (repede) de mân care, trebuie să mă duc la scoală ” Când am intrat în clasă, supraveghetorul m-a primit cu aceste cuvinte: „De ce ai întârziat?” îngrozit, inima bătându-mi tare, m-am dus în faţa profesorului meu şi i-am făcut o respectuoasă plecăciune” Întârzierea a fost pedepsită, neîndoielnic, şi omul cu biciul a trebuit să intervină, începută rău, ziua a continuat cu o serie de necazuri pentru elev Iată că profesorul, furios, strigă: „Scrisul tău nu este bun ” Şi, din nou, mercenarul cu bătaia, a trebuit să-l pedepsească Bietul elev a revenit, foarte ruşinat şi învineţit, acasă Tatăl său speriat de aspectul lui l-a întrebat şi elevul i-a spus tot ce i s-a întâmplat în ziua aceea Nu se punea problema să-l aduci în faţa tribunalului sau a altei instituţii pe profesorul vinovat de „maltratarea” copilului Era o binefacere pentru părinţi că „tatăl unei şcoli” să binevoiască să le primească moştenitorii, pentru a le da câteva noţiuni elementare de cultură Şi tatăl trebuie că s-a gândit că puţină bătaie n-a stricat pentru o bună educaţie, din contră Atunci, dacă „cel însărcinat cu biciul” îl lovise prea tare, se discuta cu „tatăl şcolii” Textul nostru spune lucrurilor pe nume: se tocmea cu profesorul, pentru care recurgerea la bătaie era poate o sursă de venituri suplimentare… „Tatăl a fost atent la spusele elevului L-a invitat pe profesor şi când acesta a intrat în casă, l-a poftit să stea pe locul de onoare Elevul l-a servit, cu foarte mare grija Apoi, a arătat tot ce învăţase (până atunci) din arta scrierii pe tăbliţe ” La terminarea mesei, tatăl elevului „l-a îmbrăcat (pe profesor) cu o haină nouă, i-a dat un cadou şi i-a pus un inel pe deget ” Această primire frumoasă, la care s-au adăugat vinul şi berea, l-a transformat pe ursuzul profesor într-un poet plin de căldură care a lăudat meritele elevului pedepsit şi care a făcut urări ditirambice pentru reuşita lui în cariera de scrib Din care se vede că firea omenească nu s-a schimbat deloc în cinci mii de ani Şcolile din Mesopotamia, prin regimul lor sever, se pare că au descurajat elevii, mai mult decât de obicei S-a descoperit, de altfel, o tăbliţă în care se povesteşte despre un băiat care prefera să chiulească… „Literatura” mesopotamiană Mileniul III î H n-a dat texte scrise „literare” Sau poate n-au fost descoperite Totuşi, în perioada dinastiei a III-a din Ur şi mai ales în cursul primei jumătăţi a mileniului II î H , scribii au fost cuprinşi de o adevărată frenezie de a transcrie pe tăbliţe tradiţiile pe care le cunoşteau Aceste tradiţii conţineau povestiri mitice sau epice, ca şi o întreagă literatură care se presupune că fusese numai orală până atunci Fără îndoială, aceşti scribi, semiţi în cea mai mare parte, şi-au pus sigiliul propriu al etniei lor pe texte de origine sumeriană Dar ei aveau o cultură dublă: sumeriană şi akkadiană Ceea ce explică faptul că a fost descoperit un mare număr de lucrări în sumeriană la o epocă în care poporul care vorbea această limbă dispăruse politic, ba chiar fusese absorbit demografic Deci, dincolo de adaosurile inevitabile datorate scribilor din mileniul II, putem considera aceste opere drept creaţii datând din mileniul III, cel puţin, dacă nu chiar din mileniul IV pentru literatura mitică Ar fi necesare volume întregi pentru a reproduce şi a studia această literatură Ne vom mulţumi aici să dăm extrase reprezentative ale diferitelor genuri literare pe care le-a creat geniul mesopotamian Astfel, cititorul va putea să-şi facă o idee despre această literatură, cu toate că traducerea nu va putea să redea muzicalitatea şi ritmul original, proprii sumerienei şi akkadienei Ca şi Iliada, operele literare mesopotamiene sunt, aproape întotdeauna, poetice: şi aceasta din cauză că poemul, care este „sunet” semnificativ şi muzică, poate fi mai uşor memorat Muzica şi ritmul cuvintelor, repetarea frazelor-cheie la intervale mai mult sau mai puţin regulate leagănă şi poartă textul, destinat de la început să fie recitat Epopeea lui Ghilgameş Opera literară mesopotamiană cea mai răspândită, pe bună dreptate, este Epopeea lui Ghilgameş Produs al geniului, nu numai al unui mediu, nici numai al unui singur popor – cu toate că originalul a fost sumerian –, această epopee constituie un adevărat monument sincretic al gândirii diferitelor popoare mesopotamiene din mileniile III şi II Alte civilizaţii, asiriană, hittită şi hurită şi, bineînţeles, babiloniană, s-au inspirat din ea, şi-au însuşit-o chiar, ajungând să o transforme în creaţia majoră a literaturii lor Prin amploarea sa – douăsprezece tăbliţe de 3000 versuri în versiunea cea mai completă –, prin tema centrală, aventurile lui Ghilgameş, care o însufleţeşte, ea merită, desigur, să figureze printre cele mai mari capodopere ale spiritului uman Versiunea cea mai completă, scrisă în akkadiană, a fost descoperită în faimoasa bibliotecă a lui Asurbanipal (secolul VII î H ), faimosul rege bibliofil, care a adunat, în timpul vieţii sale, o impresionantă cantitate de lucrări ale Antichităţii Dar textul cel mai vechi, în limba sumeriană, trunchiat şi incomplet, datează de la sfârşitul mileniului 111 şi a fost descoperit la Nippur Copii au fost dezgropate la Boghazkale, pe situl capitalei hittite, în inima Anatoliei; la Meggido în Palestina şi la Ugarit în Siria, ca şi traduceri în hittită şi hurită, descoperite tot la Boghazkale Există diferenţe destul de importante între textul vechi şi versiunile recente Studiul comparativ al textului sumerian şi al textului akkadian arată, într-adevăr, că poeţii ulteriori nu s-au mărginit doar la o simplă compilare: episoade întregi, care nu aparţineau epopeii în prima versiune, au fost introduse ulterior Pe de altă parte, textele recente i-au imprimat şi semnul specific al „sufletului” semit şi o construcţie dramatică mai puternică Un preot grec, Elien, care a trăit în secolul III d H , a vrut să reia pe contul său povestea aventurilor lui Ghilgameş: dacă textul său se îndepărtează mult de original, faptul dovedeşte şi universalitatea operei şi „manipularea” ei de către diferite popoare Nu se poate rezuma Epopeea fără a-i diminua farmecul mişcător şi subtil, fără a-i denatura extraordinara bogăţie a paietei „sentimentale” Totuşi merită să încercăm O progresie dramatică, în mod iscusit calculată Un prim vers din textul akkadian desemnează opera: Sha Naqba imourou Apoi, într-o introducere, poetul îşi prezintă eroul, pe Ghilgameş, şi-i laudă faptele Este interesant că povestirea este situată în acelaşi loc, la plecare şi la întoarcere: zidurile din Uruk, gigantice construcţii ridicate de erou Întoarcerea la Uruk are o mare importanţă din punct de vedere literar şi tragic: zidurile par a juca rolul martorului nemişcat, etern, al fragilei condiţii umane Apoi, se succed episoadele, într-o progresie dramatică, în mod iscusit calculată Astfel, episodul în cursul căruia ia naştere, după o luptă ieşită din comun, prietenia veşnică dintre Ghilgameş şi Enkidu, este pregătit” prin descrierea disperării cetăţenilor din Uruk pe care regele Ghilgameş îi conduce ţinându-i sub teroare, prin hotărârea zeilor de a-l crea pe „omul sălbatic”, Enkidu, pentru a-l aduce pe tiran la sentimente mai bune şi prin educaţia sentimentală a lui Enkidu Există aici o minunată punere în scenă: poetul nu ezită să folosească o prostituată pentru a fermeca şi, apoi, „civiliza” sălbatica fiinţă din deşert, în paralel, şi lămurind această creştere dramatică, preziceri onirice, descifrate de înţeleaptă mamă a lui Ghilgameş, Ninsum, îl avertizează pe erou despre lupta care se apropie Deci, într-o zi, prostituata i-a povestit lui Enkidu, despre excesele pe care le făcea Ghilgameş în oraş Iată-l pe omul „sălbatic” indignat, care se înfurie şi „coboară” în oraş pentru a-l pedepsi pe tiran Enkidu mergea în frunte şi prostituata după el Când a intrat în Uruk, În jurul lui s-a adunat mulţimea; Când s-a oprit în stradă în Uruk, oamenii adunaţi spuneau despre el: „Seamănă cu Ghilgameş la figură; talia lui e mai mică, dar este mai bine clădit”… Ori, în acea noapte, Ghilgameş dorea să se împreuneze cu zeiţa Isahara (mai precis cu hierodula sa) Dar Enkidu nu vrea să audă de aşa ceva El (Ghilgameş) se ducea acolo, când, oprindu-se în stradă, Enkidu i-a barat drumul lui Ghilgameş… Ghilgameş s-a uitat la acest om care-l tăia drumul; Ghilgameş s-a uitat la el: cum era născut în deşert era plin de mânie… Enkidu s-a aruncat în faţa lui Şi s-au înfruntat în marea piaţă a ţării Enkidu a blocat poarta cu piciorul şi nu i-a dat voie lui Ghilgameş să intre S-au apucat strâns şi, ca luptătorii exersaţi, s-au proptit Au dărâmat prag şi cadru şi zidul s-a cutremurat… Noi aventuri Sfârşitul luptei este redat în mod contradictoriu de diferitele versiuni, în unele, lupta s-a terminat cu victoria netă a lui Ghilgameş; în altele, rezultatul luptei este neclar: n-a fost nici un învingător Totuşi, judecând după pasajul următor, în care Enkidu recunoaşte „regalitatea” lui Ghilgames, se pare că acesta din urmă şi-a învins rivalul Regele era, totuşi, încântat, că a găsit un adversar pe măsura sa: ei „s-au îmbrăţişat şi s-au împrietenit” De acum înainte, Ghilgameş îl va numi pe fostul sălbatic „fratele meu”! Această luptă titanică va avea o altă urmare fericită: teribilul rege din Uruk se îmblânzeşte; pacea şi libertatea se reîntronează în oraş S-a terminat desfrâul amoros al lui Ghilgameş Acum, că are un „frate” puternic, îşi îndreaptă energia spre alte obiective Şi acesta este începutul unei serii de fapte legendare; „interesul” pentru intrigă capătă un nou avânt Enkidu se plictiseşte în „oraş”; nu-i place viaţa plină de plăceri pe care i-o „impune” prietenul său Atunci Ghilgameş îi vorbeşte de o misiune periculoasă: să-1 ucidă pe monstrul Humbaba, paznicul muntelui Cedrilor Zis şi făcut; cei doi eroi se duc la munte, ucid monstrul şi doboară arborii mari Abia s-au reîntors în Uruk, unde sunt primiţi în triumf, că o altă aventură se întrevede De data aceasta, apare şi ridicolul Îndrăgostită nebuneşte de Ghilgameş, zeiţa Dragostei, Innana-Ishtar îi face propuneri neruşinate Regele, cu virtutea renăscută, o respinge cu brutalitate Atunci, zeiţa umilită îi cere tatălui zeilor An (Anu), tatăl său, să trimită pe pământ, pentru a-l ucide pe Ghilgameş şi pentru a distruge Urukul, pe Taurul Ceresc Dar cum patriarhul zeilor tergiversează, zeiţa Dragostei îl ameninţă că deschide porţile Infernului: morţii ar reveni atunci pe pământ An cedează şi Innana-Ishtar conduce Taurul până la Uruk: Când el (Taurul) a ajuns în ţara Uruk a coborât la fluviu; din şapte sorbituri, l-a secat… La sforăitul animalului s-a făcut o crăpătură şi o sută de războinici din Uruk au căzut în ea, două sute de războinici din Uruk, trei sute de războinici La al treilea sforăit, s-a deschis o crăpătură lângă Enkidu, Enkidu a căzut, Dar el a sărit şi a prins Taurul de coarne… Ghilgameş soseşte în ajutorul prietenului său O luptă furioasă începe între cei doi oameni şi sălbăticiune: ei reuşesc să o doboare şi să o ucidă Dar zeii au hotărât moartea lui Enkidu, vinovat de a fi participat la masacrarea lui Humbaba şi a Taurului, iată-ne ajunşi la cotitura decisivă a operei: Enkidu moare după o boală de neînţeles, care l-a doborât după douăsprezece zile de suferinţă Situaţia dramatică a atins paroxismul: sfidătorul, orgoliosul Ghilgameş nu-şi pierde numai „fratele”; el descoperă că şi el este muritor şi că nici o glorie, nici o dragoste nu-l vor putea mângâia Aici este schiţată tema majoră a întregii epopei: căutarea nemuririi Un cântec al condiţiei umane Această temă, pe care toate marile civilizaţii au tratat-o, fiecare în felul ei, este abordată aici cu un lux de amănunte şi o putere poetică rar egalate Ştiam că Ghilgameş era „două treimi de esenţă divină şi o treime omenească” Totuşi, omul Ghilgameş, nu semizeul, este pus în scenă de poet; datorită acestui artificiu, care permite sentimentelor omeneşti să se exprime, eroul devine contemporanul nostru După ce îşi plânge prietenul drag dispărut, Ghilgameş, „deposedat”, părăseşte pământul, oamenii, destinul eroic, pentru a deveni un nefericit în căutarea unui mijloc prin care să scape de moarte Această a doua parte a epopeii dovedeşte o extraordinară cunoaştere a sufletului uman Rătăcirea lui Ghilgameş îl duce până la marginile lumii El îşi aminteşte că un om, unul singur, reuşise să devină nemuritor: Ziusudra-Utanapishtim, „Noe” sumerian care domnea la Shuruppak în momentul Potopului Pentru că ascultase înţeleptele sfaturi ale lui Enki şi salvase speciile vii şi pe cele vegetale în „arca” sa, Utanapishtim a fost recompensat de zei care i-au dat nemurirea Ghilgameş se hotărăşte să-l găsească pe acest vechi rege, în speranţa că-i va dezvălui secretul nemuririi După mai multe episoade, eroul ajunge la apele morţii Un luntraş reuşeşte să-l traverseze şi-l duce pe o insulă, unde trăiesc pentru veşnicie Utanapishtim şi soţia lui Nemuritorului i se face milă de Ghilgameş şi-i povesteşte episodul Potopului: acest pasaj este, pe pian literar, capodopera lucrării, în textul original, în versiunea sumeriană, el nu făcea parte din epopee, fiind adăugat mai târziu Povestea Potopului terminată, Utanapishtim îi explică eroului că nemurirea lui fusese hotărâtă de zei şi că el se îndoia că Ghilgameş va reuşi să convingă, măcar un singur zeu, să-i dea nemurirea Disperat, regele din Uruk îşi deplânge soarta şi se pregăteşte să revină în „ţară” pentru a-şi încheia acolo o mizerabilă viaţă de muritor Atunci, soţia salvatorului umanităţii îl roagă pe soţul său să aibă milă şi să-i dezvăluie lui Ghilgameş secretul Utanapishtim îi vorbeşte atunci de existenţa, la fundul apelor, a unei plante care dă tinereţea eternă Speranţa renaşte: Ghilgameş se scufundă şi revine cu faimoasa iarbă, îşi ia rămas bun de la binefăcătorul lui şi, încrezător, pleacă spre Uruk Dar, pe drum, el se opreşte un moment la un izvor: în timp ce se spală în el, apare un şarpe care-i fură preţioasa plantă Este o înfrângere iremediabilă Disperat, Ghilgameş revine în capitala sa şi încearcă să se mângâie contemplând renumitele ziduri Ultimele versuri ale epopeii, asemănătoare cu primele, au un ton ciudat, tragic, încărcat, parcă, de întreaga suferinţă umană, în ele este exprimată vanitatea omului, dar şi sfidarea plină de orgoliu pe care el o adresează zeilor şi universului Ghilgameş îi spune lui Ur-Shanabi, marinarul „Urca, Ur-Shanabi, pe zidul Urukului şi mergi pe el Cercetează-le temeliile, priveşte-le zidăria, (Vezi) dacă această zidărie nu e din cărămidă arsă şi dacă temeliile nu le-au pus cei Şapte înţelepţi? Vezi un sar de oraş, un sar de livadă, un sar de carieră, trei sar (cu totul) şi sfântul teritoriu al Urukului este astfel împrejmuit ” Condiţia morţilor în Infern Scribii babilonieni au adăugat epopeii un pasaj dintr-un poem sumerian, cunoscut sub numele de Coborârea în Infern Acest poem relatează un ciudat^ şir de aventuri al căror eroi sunt tot Ghilgameş şi Enkidu În prolog este vorba de crearea Universului şi de o luptă dintre zeul Enki şi monstrul Kur Poemul propriu-zis povesteşte aventura lui Innana, zeiţa Dragostei care, descoperind un arbore pe jumătate dezrădăcinat de vânt pe malurile Eufratului, l-a luat şi l-a plantat în grădina ei din Uruk, gândindu-se ca din lemnul lui să-şi facă un pat şi un scaun Dar când arborele a crescut cât trebuia, zeiţa l-a găsit „ocupat” de alţii: Şarpele îşi făcuse în el un cuib, pasărea Imdugud se instalase în copac, ca şi demonul Lilith Innana a plâns şi i-a povestit necazul ei zeului Utu (Soarele), fratele său Ghilgameş a auzit şi el plângerile frumoasei zeiţe Imediat, şi-a pus armura grea şi s-a înarmat cu securea care cântărea mai mult de două quintale A tăiat şarpele în bucăţi, iar ceilalţi doi invadatori, Imdugud şi Lilith, au fugit la timp, înainte de a fi omorâţi Recăpătându-şi arborele, Innana şi-a făcut nu un pat ci o tobă pukku şi o baghetă mikku (fără îndoială, instrumente liturgice) Dar într-o zi, pukku şi mikku au căzut în fundul Infernului Ghilgameş a hotărât să le aducă înapoi Dar, ajungând la marginea Infernului, n-a putut face nimic, decât să plângă Atunci a intervenit Enkidu: el s-a oferit cu curaj să aducă obiectele Ghilgameş i-a atras atenţia asupra tabuurilor Infernului, însâ prietenul lui a făcut exact pe dos faţă de cum îl sfătuise Ghilgameş şi monstrul Kur l-a prins Pentru a-şi salva „fratele”, regele din Uruk s-a dus în goană la Nippur pentru a-l ruga pe Enlil să intervină În zadar: regele zeilor nici nu l-a ascultat Dar Ghilgameş nu s-a descurajat şi s-a adresat zeului din Eridu, înţeleptul Enki Acesta l-a ascultat La cererea lui Enki, Utu a făcut o gaură în acoperişul Infernului Curajosul Enkidu a putut fugi astfel şi s-a reîntâlnit cu Ghilgameş Poemul se încheie cu descrierea condiţiei morţilor în Infern, făcută de Enkidu la cererea regelui din Uruk Astfel, cântul despre condiţia morţilor urmează celui despre condiţia umană O literatură istorică Păstrând rezervele obişnuite faţă de conceptele de literatură” şi de „istorie” la mesopotamieni, mai multe realizări din epoca arhaică pot fi clasate în categoria „literatură istorică”, în primul rând sunt „inscripţiile regale” din care am citat un mare număr: desigur, ele nu pot fi considerate ca opere, din cauza scurtimii şi a sărăciei în imagini a conţinutului lor Totuşi, ele sunt izvoare esenţiale ale cronologiei şi istoriei sumeriene şi akkadiene În acelaşi spirit, şi având aceleaşi defecte, „lista regală” constituie un izvor de informaţie de prim ordin Un alt grup de inscripţii intră în această categorie: stelele Se cunosc destul de puţine Am vorbit de cele ale lui Sargon, Ur-Nammu şi Naram-Sit Ultima, prin lungimea textului său (175 de versuri) şi relativa bogăţie a conţinutului istoric, ca şi prin grija „literară” de care a dat dovadă cel care l-a compus, merită să fie mat bine cunoscută, iată câteva din pasajele cele mai importante Suveranul din Akkad, după ce s-a prezentat, povesteşte cum a reuşit să menţină în munţii lor hoardele barbare din est, care ameninţau – şi până la urmă au distrus – imperiul mesopotamian Învăţând din groaznica sa experienţă, Naram-Sin le „arată” viitorilor regi pericolele care pândesc poporul Este vorba, în fond, de un tratat de „ştiinţă politică” înscrisă pe piatră …Atunci când ei călăreau prin munţii strălucitori, unul din ofiţerii mei întâlnindu-i, ei îşi loveau coapsele La începutul invaziei lor au ajuns la Burush-handar, Burush-handar a fost pustiit şi tot teritoriul său; oraşul Puhlu, la fel… … Tabăra (barbarilor) Umman-manda, era la Shubat-Enlil, şi toţi, au coborât în centrul din Subartu Distrugând (regiunea lacurilor) au ajuns la Gutium; Distrugând Gutium, au ajuns la Elam; Distrugând Elamul, au ajuns pe partea cealaltă a lumii Au învins tot ce se afla în calea lor… Au învins Dilmoun, Magan, Meluhha şi (insulele) Şaptesprezece regi, cu 90000 de oameni din trupele Lor au venit să li se alăture pentru a-i ajuta în luptă Am chemat un ofiţer şi i-am dat ordine: „Loveşte-i cu lancea, împunge-i cu vârful Dacă sângele curge, sunt oameni ca şi noi Dacă nu le curge sânge, sunt genii, îngeri ai morţii, Demoni şi diavoli răufăcători stârniţi de Enlil!” Ofiţerul s-a întors şi mi-a raportat: ,Am lovit cu lancea, Am împuns cu vârful şi sângele lor a curs…” Convins că avea de-a face cu oameni, regele a convocat prezicătorii şi şi-a mobilizat armata Prima campanie l-a costat 120000 de soldaţi, a doua 90000 şi a treia 60700 şi nu dobândise încă victoria Atunci regele s-a neliniştit Am fost neliniştit, tulburat şi întristat, sufeream şi gemeam, şi, astfel, îmi spuneam: „Ce-o să las urmaşilor mei, eu, un rege care n-a putut să-şi salveze ţara, şi un păstor care nu şi-a salvat poporul? Ce voi face ca să ies din necaz?” Spaima oamenilor, moarte, molimă, dizenterie, Groază, spaimă, pierderi, lipsuri, foamete, nopţi nedormite, toate relele au năvălit (peste poporul meu) Făcând acest tablou apocaliptic, Naram-Sin s-a adresat lui Ea, a făcut sacrificii şi-a pornit a patra campanie Topoarele au făcut să curgă sângele… Printre ei (duşmanii), doisprezece războinici au fugit ca să-mi scape Am pornit în grabă în urmărirea lor Pe-aceşti războinici am reuşit să-i prind, Pe aceşti războinici, i-am luat (prizonieri) Apoi, regele a consultat-o pe Venus, cea strălucitoare, şi oracolul nu i-a dat voie să-i ucidă pe prizonieri: de pedeapsa lor îngrozitoare şi de cea a oraşului lor se vor ocupa zeii Cu înţelepciune, Naram-Sin a ascultat poruncile divine, în acest moment al relatării, regele se adresează direct viitorului cititor şi-i dă sfaturi inspirate din teribila lui experienţă: O tu, oricine ai fi, guvernator, prinţ, oricare, pe care Zeul l-a desemnat să domnească, pentru tine, am făcut o tăbliţă de fildeş, am scris această stelă Dacă vrei ca temeliile tale să fie rezistente, şi, tu însuţi, să faci dragoste cu femeia ta, ai încredere în zidurile tale, umple cu apă şanţurile; cuierele tale, cerealele tale, banii tăi, bunurile tale mobile, du-le în oraşul tău fortificat Să-ţi iei armele? Nu, lasă-le la adăpost! Păstrează-ţi vitejia, asigură-ţi salvarea! Dacă el (duşmanul) îţi invadează ţara, nu ieşi să lupţi contra lui Dacă mănâncă din carnea viitorului tău, chiar dacă reîncepe să fure, fii umil, fii prudent, răspunde-le: „Da, stăpâne!” La insultele lor răspunde cu bunăvoinţă, la bunăvoinţă, cu cadouri şi schimburi, dar nu te aventura înaintea lor! Scribii savanţi să întocmească propria ta stelă, tu care, văzând stela mea, ai fi putut să te salvezi Tu, care m-ai fi binecuvântat, aşa cum un altul, mai târziu, te va binecuvânta pe tine! Este de remarcat surprinzătorul procedeu literar care, printr-o dublă opoziţie – pe de o parte, descrierea catastrofică a invaziei şi înfrângerii eroice a barbarilor, pe de alta, tonul umil, emoţionant, aproape laş, al sfaturilor – sugerează valoarea inegalată şi inegalabilă a suveranului care a fost Naram-Sin Lamentările, preludii ale genului literar biblic Se cunosc numeroase texte din Biblie în care un personaj, întotdeauna inspirat, ajunge să-şi depăşească propriul său destin, făcând din el un model universal Aceste texte au ca preludii „lamentări” celebre care provin din mileniul III mesopotamian Cea mai cunoscută din aceste lamentări este cea pe care S N Kramer a intitulat-o: „Un om şi zeul său: preludiu sumerian la tema lui Iov ” Se pot găsi acolo, între altele, aceste versuri cu accente mistice, adevărate precursoare Zeul meu, ziua străluceşte luminoasă pe pământ: pentru mine, ziua este neagră Şi: Cât timp nu mă vei băga în seamă, mă vei lăsa fără paza ta ? Cât timp mă vei lăsa fără sprijinul tău?… Dar poeţii sumerieni s-au inspirat uneori pentru dramele lor din istoria ţării lor Astfel, căderea lui Ibbi-Sin, şi deci a dinastiei a III-a din Ur, le-a smuls un strigăt superb, care este o bijuterie a poeziei mondiale, iată câteva versuri: Vântul rău al furtunii, pentru a schimba vremurile şi a înlătura legea, un uragan s-a dezlănţuit El a răsturnat ordinea veche şi bună a Sumerului, Era bunilor regi a dispărut De-acum încolo, oraşele ţării sunt câmpuri de ruine Şi goale sunt ţarcurile, pajiştile Unde sunt boii puternici din spatele stânoagelor, Unde sunt oile care fătau aici? Apa canalelor s-a făcut amară, Şi buruienile au invadat câmpurile cu grâu; In stepă nu mai creşte decât „iarba durerii”… Mama nu mai îngrijeşte copiii, Tatăl nu-şi mai cheamă cu dragoste soţia, Şi în braţele bărbatului nu se mai bucură iubita Genunchii mamei nu mai leagănă copilul Şi cântecele de leagăn ale doicilor au tăcut; Tronul acum este pe pământ străin, Cum să te mai aştepţi la dreptate? Independenţa a plecat pe pământ străin, Un pământ la care te uiţi plecându-ţi capul Pentru poet, desigur, această soartă nedreaptă este dată de zei: „Enki a făcut chiar un alt pat fluviilor” Dar, la umilinţa bărbaţilor şi femeilor din Sumer, răniţi în demnitatea şi libertatea lor, participă şi natura Aceasta apare într-un tablou de o jale neasemuită: De la Eufrat la Tigru, pe malurile pustii Nu mai cresc decât buruieni Nimeni nu mai are curaj să iasă pe străzi: Înfricoşat, omul se ascunde în ruine Unde nu mai locuiesc decât jalea şi moartea (…) Oile au uitat să mai nască, E mort vânatul ce alerga pe câmpii, Animalele nu mai au odihnă, Balta este goală de peşte şi trestiile de vânat Grădinile atât de îngrijite au fost răscolite, Pomul cu fructe a murit, ca şi întreaga splendoare a grădinii Acesta este destinul dat de An şi Enlil Cuvântul lui An, cine ar fi putut să-l schimbe Şi să-l facă pe Enlil să-şi schimbe părerea? O, Sumer, ţară a groazei, în care omul tremură: Regele a plecat şi copiii săi (poporul) se lamentează! Această fericită descoperire a formulei sugestive şi această economie, această moderaţie de mijloace au ceva ciudat, în afara timpului S-o spunem drept: durerea poetului sumerian de acum patru mii de ani este aidoma celei a popoarelor oprimate din istoria noastră recentă Strămoşii iui Esop şi ai lui La Fontaine Alături de genurile literare „serioase” de care am vorbit, în literatura sumeriană s-au dezvoltat şi alte genuri printre care cel al „discuţiei în contradictoriu” sau „tenson”) ar fi fost specifice sumerienilor, în aceste texte – sunt cunoscute şase – doi adversari îşi susţin fiecare cauza sub o formă foarte schematică: „jocul” constă în a „umfla” propriile sale merite şi a le minimaliza pe cele ale adversarului Şi cum, în general, adversarii ajung să se bată şi, în nici un caz, nici unul nu acordă întâietate celuilalt, un zeu-arbitru prezidează dezbaterile şi declară un învingător Personajele care participă sunt totdeauna legate strâns de destinul social: Vara şi Iarna, Grăuntele şi Vita, Argintul şi Bronzul, Toporul şi Plugul etc Akkadienii au îmbogăţit genul adăugându-i controverse între Cătină şi Palmier, Bou şi Măgarul sălbatic etc Aceste controverse trebuiau să decidă care dintre cele două obiecte, unelte sau animale, era mai folositor Scribii şi poporul sumerian se ocupau şi de genul proverbe” şi „fabule” pentru care i s-a atribuit pe nedrept lui Esop (secolul VI î H ) paternitatea S-au descoperit foarte numeroase texte de fabule, adesea foarte deteriorate: E Gordon a numărat 295 Din păcate, aceste lucrări sunt foarte scurte Aproape toate animalele cunoscute de mesopotamieni (64 de specii inventariate) au preluat problemele oamenilor, dând uneori o lecţie de virtute, folosind alteori o ironie nuanţată, în spatele căreia se ascunde o critică socială muşcătoare Dintre toate animalele, câinele inspira cel mai adesea imaginaţia populară El era considerat lacom în cel mai mare grad, în timp ce lupul trecea drept un prădător”, dornic de câştig şi egoist Iar vulpea îi distra prin parada unei îngâmfări disproporţionate faţă de puterea ei: «Vulpea îi spune soţiei sale: „Haide! Să ronţăim cetatea Uruk cu dinţii, ca şi cum ar fi un praz! Să punem oraşul Kullab în picioarele noastre ca pe nişte ghete obişnuite!” Dar când au ajuns la trei kilometri de cetate câinii din oraş au început să urle „Geme-Tummal! Geme-Tummal! (era desigur numele vulpiţei) Să mergem repede acasă! Haide! Câinii din oraşul ăsta urlă cu răutate!”» Dar pentru sumerieni, ca pentru toate celelalte popoare, leul domnea ca un stăpân absolut asupra naturii Contra lui, regii cei mai de vază se luptau în cursul vânătorilor demne de o epopee pe care arta le-a transmis din generaţie în generaţie până la noi Totuşi, spiritul sumerienilor, atât de fin în observaţii, a ştiut să evidenţieze slăbiciunile „regelui junglei” Dovadă este fabula următoare, unde este vorba de un leu păcălit de o capră vrednică de milă! «Un leu prinsese o căpriţă „Lasă-mă să plec (i-a zis ea) şi-am să-ţi dau o oaie, una din tovarăşele mele”, „înainte de a te lăsa să pleci (a răspuns leul) vreau să-mi spui numele meu Atunci capra i-a spus leului: „(Deci) nu-ţi cunoşti numele? Numele tău este: „Cel inteligent!” Şi când leul (desigur măgulit) a ajuns lângă ţarcul oilor, a răcnit: „Acum, că am ajuns în ţarcul oilor, îţi voi da drumul!” (Când capra s-a văzut liberă), i-a răspuns de partea cealaltă (a ţarcului): „Tu mi-ai dat drumul Dar ai fost tu (cu adevărat) inteligent? în loc să-ţi (dau) oaia (pe care ţi-am promis-o), nici eu n-o să rămân aici (nici pe mine n-o să mă ai)!” Spirit satiric Se spune că proverbele şi zicalele sunt coloana spirituală a popoarelor Dacă acest lucru este adevărat, poporul mesopotamian nu era lipsit de spirit satiric, aşa cum o dovedesc cele câteva zicale de mai jos: Pe cine iubeşti, îi duci jugul Măgarul îşi mănâncă propriul aşternut de paie O pisică… pentru gândurile sale (gândeşte înainte de a acţiona) O mangustă… pentru acţiunile sale (rapid în hotărâri) În junglă, leul nu îl mănâncă pe omul pe care îl cunoaşte O catârule, tatăl tău te va recunoaşte, sau mama ta? Ca şi măgarul fugar, limba mea nu revine îndărăt şi, în sfârşit, această perlă de dragoste maternă: Căţeaua a vorbit astfel cu mândrie: „Chiar dacă puii mei au părul roşcat şi pătat, eu îmi iubesc copiii!” Pentru a încheia acest capitol, trebuie să arătăm că exemplele citate aici nu exprimă decât în mică măsură producţia literară sumero-akkadiană, din care s-au inspirat din plin babilonienii Şi că, în orice caz, puţinul din această literatură care a ajuns până la noi nu dă o imagine despre importanţa, desigur, impresionantă a realizărilor poporului sumerian de-a lungul unei perioade de o mie de ani Comparativ, artele neliterare, arhitectura, sculptura, pictura etc , fiind realizate cu materiale mai puţin perisabile decât argila uscată sau arsă şi fiind datorate unor artişti cu mai mare independenţă, ne oferă o „reprezentare” mult mai elocventă a sufletului şi geniului mesopotamian din mileniul III Partea a cincea Artele sumeriene şi akkadiene Arta mesopotamiană, scrie Andre Malraux, ne apare ca un continent scufundat, din care iese la suprafaţă un arhipelag pe care-l descoperim insulă cu insulă Nu putem spera că am putea înţelege creaţia marilor ei artişti aşa cum o înţelegem pe cea a lui Michelangelo sau Rembrandt Cunoaştem luptele acestora cu protectorii lor direcţi; nu ştim nimic despre creatorii sumerieni, nu ştim nici măcar ce statui le-au precedat pe ale lor ” lată o excelentă sinteză a complexităţii acestei probleme şi a confuziei în care se află istoricul de artă în faţa realizărilor artistice rnesopotamiene Nimic, într-adevăr, nu susţine ideea de continuitate cu care au fost etichetate a priori naşterea şi evoluţia acestei arte, în afară de câteva repere istorice a căror cronologie este, la urma urmelor, nesigură Dacă este adevărat că sarcina principală a istoricului de artă este să înţeleagă şi, prin aceasta, să explice operele – înţelesul lor, conţinutul lor şi tehnicile care le-au făcut posibile –, am intra, astfel, într-un impas în cazul Sumerului Artiştii ţării „dintre cele două fluvii” au vrut, se pare, să desfidă orice tentativă de interpretare a creaţiilor lor de către generaţiile viitoare Pe de altă parte, dacă nu ne-a parvenit decât o infimă părticică, un „arhipelag” cum spune Malraux, din creaţia artistică mesopotamiană, această creaţie pe care o cunoaştem se inspiră, incontestabil, peste tot, din acelaşi factor: „sacrul” Şi aceasta este, poate, trăsătura fundamentală a întregii arte mesopotamiene În această lucrare, destul de modestă, nu vom face o descriere detaliată a „insulelor” arhipelagului descoperit în Mesopotamia Ne vom mulţumi cu schiţarea unui tablou în perspectivă a artelor sumero-akkadiene, stăruind, totuşi, asupra câtorva creaţii mai importante O arhitectură greoaie care corespundea necesităţilor Se ştie cât de mult a influenţat mediul înconjurător arhitectura, peste tot unde omul a construit: să ne gândim la aspectul specific al arhitecturii ţărilor nordice, ţări pline de păduri în care predomină lemnul; sau la arhitectura „neagră” influenţată şi marcată de climat; sau casele joase având deasupra un acoperiş opunând o mică rezistenţă la vânt, din regiunile Europei de pe malul Atlanticului Mesopotamia nu a scăpat de influenţa acestei legi a mediului înconjurător Este extraordinar cum aceşti oameni au reuşit să ridice construcţii rezistente într-un mediu extrem de sărac în materiale Este, într-adevăr, o regiune aluvionară cu climat torid: fără pietre şi fără păduri Singurul material existent din belşug este argila Mesopotamienii au construit în principal cu cărămizi din argilă uscată la soare Ei nu puteau să utilizeze nici singurul lemn care creştea acolo, cel al palmierului-curmal, pentru a arde cărămizile şi a le da, astfel, o mai mare rezistenţă Şi aceasta, deoarece palmierul-curmal este, în primul rând, un copac crescut pentru hrană şi care trebuie îngrijit permanent: o fecundare artificială pentru a da fructe şi o lungă gestaţie înainte de a produce Când aceşti copaci se îmbolnăveau sau îmbătrâneau, ceea ce însemna, întotdeauna, un fel de catastrofă, mesopotamienii preferau să folosească lemnul şi fibrele pentru scopuri de primă necesitate: mobilă şi ustensile menajere şi agricole Folosirea cărămizii nearse a cunoscut în Sumer o intensitate şi o pricepere în utilizare neegalate Dar cărămida nearsă este un material care are multe neajunsuri: dacă este pusă în grămezi înalte, baza se zdrobeşte; în contact cu apa, se transformă în nămol şi, în această ţară în care fluviile se revarsă neregulat, ameninţarea este permanentă Mintea ingenioasă a arhitecţilor mesopotamieni a găsit soluţii de moment pentru toate aceste inconveniente Pentru evitarea zdrobirii bazelor edificiilor importante, au conceput ziduri foarte groase şi au eliminat ferestrele care constituiau tot atâtea puncte slabe Aerul şi lumina nu intrau decât pe uşă şi, uneori, printr-un „grilaj” de mici dimensiuni din cărămidă arsă, adevăraţi strămoşi ai mucharabiehului, răspândit în prezent în tot Orientul Apropiat Pentru eliminarea riscului prăbuşirii clădirilor venite în contact cu apa fluviilor revărsate, arhitecţii au făcut construcţiile pe un teren înălţat; ei făceau o terasă destul de înaltă pe care se găsea temelia construcţiei deasupra nivelului apelor Renumitele zigurate, construcţii specifice mesopotamienilor, îşi au originea în acest mod de construcţie Estetica arhitecturală a fost influenţată de aceste greutăţi în construcţie Este foarte adevărat că arhitectura mesopotamiană este caracterizată ca greoaie şi masivă, dar nu se poate neglija ingeniozitatea tehnică a constructorilor sumerieni În plus, au fost imaginate dispozitive speciale pentru a face mai atrăgătoare faţadele şi zidurile marilor edificii Casa din Orientul Apropiat, inventată acum 6000 de ani La început, „casa mesopotamiană” era o colibă circulară, construită din trestii împletite, acoperite în exterior cu un strat de argilă pe care soarele îl întărea Se mai găsesc şi acum, în Irak, astfel de construcţii, folosite pentru animale Folosirea unui material mai consistent, cărămida, pare a fi apărut mai curând în nordul Mesopotamiei, decât în sud Forma caselor a rămas rotundă, dar s-au adus şi alte inovaţii, în afară de utilizarea cărămizii: un culoar de acces, dromos, care ducea spre camerele separate Casa pătrată sau dreptunghiulară a apărut mult mai târziu, în cursul primei jumătăţi a mileniului IV, când această construcţie s-a generalizat, odată cu apariţia belşugului Acest tip de construcţie, inaugurat deci acum şase mii de ani, a fost prototipul casei din Orientul Apropiat contemporan Planul invariabil este următorul: un spaţiu liber, pătrat sau dreptunghiular, curtea, ocupă centrul construcţiei; în jurul ei, camerele sunt luminate din curte printr-o uşă Uneori, un nivel suplimentar este aşezat deasupra construcţiei; la acest nivel se ajunge printr-o scară aflată în curte; camerele de sus primesc lumină dintr-un fel de galerie, balcon ieşit în afară deasupra curţii O singură deschidere, pentru întreaga casă, dă în stradă: poarta de intrare Acoperişul sumerian era, ca şi acum, în terasă: trunchiuri de palmieri aşezate pe ziduri, erau acoperite cu tije de trestii împletite, pe care se punea un strat de pământ bătătorit, totul fiind acoperit cu un strat de bitum Pe acoperiş, se ajungea urcând o scară şi, ca şi acum, sumerienii mergeau pe terasă pentru a se bucura de puţină răcoare, seara Să mai spunem că, în curte, era amenajat un cuptor-sobă în chip de bucătărie; o fântână, săpată ]a unul din capetele curţii, asigura aprovizionarea cu apă În general, zidurile interioare şi exterioare ale casei erau date cu var Mobilierul era foarte modest Să precizăm că, încă din acea epocă, rogojinile de papură împletită, predecesoare ale covoarelor orientale, erau folosite în mod obişnuit Casa mesopotamiană constituia, deci, o unitate relativ autonomă pentru nevoile vitale ale oamenilor De-a lungul secolelor şi chiar peste milenii, arhitectura ei de bază s-a schimbat foarte puţin Cel mult a fost mărită, uneori, când posibilităţile materiale ale proprietarului o permiteau Casele zeilor Marea arhitectură n-a apărut decât târziu, legată exclusiv de edificiile religioase, „casele zeilor” Tehnica de construcţie s-a schimbat atunci faţă de perioadele precedente S-a produs un acces de gigantism care a cuprins întreaga Mesopotamie Consumul de cărămizi şi de bitum folosit ca mortar a crescut enorm Vorbind de Sumer, Biblia spune: „Cărămida ţinea loc de piatră şi bitumul de mortar” (Geneza, XI, 3) Cel mai vechi templu descoperit în Mesopotamia de Jos este cel de la nivelul XVI din Eridu Planul este foarte simplu: o sală mare dreptunghiulară, repartizată în două părţi distincte; în fundul camerei o nişă amenajată, neîndoielnic, pentru a se pune un soclu sau o ridicătură de pământ pe care se aşeza statuia sau simbolurile zeului Acest plan, cu o distribuţie tripartită – nartex (pronaos) naos şi altar –, va fi reprodus, trei milenii mai târziu, în construcţiile religioase iudaice (templul lui Solomon) şi creştine Această remarcabilă aranjare duce la presupunerea existenţei unei religii bine formate în epoca Eridu XVI Probabil se practica, încă din acele vremi, cultul lui Enki, înţeleptul La Uruk s-au descoperit, din perioada arhaică, mai multe temple, în stare foarte rea, în cartierul numit Eanna: „Templul de calcar”, „Templul roşu” şi templele A B, C, D” Cel din urmă măsura 80 metri pe 30 şi naosul central avea 62 metri pe 11,30! Astfel de dimensiuni dovedesc un ataşament deosebit de evlavios al oamenilor din Uruk pentru zeul din acest templu (neidentificat) Ca şi templul din Eridu, acesta prefigurează arhitectura, mai complexă, a bisericilor primitive creştine, cu pronaos, naos, transept, absidă centrală flancată de diaconic Trei mii de ani înainte de Hristos! Dar cei mai interesant din edificiile religioase din anticul Uruk este „Templul alb” Importanţa lui nu provine atât din materialul preţios” care s-a folosit, calcarul, nici din planul arhitectural Edificiul, relativ mic (18,70 metri, pe 4,85) respectă normele stabilite la Eridu, apărând totuşi o inovaţie: înmulţirea uşilor pentru a uşura intrarea şi ieşirea Ceea ce surprinde în alcătuirea acestui edificiu este construirea sa pe o colină artificială înaltă de 12 metri, deoarece acest procedeu nu este îndreptăţit, în cazul respectiv, de pericolul unei prăbuşiri după o revărsare excepţională a fluviului Se pare că doar motive teologice au impus aici această alegere Totul pare că s-a petrecut ca şi cum sumerienii au încercat să facă o punte” între cer şi pământ pentru ca zeii să poată coborî mai uşor pe pământ pentru a împărţi oamenilor binefaceri şi bogăţii Dimensiunile reduse ale acestui templu arată că locul era rezervat exclusiv zeului (poate era An) şi servitorilor săi, preoţii Mulţimea credincioşilor era convocată în altă parte, în templele catedrală din Eanna Prin aceasta, „Templul alb” prefigurează ziguratul, care va deveni o construcţie relativ obişnuită abia patru secole mai târziu, într-adevăr, sumerienii din perioada presargonică (secolele XXIX – XXV) au continuat să construiască templele pe dealuri artificiale Ei au inovat prin adăugarea la terasa iniţială a unor etaje suplimentare: se poate vorbi, din acel moment de zigurate aşa cum ne arată câţiva cilindri arhaici, cu toate că nici unul din aceste zigurate nu a supravieţuit Templele de construcţie clasică (cele de la Dyala, Mari şi Asur) sunt concepute la dimensiuni „rezonabile” Ideea de „casă a zeului” a precumpănit faţă de nevoia de a aduna mulţimi imense de credincioşi La aranjarea interioară a acestor construcţii s-a izolat camera în care zeul stă în permanenţă, cella: este o cameră lungă având intrarea laterală; soclul divin se află în spate, pe locul căminului Dinastia lui Sargon nu pare a fi adus modificări importante arhitecturii religioase Este posibil ca unele considerente politice să fi contribuit din plin la instaurarea unui conservatorism arhitectural foarte strict Marea schimbare se va produce sub dinastia a III-a din Ur Oamenii iau cu asalt cerul Toate colinele artificiale care se ridică la înălţimi uneori considerabile deasupra câmpiei mesopotamiene datează, într-adevăr, din Ur III Într-un singur oraş nu există coline artificiale, în Lagash Tellurile nu sunt decât ruinele anticelor zigurate pe care urmaşii lui Ur-Nammu le-au construit cu o grabă, o febrilitate, un curaj care poate fi interpretat, aşa cum am mai spus, ca un presentiment cu privire la sfârşitul apropiat al Sumerului Aceste edificii aveau de la trei la şapte etaje Cel mai măreţ era ziguratul din Ur, eliberat din pământ de L Wooley Construit în întregime din cărămizi (nearse în interior, arse pentru zidul exterior), semăna la exterior cu piramida în trepte de la Saqqarah, în Egipt Dar asemănarea nu poate merge mai departe, deoarece piramida era un edificiu funerar, în timp ce ziguratul avea o destinaţie strict religioasă Primul etaj al ziguratului din Ur formează un bloc imens de 65 de metri pe 43 Din câmpia din jur, o scară centrală permitea accesul la partea superioară a acestui etaj; alte două scări, mergând de-a lungul faţadei, ajungeau în acelaşi loc Două etaje, de dimensiuni descrescânde pe măsură ce se ridicau, erau construite pe terasă, în partea de sus a ultimului etaj, era aşezată o capelă din cărămizi emailate Edificiul, aşa cum rezultă din reconstituirea lui pe planşetă, dă o impresie de putere extraordinară Aici, dialogul dintre cer şi pământ a fost dorit şi mai mult, ca şi cum oamenii, temători în faţa viitorului, au căutat să-l aducă din cer pe zeu printre ei, cu orice preţ N-au precupeţit nici un efort: să ne gândim doar la volumul imens de muncă pe care l-a cerut transportarea milioanelor de tone de cărămizi! Nu au făcut economii nici în ceea ce priveşte calitatea: s-ar putea spune că ei au construit „momeala” cea mai irezistibilă posibil, cu capela strălucind în aer liber pentru primire, cu scările uriaşe pentru desfăşurarea lungilor cortegii, şi „reşedinţa” terestră a zeului, la baza monumentului, plină de alimente, de statui din aur şi din lapislazuli, în sfârşit, tot ceea ce geniul uman a ştiut să creeze mai frumos, în plus, sumerienii ar fi plantat şi arbori pe înălţimile etajelor pentru a face şi mai atrăgător monumentul şi mai plăcută şederea zeului acolo Nu poţi să nu admiri un astfel de simţ religios, o asemenea nevoie de comunicare cu Universul necunoscut, cu eternitatea Desigur că nu este o întâmplare că ziguratul din Ur a înfruntat timp de patru mii de ani violenţa oamenilor şi a cuceritorilor, precum şi elementele naturale: vântul, soarele, ploile… Palate pentru suveranii-preoţi Suveranii sumerieni din epoca veche^ nu construiseră palate Cel puţin, nu au fost descoperite, în general, asirologii sunt de acord să considere că regele – ensi – totodată preot şi suveran pe pământ, locuia chiar în templu Cu atât mai mult cu cât altfel nu ar putea fi explicată destinaţia nenumăratelor camere care s-au adăugat treptat sălii principale de cult: ele serveau ca apartamente, ca magazii şi birouri Primul exemplu de arhitectură profană de mari dimensiuni a fost descoperit la Kish Şi acesta ar fi palatul lui Mesilim Spre deosebire de zigurat, în care se vede victoria arhitecturii verticale, pentru palate a fost consacrată construcţia orizontală Planul acestor palate îl reia pe cel al locuinţei obişnuite, la o scară mai mare Totuşi, perfecţionări şi amenajări speciale, permise de bogăţia regelui, au împodobit aceste locuinţe: scară de intrare, hol cu coloane, porticuri, culoare adânci… Mai târziu, sub dinastia a III-a din Ur, palatul a mai crescut, fără a se schimba planul de bază Dar palatul cel mai grandios, din cele cunoscute până acum, este cel al lui Zimri-lim care domnea la Mari în secolul XXVIII şi care era contemporan cu Hammurabi Această construcţie care acoperea mai mult de două hectare şi jumătate, ca un bloc unitar, era atunci considerată ca una din minunile lumii Dovadă este scrisoarea pe care un suveran din Ugarit i-a adresat-o regelui Hammurabi, rugându-1 să intervină pe lângă Zimri-lim pentru a-i permite prinţului moştenitor din Ugarit să viziteze palatul Această construcţie era o adevărată cetate în interiorul oraşului: avea un cartier administrativ, o şcoală de scribi, o bibliotecă în care erau îngrămădite arhivele regale, o zonă sacră cu capelele sale, un sector rezidenţial pentru familia regală, şi o zonă de dependinţe (bucătării, ateliere, magazii) Palatul era înconjurat de un zid gros (3,5 metri) şi înalt, care a rămas încă intact pe alocuri la înălţimi de 5 metri; o poartă unică şi imensă de intrare permitea accesul Astfel, construcţia putea să se transforme imediat, în caz de pericol, într-o fortăreaţă de necucerit Cu cele 300 de camere şi curţi, palatul lui Zimri-lim este de netăgăduit un caz unic în istoria arhitecturii vechi a Mesopotamiei Totuşi, nu putem să nu facem o paralelă – care se impune de la sine în alte domenii – între această uriaşă arhitectură a palatelor din secolul XVIII î H , şi cea cu care s-a mândrit Ur în secolul XXI î H Mari nu era doar un simplu târguşor administrativ în timpul dinastiei a III-a? Să mai semnalăm că acest palat uriaş nu a fost construit o dată, ci s-a format treptat prin „împreunarea” mai multor clădiri distincte Să subliniem din nou, în finalul acestei prezentări a construcţiilor sumeriene: arhitectura mesopotamiană din mileniul III a dus la crearea unui anumit număr de modele (edificii religioase, locuinţe profane) care vor marca definitiv planurile de construcţii în tot Orientul Apropiat Arta sumeriană: primele capodopere ale Istoriei Artiştii şi, fără îndoială, poporul mesopotamian au preferat, se pare, dintotdeauna, basorelieful Astfel se explică raritatea sculpturilor mari, raritate care provine, de asemenea, din absenţa totală a materialelor dure, potrivite pentru munca sculptorilor Pe de altă parte, lucrarea cu relief mai accentuat a avut întotdeauna un caracter religios: ea era potrivită să reprezinte şi să înlocuiască persoana ce se roagă în templu, în faţa zeului său De asemenea, singurele personaje care considerau indispensabil să fie reprezentate (aproape) în mărime naturală erau suveranii şi marii demnitari ale căror posibilităţi financiare puteau suporta cheltuielile importante cerute de realizarea unei statui de asemenea proporţii Pentru oamenii de rând, statueta, uneori din argilă, era suficientă Arta statuară sumeriană mai pune o problemă: tipul fizic, „canonul” reprezentat de artişti este cel al unui brahicefal; dar săpăturile făcute în morminte au arătat că brahicefalul a apărut în număr mare în Mesopotamia de Jos, abia în mileniul I! Este o enigmă fără răspuns: sumerianul era un dolicocefal… Una din cele mai vechi opere sculpturale sumeriene, deosebit de celebra „Doamnă din Uruk”, ne pune faţă-n faţă în mod brutal, la marginea civilizaţiei, cu o artă aflată deja în deplină maturitate Această capodoperă datează de la sfârşitul mileniului IV! Masca de marmură albă este impresionantă prin frumuseţea enigmatică a trăsăturilor: cu ochii ei mari migdalaţi, incrustaţi odinioară cu lapislazuli, buclele de păr ce cad pe frunte, buzele închise într-un vag zâmbet abia marcat pe obraji şi impresia de deosebită spiritualitate care emană din întreaga figură, această lucrare este, desigur, una din cele mai mari capodopere din toate timpurile „La «muzeul imaginar» al sculpturii mondiale, scrie Andre Parrot, capul din Warka (Uruk) este una din acele piese capitale care înfruntă orice explicaţie şi se mulţumeşte să se impună El este unul din vârfurile geniului creator” La începutul mileniului III, atunci când, în altă parte, omul abia ieşea din epoca protoistorică, Sumerul stăpânea deja arta, în măsură să producă o atare capodoperă, de necontestat cinci mii de ani după aceea Adoratorii Odată cu perioada arhaică ce urmează, intrăm în contact cu sculptura sacră Este suficient să examinăm, chiar superficial, lotul de douăsprezece statui exhumate la Ashnunnak pentru a ne da seama de realitate: toate personajele sunt „adoratori” în poziţie de rugăciune, cu mâinile unite pe pântec Această caracteristică religioasă va marca, într-o manieră de neuitat, întreaga artă a mileniului III Personajele masculine sunt îmbrăcate cu un fel de pânză înnodată la talie; bustul este gol; unii sunt bărboşi şi cu păr bogat, alţii total imberbi Femeile poartă o stofă lungă drapată, care lasă libere umărul şi braţul drept Se observă mai multe trăsături comune la aceste statui: umeri foarte largi, piept trapezoidal subţiindu-se spre talie, coate foarte ascuţite, ochi şi sprâncene incrustate cu scoici sau bitum, expresie fixă a figurii „Geometrismul” pare, deci, că domină această artă Două din statui, o zeiţă (?) şi zeul Abu (?) sau poate cuplul regal din Ashnunnak, se diferenţiază prin mărimea neobişnuită a ochilor, din care se desprinde o ciudată senzaţie de hipnoză sau de spaimă de nespus In cursul celor trei sau patru secole care constituie perioada presargonică, arta a evoluat de la geometrism spre un stil mai realist care tinde să imite natura, să marcheze diferenţele individuale: s-a trecut, astfel, de la abstract la figurat Totuşi, schimbarea pare a nu fi atestată în acea epocă decât în regiunea Mesopotamia Medie, la Diyaia Aici, într-adevăr, se observă o transformare radicală: capetele de femei şi statuetele descoperite la Khafadje, tellul Agrab şi Ashnunnak arată fizionomii plăcute, cu o rotunjime de om cumsecade; surâsul a înlocuit expresia de groază a artei anterioare Din aceeaşi epocă, un bust foarte degradat, provenind din Lagash, anunţă, deja, tehnica tratării prin delimitarea planurilor, care va fi folosită în epoca lui Gudeea (secolul XXI î H ) Materialul este dioritul, piatră deosebit de dură, care va fi, de asemenea, la modă sub domnia lui Gudeea Trupul este abia schiţat, ca şi braţele aduse, ca mai înainte, pe pântec Capul parcă ar fi sudat de corp, fără gât; fruntea este îngustă, ochii migdalaţi dar neîncrustaţi, faţa imberbă Lucrarea reprezintă un cetăţean din Umma, numit Lupad O altă statuie provenită din acelaşi loc, atribuită regelui Lugalkisalzi, are o figură cu barbă lungă lucrată cu trepanul, ca şi părul ondulat Ochii sunt foarte mari, ca şi urechile (a căror mărime era un atribut al superiorităţii intelectuale la sumerieni) Braţele sunt mai puţin unghiulare, în timp ce pectoralii şi sânii sunt exagerat de umflaţi La Mari, adevărate portrete Situl din Mari, care a fost unul din cele mai bine ocrotite împotriva jefuitorilor, a dat o artă statuară excepţională datând din secolul XXI Privind bogăţia de expresii a feţelor, se poate considera că artiştii din acel timp făceau adevărate portrete: regele Lamgi-Mari nu seamănă absolut deloc cu regele Iku-Shamagan cu toate că au fost amândoi regi şi din acelaşi neam Trăsăturile semite sunt, totuşi, perfect redate în ambele cazuri La fel, Nani are propria sa personalitate, total diferită de cea a intendentului Ebih-ll şi a morarului Idi-Narum Statuia lui Ebih-ll este considerată, pe bună dreptate, una din cele mai bune lucrări din acest lot: personajul este reprezentat aşezat pe un scăunel, purtând un veşmânt care-i acoperă partea de jos a corpului Fără îndoială, toracele ieşit în afară şi coatele lungi şi subţiri se aseamănă cu reprezentările din epoca veche Dar faţa este redată într-un stil foarte original: este extrem de vie Craniul ras, barba semilungă aranjată în şuviţe ondulate, ochii larg deschişi, formaţi dintr-o cochilie albă fixată cu un disc din lapislazuli deschis la culoare în chip de pupilă, gene însemnate frumos cu bitum, nas ca un cioc de pasăre de pradă, pus în evidenţă de obrajii bine prelucraţi: această faţă are graţie, e plină de viaţă, trăsături accentuate de schiţarea unui surâs uşor ironic şi afectuos Beduinul şi „Marea cântăreaţă” Sculptura din Mari nu are, din păcate, nici un echivalent în toată perioada mileniului III, cu toate înrudirile şi afinităţile dintre ele Aici, artiştii s-au complăcut în a reda viaţa, particularităţile, chiar dacă, uneori, au exagerat ca în statuia denumită a „Beduinului” Pentru a da impresia de singurătate, de asprime, de energie pe care o avea modelul său, artistul n-a ezitat să sculpteze în relief, în scobituri, ochi enormi; la fel, el a „tăiat” barba cu linii mari cu o stăpânire a tehnicii nemaipomenită Un alt artist a sculptat o femeie (regina?) şezând, îmbrăcată într-o rochie foarte bogată şi având pe cap o tiară înaltă Un surâs afectat dă feţei sale o graţie desuetă, dar nu lipsită de măreţie Totuşi, opera cea mai deosebită din acest lot este, fără îndoială, statuia lui Ur-Nina, numită „Marea cântăreaţă” Ea este reprezentată stând pe o pernă, cu picioarele încrucişate; braţele au fost mutilate, dar se presupune că ea ţinea un instrument muzical (harpă) sau un obiect de cult (vas din care ţâşneşte apa), după cum pare a sugera atitudinea sa Faţa fină a acestei „mari doamne” cu farmec aristocratic emoţionează, în special: surâs liniştit, ochi ironici, gură „tandră”, părul pieptănat cu grijă şi împărţit pe moalele capului, coborând în valuri negre şi ondulate până la mijloc Artistul a avut chiar delicateţea de a „aduna” câte o buclă de păr pe fiecare tâmplă la înălţimea urechilor, fapt ce dă acestei figuri o oarecare cochetărie aproape frivolă Ur-Nina trebuie că a fost o mare artistă, deoarece i s-a descoperit statuia într-un templu, semn evident al unei veneraţii şi chiar al unei adorări Regele Manishtusu şi Femeia melancolică Manishtusu, fiul şi succesorul lui Sargon, era, se pare, un rege prieten al artelor A rămas de la el partea de jos a unei statui din diorit, remarcabilă: caracterul „voluptuos” al veşmântului, împodobit într-o parte cu un franj înnodat, mişcarea dată de ondulaţiile ţesăturii care par a fi fiorul vieţii, dovedesc o perfecţiune tehnică neobişnuită, în această piatră a fost înscrisă împlinirea triumfală a epocii lui Gudeea Un alt fragment de statuie, care l-ar reprezenta pe Naram-Sin, înfăţişează momentul de răscruce al artei mesopotamiene în domeniul statuar, aflată la jumătatea drumului între Urukul antic şi Gudeea: picioarele statuii, care sunt singurele care au scăpat de la distrugere, au fost lucrate cu o rigurozitate surprinzătoare, întreaga epocă akkadiană pare a fi fost marcată de întoarcerea la formele îndulcite, la musculatura uşor exagerată, aşa cum au fost cele din epoca veche Aceasta se poate observa în oarecare măsură în bustul lui Manishtusu, aflat la Luvru, şi mult mai bine în micul bust de femeie din acelaşi muzeu: faţă rumenă, împodobită cu păr ondulat ţinut de o bandă, ochi foarte expresivi, în ciuda dispariţiei incrustaţiilor originale; deşi senină, lucrarea are imprimată o tristeţe melancolică, potrivită cu temperamentul akkadian Un Mecena de geniu: Gudeea Dacă perioada sargonică a fost săracă în statui mari, cea care a urmat invaziei guti se dovedeşte de o excepţională bogăţie: „Renaşterea sumeriană” sub dinastia a III-a din Ur, a cărei grandioasă realizare arhitecturală am evocat-o, a dus arta sculpturală la un nivel neatins până atunci Dar bogăţia de statui, cel puţin cele care au ajuns până la noi, pare a fi fost datorată (aproape) unui singur om: Gudeea, ensi din Lagash în secolul XXI î H Acest suveran era cuprins de pasiunea pentru statui: el a pus să fie sculptate în mare număr pentru templele şi palatele oraşului În total, colecţia sa conţine circa treizeci de statui, de o factură neegalată Aici, ia Lagash, pe la anii 2050-2030 î H , arta mesopotamiană, după o mie de ani de căutări, a atins întreaga ei putere de exprimare Fiecare epocă a contribuit la această înflorire artistică: artiştii din anticul Uruk au deschis calea, cei din perioada presargonică au eliberat mâna creatoare de constrângerile tehnice, akkadienii au descătuşat imaginaţia Privind înapoi, ai impresia că toate eforturile generaţiilor anterioare n-au avut decât un singur ţel: să permită genialilor maeştri din Lagash să facă să se rupă limitele Artei Statuile lui Gudeea au fost realizate în diorit verde-negricios sau, uneori, în dolerit, ambele pietre foarte dure Inspirate de o ardoare religioasă puternică şi simplă, dălţile au reuşit să le dea o majestate senină, care nu bâjbâie niciodată Rămâi mut în faţa siguranţei trăsăturilor Chiar Gudeea a fost reprezentat în diferite etape ale vieţii sale Una din statui îl arată adolescent cu un farmec aproape efeminat, în alte statui, trăsăturile date de maturitate sunt împovărate de greutatea unei înţelepciuni câştigate într-o viaţă aspră Aceste opere depăşesc rar 1,20 metri înălţime, cu excepţia statuii denumită „colosală” care are 1,58 metri: suntem încă foarte departe de proporţiile cu adevărat colosale ale statuilor egiptene… Om al păcii şi credinţei Fiind reprezentat aşezat sau în picioare, Gudeea are, întotdeauna, cu o singură excepţie, mâinile împreunate într-un gest de adoraţie şi de rugăciune a căror intensitate este atât de puternică încât, în ciuda deteriorării lor (unele lucrări au fost decapitate), gestul mâinii este suficient pentru a sugera o evlavie şi o umilinţă dezarmantă, în acest fel, regele mistic a dorit să-şi transmită imaginea zeilor şi oamenilor: aceea a unui om simplu cu tot rangul său, îmbrăcat sobru cu o haină monahală a cărei simplă podoabă este o modestă tresă Umărul şi braţul drept sunt întotdeauna goale: picioarele lipite unul de altul nu sunt decât pe jumătate desprinse de soclu pentru a da o mai mare rezistenţă lucrării; din acelaşi motiv, partea de jos a hainei, perfect pusă în evidenţă, se îmbină cu soclul Dacă prelucrarea picioarelor, destul de greoaie, aminteşte de bucata din statuia lui Naran-Sin, în schimb, mâinile sunt cizelate cu grijă: degetele sunt subţiri, unghiile fin desenate par rafinate, aproape feminine, dacă nu ar fi degetul mare de la mâna dreaptă care apasă cu putere pe mâna stângă Simplitatea şi severitatea le-au dat acestor pietre emoţie şi sensibilitate Cu ochii privind drept, cu pomeţii obrajilor proeminenţi, cu bărbia autoritară şi cu gura cu buze senzual tivite, „capul cu turban” este, în ciuda nasului spart, un portret autentic al lui Gudeea încă în deplinătatea forţelor: este neîndoielnic Domnul, cel care îşi impune voinţa, şi care cere să fie executată fără murmur Realismul este viguros, dar fără a se exagera Două din statuile de la Luvru ne arată, stând, un Gudeea arhitect: într-una din ele, ţine, într-adevăr, pe genunchi o planşă şi o riglă de arhitect gata să întocmească planul unui templu; în cealaltă, planşa are chiar un desen al sanctuarului, al cărui plan evocă mai curând o fortăreaţă cu creneluri Singura statuie în care regele din Lagash nu are mâinile împreunate, îl reprezintă ţinând cu amândouă mâinile pe piept un „vas din care curge apă” simbol al fertilităţii Calitatea sa de stăpân al oraşului îl obligă să roage zeii – Bau şi Gatumdug, în special – ca ei să aibă grijă de belşugul poporului şi al ţării Mai multe inscripţii vorbesc despre această grijă Om al păcii şi al credinţei, astfel a fost acest veritabil Mecena, al cărui gust rafinat şi pasiune pentru portret au făcut posibilă această artă perfectă în urmă cu patru mii de ani Poeţii prosternării Epoca de aur sumeriană a produs şi alte lucrări, este adevărat că de mai mică valoare decât cele care-l reprezintă pe Gudeea Fiul acestuia, Ur-Ningursu, n-a avut aceeaşi pasiune artistică şi nici aceeaşi calitate a gustului Nu s-au găsit decât două statui care-l reprezintă: una, la Luvru, se apropie de cele ale lui Gudeea prin factura ei magnifică, cu toate că nu are cap; din cealaltă, la muzeul din Berlin, n-a mai rămas decât trunchiul şi capul, fiind deteriorată în mod sălbatic Apare o inovaţie, basorelieful sculptat pe soclu Pe soclul statuii de la Luvru, se vede o dublă procesiune de personaje încărcate cu coşuri de ofrandă, fără îndoială tributarii regelui La Lagash, şi oamenii de rând erau admiratori ai artei statuare şi s-au găsit mai multe lucrări comandate de particulari Sunt, în general, resturi de statui, capete de tineri imberbi, cu feţele supte şi foarte vioaie Altele reprezintă adulţi şi au trăsăturile buhăite, dar expresive Luvru are în patrimoniul său o statuie care merită o atenţie specială Este cunoscută sub numele de „Statuia Femeii cu eşarfă”, care se presupune că ar fi soţia lui Gudeea Ea poartă o rochie compusă din două piese, decorată cu franjuri şi „dantele” cu bucle mici; gâtul îi este împodobit cu un colier format din mai multe cercuri suprapuse; părul strâns într-o eşarfă este ţinut de o bandă pe frunte Nobilă şi mândră, figurii îi lipseşte totuşi acel farmec şi acea expresivitate proprii statuilor lui Gudeea În situl din Ur, a fost dezgropat cu cap de femeie din alabastru, foarte deteriorat, datând tot din Ur III Cu ochii incrustaţi, cu părul bogat, prins cu o banderolă groasă, cu obrajii căzuţi încadrând o gură minusculă, această faţă are un farmec nemărginit cu toate că sprâncenele ies exagerat în evidenţă Pentru a încheia, trebuie evidenţiate două aspecte ale artei statuare mesopotamiene Fără îndoială, în primul rând, această artă statuară, rigidă ca şi societatea sumeriană, este, din această cauză, mai puţin fermecătoare, adesea, decât arta statuară egipteană, lipsindu-i expresivitatea, cu excepţia celei din perioada Gudeea; dar ea denotă o stăpânire a tehnicii comparabilă cu multe alte civilizaţii Dezvoltarea destul de redusă a artei statuare dintre cele două fluvii se datorează, mai puţin lipsei de talent a artiştilor, cât sursei de inspiraţie deosebit de constrângătoare: religia, în ţinutul sumerian din mileniul III î H , omul era în faţa zeilor întotdeauna în inferioritate, dominat De aici, aceste feţe grave, uneori împietrite, înţepenite de teamă, triste şi melancolice Artiştii mesopotamieni s-au dorit – şi cei care-i finanţau, fără îndoială, şi mai mult – poeţii prosternării omului în faţa zeilor Şi au reuşit aceasta în mod strălucit În metal, sculptură „însufleţită” Sculptorii mesopotamieni au lucrat în piatră, dar şi în metal În primul caz, ei au respectat cu stricteţe „legea frontalităţii”, care a dominat şi arta statuară egipteană şi greacă arhaică: conform acestei legi, corpul statuii ar fi putut fi împărţit exact în două jumătăţi identice printr-o linie plecând din mijlocul frunţii şi ajungând între cele două picioare Această regulă provenită din instinct” nu permitea nici o mişcare Dar artiştii sumerieni care au lucrat cu metale au reuşit să se elibereze de această constrângere Ei au lăsat opere mai puţin greoaie decât cele permise de piatră şi şi-au însufleţit creaţiile cu mişcări adesea foarte graţioase Folosirea metalelor a devenit obişnuită abia la începutul mileniului III Cuprul, mai mult sau mai puţin impur, a fost, până la urcarea pe tron a lui Sargon, singurul metal folosit curent Dar Ur I a folosit, foarte bine, şi aurul Perioada akkadiană a inaugurat folosirea pe scară mare a bronzului, la început obţinut dintr-un amestec de cupru şi antimoniu, apoi, aliajul clasic cupru şi staniu Argintul, considerat încă din cea mai veche antichitate, metal preţios, aproape la fel de valoros ca aurul, se întâlneşte foarte rar în arta sumeriană Aceste diferite metale serveau, în acelaşi timp, la fabricarea obiectelor de primă necesitate – vase, scule, arme – şi la confecţionarea obiectelor de orfevrerie şi de artă Statuetele cele mai vechi din metal provin din perioada presargonică Aşa cum este micul personaj din cupru erodat de cocleală, existent la Luvru, un om sumar îmbrăcat cu un fel de jupă cu benzi lungi verticale; părul îi cade bogat pe umeri; barba este pătrată; omul stă în poziţie de rugăciune, cu mâinile împreunate pe pântec, deşi unul din braţe a fost mutilat Alte statui de „adoratori” provenite din situl din Khafadje, reprezintă tot oameni bărboşi, supli, dar goi; capul abia se desprinde de trup; în general, aceste personaje în picioare, sunt cocoţate pe socluri cu patru picioare Un ansamblu din metal, deosebit de interesant, a fost descoperit în situl Agrab, în Mesopotamia de Mijloc (regiunea Diyala) Acest obiect, care n-are mai mult de opt centimetri înălţime, constituie un document unic pentru istoria atelajelor din cea mai veche antichitate Reprezintă, într-adevăr, un car cu două roţi, tras de patru măgari sau măgari sălbatici Conducătorul, bărbos, stă în picioare pe un loc dintre roţi, loc ce nu poate fi luat drept lada carului Cu mâna stângă ţine hăţurile celor două animale din centru, dreapta rămânându-i liberă pentru a apuca un obiect, bici sau ţepuşe, dispărut Conducătorul nu este protejat de nimic, ceea ce ar arăta că acest car era civil şi nu militar: era probabil cel al unui „curier” Artistul a incrustat ochii personajului şi cei ai animalelor cu bucăţi de sidef fixate cu bitum, fapt care dă ansamblului o alură foarte dinamică Tot din Agrab provine o statuetă enigmatică şi deosebit de însufleţită, care arată doi luptători în acţiune Este ciudat faptul că cele două personaje ţin într-un echilibru instabil, pe capete, două vase enorme Realizatori de figuri de animale extraordinari Mesopotamienii au fost extraordinari realizatori de figuri de animale: chiar la începutul mileniului III erau consideraţi maeştrii în arta de a reproduce şi a însufleţi figuri de animale O dovadă este foarte frumosul cap de taur din cupru de la Lagash: cu coarne ascuţite în faţă, urechi ciulite, botul fremătător, animalul pare gata să năvălească Şi ochii, formaţi dintr-o scoică pe care este fixat lapis-lazuli, produce o ciudată fascinaţie Aceeaşi vioiciune există în capul de muflon sau de capră, cu coarne mari spiralate şi cu botul subţire, descoperit la Shuruppak La El Obeid, o friză cu tauri majestuoşi, din cupru, împodobea faţada sanctuarului Unul singur mai există Se remarcă mişcarea capului animalului, oblic în raport cu restul corpului, şi cea a cozii care pare că bate cu furie aerul Dar capodopera geniului este capul de „Taur bărbos” care se găseşte în muzeul din Saint-Louis (S U A ): faţă puternică cu nări clocotind de mânie, umflate, coarne groase, ochi fulgerători Sanctuarul din El Obeid era împodobit, de asemenea, deasupra porţii de intrare cu un mare panou din cupru bătut cu ciocanul Pe el se vede un animal misterios hibrid, cu corp de vultur şi cap de leu, leontocefalul, al cărui aspect îl regăsim şi în alte lucrări, de exemplu pe vasul de argint cizelat din Entemena Simbolismul subînţeles al acestei scene este ascuns Faimoasele „morminte regale” din Ur I au dat la iveală, pe lângă vasul din Entemena, o superbă veselă din aur, capete de taur din aur şi lapislazuli care împodobiseră partea de sus a cutiei harpelor, ca şi celebra cască din aur a regelui Meskalamdug, capodoperă de orfevrerie şi de precizie Lucrată dintr-o singură placă de metal preţios, această cască are ceva sublim, datorită părului din aur splendid, a cozilor delicat împletite, a cocului, a buclelor cizelate ireproşabil Din epoca sargonică, opera cea mai celebră este capul din bronz al lui Sargon, descoperit la Ninive, pe care l-am amintit în partea a doua a acestei lucrări, între acest cap şi casca lui Meskalamdug filiaţiunea este neîndoielnică: acelaşi tratament al părului, aceeaşi măiestrie în manipularea dălţii, aceeaşi impresie de măreţie veşnică Şi astfel gândul ne poartă la masca de aur a lui Agamemnon, mai grosolană Perioada sargonică a realizat şi un leu care răcneşte, de un realism surprinzător Turnat în bronz, animalul stă pe picioarele din spate, cele din faţă fiind puse pe o placă din acelaşi metal cu trupul Gura deschisă dă la iveală colţi ameninţători Acest monument ar putea fi lucrarea unui artist din nordul mesopotamian, mai precis din ţara Subartu, acolo unde a fost găsit Datând din epoca Ur III, un mare număr de figurine din bronz, numite şi „figurine de temelie”, sunt singurele statui din metal din această epocă; ele ar fi fost realizate pentru a fi puse la temeliile templelor, de unde şi numele lor Aceste creaţii se prezintă sub formă de „cuie”: partea inferioară este subţire pentru a putea pătrunde în argilă; partea superioară care ieşea din zid, este sculptată şi reprezintă personaje care duc coşuri cu ofrande pe cap În mai multe situri – Lagash, Ur, ilruk, Nippur şi Susa în Elam – au fost găsite multe din aceste mici lucrări Basorelieful, specialitate sumeriană Arta sumero-akkadiană, am mai spus-o, a fost mai productivă în basoreliefuri decât în arta mare statuară Aceasta se explică prin considerente strict materiale: blocurile mari de piatră costau foarte mult şi transportul lor din îndepărtatele cariere din Asia Mică sau din Iran punea probleme enorme, în timp ce plăcile subţiri de piatră ofereau cele mai mari înlesniri din toate punctele de vedere De la apariţia lui, basorelieful mesopotamian a prezentat caracteristici care au rămas constante în întregul mileniu III Măiestria în executarea desenului fusese dobândită; convenţiile – acoperământul de cap în formă de tiare conice pentru a simboliza divinitatea, trupurile reprezentate din faţă, iar capetele din profil, sau invers etc – erau stabilite şi s-au dovedit de neatins Mai mult decât oricare altă artă mesopotamiană, basoreliefurile îi solicită istoricului o alegere subiectivă, deoarece numărul lor este foarte mare şi, adesea, de o deosebită calitate Lucrarea cea mai veche cunoscută este vasul de alabastru din Uruk, înalt de aproape un metru, datat ca fiind de la sfârşitul mileniului IV Reliefurile sunt aşezate pe trei registre, unul deasupra altuia şi vorbesc despre cultul zeiţei Innana Aceasta este reprezentată direct sau prin emblemele sale: doi stâlpi puşi unul în spatele altuia în perspectivă, sugerând cadrul unei uşi de templu, înaintând spre ea, o cohortă de hamali încărcaţi din greu cu ofrande, precedată de două personaje, se apropie de sanctuar În fruntea cortegiului, ensi al cărui trup a dispărut din reprezentare, fiind spart, merge în urma unui hamal privilegiat”, în spatele lui ensi, un servitor duce, aşa cum se face cu trena miresei, eşarfa preotului Pe registrul inferior, o turmă de ovine care înaintează, simbolizând belşugul, împodobeşte scena; această trecere a oilor este mărginită în partea de jos de o friză din spice de orz Datând aproximativ din aceeaşi epocă şi provenind din acelaşi sit, „Stela Vânătorii” este considerată de unii asirologi ca primul document iconografic cu caracter istoric: este poate vorba de una din acele vânători regale de animale sălbatice pe care le iubea atât de mult regele Asurbanipal Aici, cele două scene de vânătoare aşezate una deasupra alteia, dar neseparate, arată vânători mergând pe jos: sus, „regele” înfige un par în gura unui leu; jos, un personaj se luptă cu două animale sălbatice peste care abate o ploaie de săgeţi Ulterior, suveranii vânători vor prefera să practice sportul acesta la adăpost, pe un car… Perioada presargonică a lăsat un mare număr din aceste basoreliefuri sculptate pe plăci de mici dimensiuni Adesea executate pentru comemorarea unor ceremonii rituale, aceste lucrări au ajuns să formeze o iconografie aproape de neclintit Şi tehnica va rămâne aceeaşi, peste tot: se sapă în suprafaţa plăcii (în general pătrată) sau, ca la Nippur, numai se gravează; uneori, desenul este stângaci Scenele reprezentate sunt aproape întotdeauna legate de hierogamie Uneori, totuşi, se întâmplă ca artistul să-şi lase liberă imaginaţia, în aşa fel încât, în unele lucrări, din mâinile lui au ieşit plăsmuiri deşănţate Două plăci merită o atenţie specială Mai întâi cea numită „Basorelief genealogic al lui Ur-Nanshe”, în care acest întemeietor de dinastie din Lagash apare în două rânduri: o dată purtând un coş pe cap, însoţit de copiii săi şi de paharnicul său şi altă dată reprezentat stând şi ridicând o cupă rituală A doua placă este cunoscută sub numele „basorelieful Banchetului” şi provine din Khafadje Aici, tehnica registrelor separate a devenit regulă Pe registrul inferior, o scenă pe jumătate distrusă arată, totuşi, un car la care sunt înhămaţi măgari care se odihnesc, supravegheaţi de un rândaş(?); registrul din mijloc arată purtători de ofrande şi un taur; pe registrul superior, personaje făcând libaţii ilustrează „banchetul” Stelele, sau Arta şi Istoria Cu celebra „Stelă a Vulturilor”, basorelieful a inaugurat un gen nou care asocia arta, istoria şi religia, cu ocazia comemorării unei victorii armate Această lucrare ilustrează, într-adevăr, victoria dobândită de Eannatum din Lagash în lupta cu oraşul duşman, Umma Am vorbit deja, în detaliu, de acest monument în a doua parte a acestei lucrări Aici interesează compararea ei cu alte monumente de aceeaşi inspiraţie, dar realizate ulterior: stelele lui Sargon, Rimush, Naram-Sin şi Ur-Nammu Să le fixăm, mai întâi, în timp: „Stela Vulturilor” datează din secolul XXV; cele ale lui Sargon, Rimus şi Naram-Sin, de la sfârşitul secolului XXIV şi începutul secolului XXIII; cea a lui Ur-Nammu din secolul XXII Distanta este deci de mai puţin de trei secole între prima şi ultima lucrare Şi totuşi ce evoluţie artistică! Aceste stele sunt martorii aportului original al temperamentului akkadian în arta mesopotamiană Pe „Stela Vulturilor” lipsa aproape totală de mişcare este trăsătura dominantă Având pe cap coifuri masive, acoperiţi de la bărbie până la călcâi de un scut gros, înarmaţi cu suliţe lungi (al cărui număr, de trei ori mai mare decât al războinicilor a fost intenţionat „umflat” pentru a sugera totalitatea armatei), soldaţii sunt neclintiţi Zid compact, greu, de nezdruncinat Chiar regele, figurat cu trupul mult mai mare în raport cu cele ale oştenilor, nu pare deloc însufleţit, cu toate că braţul său stâng flutură o lance Aceeaşi impresie de atmosferă încărcată şi de rigiditate pe partea pe care figurează zeul Ningursu ţinând strâns o plasă umplută cu prizonieri Cu Stela lui Sargon, se trece fără tranziţie de la rigiditate şi severitate la fantezie, la sensibilitate, proprii semiţilor Suflul liberator al imaginaţiei a răsturnat vechea ordine sumeriană; libertatea face să pleznească vechile constrângeri Totuşi Sargon ţinea, din motive în care politica nu lipseşte, să menajeze pe cât posibil susceptibilităţile sumeriene El îl obligase pe artist să se inspire direct din „Stela Vulturilor”, aşa cum o dovedeşte compoziţia fidelă de pe dosul stelei, o scenă cu zeu, prizonieri, plasă şi vulturi! Dar artistul care a sculptat aceste scene nu şi-a putut înfrâna nevoia sa instinctivă de acţiune şi de mişcare Ce enormă „înghesuială” a fixat el pe diorit! Această pătrundere a vieţii şi a libertăţii în basorelief s-a accentuat în Stela lui Rimush, înainte de a face explozie, literalmente, în Stela lui Naram-Sin Săpată într-un bloc mare de gresie roză, înaltă de aproape 2 metri, această lucrare comemorează îngrozitoarea campanie a suveranului din Akkad contra barbarilor din munţii Zagros De la prima privire aruncată asupra acestei stele, capeţi impresia de „uşurinţă aeriană” a scenei reprezentate, care totuşi este foarte complicată Nu apar decât douăzeci de persoane, dar dau impresia că ar fi sute Artistul a ştiut, în plus, să sugereze un munte împădurit, loc al luptei, schiţând pante aspre pe care soldaţii le urcă greu, şi plantând câţiva arbori: aici şi natura este reprezentată Dar creatorul nu s-a mulţumit doar cu atât Aranjarea personajelor face să se desfăşoare sub ochii noştri înaintarea grea a două coloane de războinici akkadieni, cu portdrapelul în frunte, în vârful muntelui, regele, Naram-Sin, având pe cap tiara zeilor, calcă în picioare două cadavre aşezate unul peste altul, în timp ce trupul altui duşman cade în fundul prăpastie!; pe cer, doi aştri îşi aruncă razele strălucitoare Efectul extraordinar provine din impresia de ridicare, de înălţare de la pământ spre cer: toate privirile, toate capetele, cele ale soldaţilor din Akkad ca şi cele ale barbarilor, se îndreaptă spre rege, spre înălţime Să dăm acum cuvântul marelui istoric de artă şi eminent asirolog care este Andre Parrot Mai bine decât noi, el comentează aceste două stiluri, sumerian şi semit: „Să se compare această stelă (cea a lui Naram-Sin, cu monumentul „Vulturilor”, expuse la Luvru în aceeaşi sală şi se vor observa pe viu cele două maniere, cele două spirite: pe de o parte forţa masivă şi puternică; pe de alta, „uşurătatea aeriană” obţinând, totuşi, acelaşi efect Pe prima, sistematizarea cronologică împinsă până la cel mai înalt grad, care răspunde unei nevoi de claritate şi precizie, în a doua, fantezia şi libertatea La sumerieni, metoda analitică; la akkadieni, sinteza imediată şi reuşită, doar cu elementele esenţiale şi determinante Aceste optsprezece persoane din blocul de gresie roză amintesc de cele douăzeci şi opt de lănci din tabloul lui Velasquez, Predarea Bredei, care şi ea evocă o întreagă armată Numai oamenii de geniu pot reuşi asemenea efecte Sculptorul anonim care a sculptat epopeea akkadiană era unul din ei, unul din cei mai mari din toate timpurile O stelă pentru zei Sculptată cu ceva mai mult de un secol şi jumătate după cea a lui Naram-Sin, stela lui Ur-Nammu nu mai comemorează o victorie armată, ci evlavia suveranilor ţaţă de zeii Nanna şi Ningal Impunătoare, ea măsoară 3,04 m Vandalismul a deteriorat-o grav: din cele cinci registre pe care le avea, a mai rămas doar unul aproape întreg, şi fragmente din celelalte patru Diferit de ceea ce ne-am fi putut imagina, se observă aici o revenire puternică spre tradiţia şi clasicismul sumerian, caracteristice, de altfel, întregii arte sub dinastia a III-a din Ur N-a mai rămas nimic, sau aproape nimic din fantezia, din expansivitatea răsunătoare din Akkad Neosumerienii abia dacă au reţinut necesitatea de a aerisi compoziţia, în basorelief Desenul este rotunjit, îngreunat, formele şi-au regăsit masivitatea arhaică, atitudinile sunt înţepenite Fie ca o reacţie politică şi culturală contra akkadienilor, fie pentru că arta sumeriană asculta de constante înnăscute, „congenitale”, inspiraţia care a acţionat asupra dălţii sculptorului stelei lui Ur-Nammu a provenit nu din lucrarea din Akkad, ci din aceea a lui Eannatum din Lagash Dar ea nu trebuie desconsiderată pentru aceasta Arta basoreliefului mesopotamian, foarte bine reprezentată în muzeele noastre, a urmat, în ansamblul său, o evoluţie paralelă cu cea a stelelor: s-a trecut de la masiv la uşor, de la supraîncărcat la aerat, de Ia inerţie la însufleţire Totuşi, perioada Ur III marchează, în toate domeniile, o categorică revenire la izvoarele antice Un strămoş al imprimeriei Gliptica, sau arta de a grava pe pietre fine, este, neîndoielnic, o artă minoră Dar geniul mesopotamian a făcut din ea o artă completă care, prin cutezanţă şi măiestrie, a precedat şi a influenţat arta statuară mare Artă tipic mesopotamiană, gliptica constituie, pe de altă parte, una din sursele esenţiale de cunoaştere a istoriei şi moravurilor mesopotamienilor din mileniul III La început, pe la mijlocul mileniului IV, gliptica realiza simpli butoni sau mărgele din piatră gravate adânc: presate pe argilă moale, se reproducea desenul iniţial, în felul gravurilor moderne de imprimerie În epoca Uruk arhaică, o inovaţie importantă a modificat sistemul: de acum înainte „sigiliul” se gravează pe un cilindru din piatră tare de dimensiuni mici, pe care este suficient să-l rulezi pe argilă moale pentru a se obţine o reproducere Aceasta a fost forma clasică a glipticii, care nu s-a mai schimbat S-a discutat mult asupra originii şi utilizării sigiliului şi a cilindrului Este posibil ca, la început, aceste obiecte gravate cu scene religioase să fi servit ca mijloc de descurajare a hoţilor şi a furturilor: aplicate pe capacele de argilă ale ulcioarelor cu alimente, ele le confereau, prin desenul religios pe care-l înscriau pe ele, o putere magică, făcându-le „tabu” Abia mult mai târziu, cilindrul s-a transformat într-un instrument de însemnare a proprietăţii, orice obiect pe care era reprodus desenul fiind socotit ca aparţinând celui care deţinea matricea sau originalul Începând cu epoca presargonică, gliptica dovedeşte o măiestrie şi o putere de expresie animalieră admirabile Gravorii sumerieni erau deja maeştri în miniaturizarea gravurii: pentru a putea să distingi mai bine scenele înscrise pe piatră, este uneori indispensabil să te înzestrezi cu o lupă, atât de mici sunt detaliile şi atât de bine lucrate Gândindu-ne că aceşti artişti lucrau fără ajutorul vreunui instrument optic, ne dăm mai bine seama de reuşita artistică pe care o reprezintă fiecare cilindru Temele favorite ale gravorilor erau luate din mitologie: lupte contra animalelor sălbatice, scene de luptă între animale, vitejiile lui Ghilgameş şi ale lui Enkidu Dar şi geometrismul şi-a găsit aici locul, uneori preponderent S-a încercat clasificarea glipticii pe „şcoli”: s-ar părea, într-adevăr, că gravorii din Shuruppak se evidenţiau prin gustul pentru personaje svelte şi unduioase; că cei din Lagash preferau scenele de luptă dintre animale şi de luptă a „eroului” contra animalelor sălbatice; că cei din Ur aveau o predilecţie pentru scenele cu banchete… Sub dinastia din Akkad, gliptica a câştigat în echilibru, claritate şi eleganţă Una din operele cele mai reprezentative din această epocă este cilindrul regelui Sharkalishari De inspiraţie mitologică, dar greu de interpretat, scena, gravată cu o minuţiozitate surprinzătoare, arată un Ghilgameş cu un genunchi la pământ, cu bustul şi capul întoarse văzute din faţă; el are^o barbă mare buclată şi ţine un vas din care curge apă În faţa lui se află un bivol cu coarnele răsucite în mod armonios Scena este reprodusă invers pe cealaltă jumătate a cilindrului Din acest ansamblu se desprinde o frumoasă exprimare a echilibrului, a forţei şi a puterii, la care participă şi inscripţia centrală, cu frumoase caractere alungite, care ne informează că obiectul a fost dedicat regelui de scribul Ibnisharru Pe alţi cilindri akkadieni, pe care mitul lui Ghilgameş şi al lui Enkidu a fost mult folosit, stilul este mai vioi, mai vesel: avem aici de-a face cu eroi brutali, ironici şi întotdeauna de neînvins Gliptica a schimbat şi ea temele şi stilul, sub dinastia a III-a din Ur S-a revenit la vechiul geometrism, dar la un geometrism înveselit de bonomia akkadiană Preferinţa gravorilor se îndreaptă de acum spre scenele religioase denumite de prezentare”, în care se vede un bărbat (regele?) condus de o divinitate în faţa unui mare zeu care tronează pe un scaun de lemn cu marginile împodobite Din siturile din Ur şi din Lagash s-au scos astfel de lucrări în număr mare Naşterea artelor decorative Mesopotamienii din mileniul V nu se mulţumeau, încă de pe atunci, să fabrice o ceramică obişnuită solidă: ei o împodobeau cu desene policrome sau cu inciziuni, dintre care unele au o adevărată valoare artistică Cea mai remarcabilă dintre ceramicile antice este, desigur, cea provenind din situl din Susa, la marginea de sud-est a Sumerului Această artă a evoluat de la figurativ spre abstract Enigmatica cruce de Malta sumeriană a fost rezultatul unui proces asemănător: simbolismul său reprezenta stilizarea a patru mufloni învârtindu-se în jurul unui bazin cu apă central, care fuseseră, într-o fază anterioară, desenaţi într-un stil foarte realist Perioada El Obeid se caracterizează prin folosirea unei argile foarte fine, care dădea o ceramică cu pereţi subţiri şi netezi, cu forme elegante şi simple Figurativul şi abstractul alternează în decoraţie, care ia o culoare neagră sau violet închis pe un fond galben verzui, în funcţie de ardere În epoca Jemdet Nasr, ceramica devine grosolană: pasta este mai puţin fină, desenul făcut în grabă şi greoi, forma obiectelor mai puţin rafinată Ea este decorată policrom cu motive în formă de mici metope (plăci pătrate) încadrate de linii negre sau roşcate, în ansamblu, s-a produs atunci o netă regresiune artistică Din perioada presargonică, ne-a parvenit o ceramică roşie al cărei grund are particularitatea că se ia pe deget, deoarece a fost rău fixat Decorarea, elegantă şi fantezistă, foloseşte mai ales teme naturaliste: patrupezi, peşti, păsări, vegetale Se presupune că începând cu secolul XXVII, nu s-au mai produs decât vase pentru gospodărie, obişnuite, neatrăgătoare Dar decoratorii sumerieni au excelat mâi ales într-o activitate foarte diferită de ceramică: incrustarea pe panouri unse cu bitum; ei au folosit ca materiale de incrustare lapislazuli sau fildeş, dar, cel mai adesea, cochilii de sidef Perfecţiunea la care au ajuns în mileniul III depăşeşte, poate, tot ce au realizat celelalte arte sumeriene Din capodoperele realizate de această artă, din care cea mai mare parte au dispărut, trebuie făcută o menţiune specială pentru celebrul „Drapel din Ur” Este vorba de două panouri de lemn, în formă de strană, decorate pe ambele feţe şi pe părţile laterale Lemnul a fost acoperit cu un strat de bitum în care au fost înfipte bucăţi de lapislazuli pe care apar incrustaţii de cochilie gravată Opera ilustrează cele două aspecte fundamentale ale vieţii în societăţile umane: Războiul şi Pacea Faţa „Război” a fost tratată cu o amploare fără precedent, pe lângă care „Stela Vulturilor” (din aceeaşi epocă şi de aceeaşi provenienţă) pare o simplă schemă Pe ea se vede, în special, prima luptă de care, descompusă în patru episoade, care merg de la pornirea vehicolului până la cursa nestăpânită peste câmpul de luptă presărat cu cadavrele duşmanilor Faţa „Pace” reprezintă o scenă de banchet: după victorie, eroii obosiţi se odihnesc Cele două registre inferioare (sunt trei, ca şi pe cealaltă faţă) arată o lungă procesiune de servitori încărcaţi cu prada de război sau mânând animalele pentru sacrificii Pe registrul superior, regele primeşte”: el este aşezat pe un scaun de lemn, cu un pahar în mână; lângă el sunt doi servitori atenţi; în faţa lui, invitaţii săi, generali şi demnitari, fără îndoială, aşezaţi, de asemenea, pe scaune de lemn; în fundul scenei, o cântăreaţă cu părul negru şi lung desfăcut pe umeri, înfrumuseţează momentul, acompaniată la harpă de un muzicant cu o figură inspirată Această capodoperă merită să figureze printre cele mai mari creaţii ale geniului uman din toate timpurile Enigma statuetelor negre Arta picturală este foarte puţin prezentă în materialul arheologic adunat din Mesopotamia Totuşi nu era necunoscută de sumerieni şi de akkadieni Dacă nu s-a găsit nici o urmă, cel puţin din cursul mileniului III, aceasta se datorează mai degrabă elementelor naturii şi timpului decât căutătorilor oficioşi sau experţi Din fericire, zidurile palatelor din Mari au putut păstra, în parte, capodopere care au fost pictate pe ele Această artă, datează de la începutul mileniului II, şi din această cauză nu-şi poate găsi locul în cadrul istoric de care ne ocupăm aici, dar cu siguranţă că a existat o înrudire între această artă din Mari şi arta picturală sumero-akkadiană, cel puţin pe planul tehnicilor, deşi inspiraţia şi temele puteau fi diferite: mai întâi, arta din Mari este opera semiţilor din vest, ale căror legături cu Sumerul erau foarte slabe; apoi, în cursul a două secole de legătură, secolele XX şi XIX, care separă căderea implacabilă a sumerienilor şi urcarea lui Hammurabi pe tron, o mare tulburare se produce în toate domeniile creaţiei Geniul sumerian s-a afirmat şi în alt sector artistic, cel al lutului ars S-au găsit astfel figurine aparţinând celei mai îndepărtate antichităţi Misterioase statuete cu trup de om şi feţe de şarpe provin din mileniul IV Ele sunt pe bună dreptate celebre, deoarece fac să vibreze în noi o coardă sensibilă Intrigaţi, asirologii nu ştiu dacă să vadă în ele reprezentări de demoni, de divinităţi sau de fiinţe răufăcătoare Situl din Ur a dat figurine nu mai puţin enigmatice, în general, sunt reprezentări feminine care ţin în braţe un copil pe care-l alăptează Dar este ciudat că ele prezintă caractere morfologice tipic negroide, ca şi cicatrice pe braţe, ciudat de asemănătoare cu cele pe care le au femeile africane şi astăzi, şi care sunt legate de rituri magice! în plus, s-au descoperit, în Iran, cioburi de ceramică decorate cu dansatoare prinse ca într-o horă: silueta acestor femei se aseamănă foarte mult cu cele care apar pe desenele preistorice africane Ori, arheologia nu menţionează, pentru vechea epocă sumeriană, nici o urmă a trecerii vreunui popor negroid Suntem deci reduşi la simple presupuneri… Figurinele din pământ ars s-au făcut în toată perioada istorică sumero-akkadiană Se remarcă o umanizare progresivă a feţelor şi o netă favorizare a tipului „Femeie goală” Reprezentările masculine devin mai numeroase doar în epoca Ur III, în momentul în care apare un întreg univers de demonologie, cu trupuri hibride şi îngrozitoare Această schiţare a artei sumero-akkadiene din mileniul III nu pretinde că a epuizat subiectul Ea a arătat poate la ce nivel de perfecţiune şi de rafinament artistic şi tehnic ajunsese civilizaţia din Mesopotamia, într-un moment în care restul lumii era încă în întuneric sau abia începuse să iasă din el Dar înflorirea artei şi civilizaţiei n-ar fi fost niciodată posibilă fără ajutorul, inspiraţia, avântul, imboldul religiei Şi în acest domeniu, aşa cum vom vedea, sumerienii au ocupat primul loc şi ei au meritul de a fi format, începând cu sfârşitul mileniului IV, baza pe care se va ridica în acelaşi Orient Apropiat şi plecând din Ur, patria lui Abraam, viitoarea lume iudeo-creştino-islamică Partea a şasea Religia sumeriană Sumerienii nu aveau o „carte” sfântă comparabilă cu Vechiul Testament sau Noul Testament, sau cu Coranul, nici chiar cu Avesta, Veda sau Upanishade indo-europene Nicăieri în moştenirea scrisă pe care ne-au lăsat-o nu se află vreo prezentare globală a religiei lor şi a credinţelor lor Suntem obligaţi să culegem elemente răzleţe în textele extrem de variate şi, adesea, contradictorii Din acest motiv, exegeza şi interpretarea, cu partea lor obişnuită de greşeli şi extrapolări excesive, sunt astăzi singurele mijloace de cunoaştere Au rezultat, astfel, „doctrine” ale şcolilor mai mult sau mai puţin diferite unele de altele şi disputele între asirologi sunt destul de aprige În lucrarea de faţă, care respinge orice polemică, am căutat să facem un compromis ţinând seama de cele mai bune argumente ale diferitelor teze, fără pretenţia că deţinem adevărul De altfel, arheologia mesopotamiană, ştiinţă în continuă dezvoltare şi permanent la discreţia unei noi descoperiri, i-a făcut pe asirologi foarte precauţi şi chiar modeşti De la Marea originară la Muntele cosmic Fără a intra în detalii, iată expusă pe scurt schema cosmogonică atribuită mesopotamienilor: la început a fost Marea primordială Această „magmă” originară necreată, care exista dintotdeauna, fără început şi fără sfârşit, a dat naştere Muntelui cosmic, An-Ky, compus din Cer şi Pământ, amestecate fără a putea fi disociate, în al treilea moment, Cerul şi Pământul au fost separate de spaţiul gol, locul Vânturilor şi al Norilor Trecută în plan teogonic, această schemă se traduce astfel: la origine a fost zeiţa-mamă Nammu (Marea primordială) Aceasta a dat naştere zeului Cerului, An şi zeiţei pământului Ky, care a fost denumită şi Ninmah (Marea Doamnă), Ninhursag (Doamna Muntelui cosmic), Nin-tu (Doamna care naşte) Din unirea lui An şi Ky s-au născut Innana, zeiţa Dragostei şi Enlil, zeul Aerului şi al Atmosferei Din motive necunoscute, Enlil şi-a despărţit părinţii: An, Tatăl, a „luat” Cerul, Enlil şi-a luat mama, pe Ky şi s-a instalat între cei doi Apoi el s-a unit cu Ky şi a dat naştere universului organizat, plantelor, animalelor, civilizaţiilor Se pare că apoi s-a produs o contopire între Nammu şi Ky, amândouă formând o singură divinitate Originile celui de al patrulea zeu sumerian, Enki, se includ greu în această schemă teogonica, cu toate că domeniul asupra căruia domnea el, pânza de apă dulce pe care „plutea” Pământul, constituia al patrulea mare element cosmic, împreună cu Cerul, Pământul şi Aerul, elementul, poate, cel mai important pentru un popor a cărui supravieţuire depindea mai mult decât oricare altul de Apa dulce, dătătoare de viaţă Această schemă ridică o altă problemă fundamentală Trebuie, oare, să vedem în ea, ca la vechii greci mai târziu, reprezentări fizice ale Universului, elementele care îl compun fiind investite ca personalităţi” ale căror relaţii determină, explică şi clarifică funcţionarea maşinăriei cosmice? Sau este vorba, mai curând, de o transpoziţie antropomorfică în care ordinea Universului ar fi condusă după reguli „sociale” comparabile cu cele ale societăţii umane, cu o singură diferenţă: ţinând cont de dimensiunile Cosmosului, o adunare a zeilor având puteri fantastice şi imortalitate conduce „treburile”, dar acţionând exact ca simpli muritori? Dilema este capitală Dar nimic nu ne permite să decidem într-un fel sau altul, existând argumente în favoarea uneia sau alteia din cele două teze O explozie demografică la zei Să revenim la panteon, atât cât a putut fi reconstituit Este un panteon bogat, suprapopulat: el numără/nai multe sute de divinităţi de rang şi importanţă diferite, în această explozie demografică divină, trebuie văzută, în primul rând, expresia unei spaime paroxistice la poporul care l-a inventat, ajungând până acolo încât a simţit nevoia să desemneze un paznic „ceresc” chiar pentru uneltele agricole! Groaza unei reveniri la barbaria primitivă este cea care susţine baza infinitei evlavii a acestor oameni Panteonul sumerian are o „structură” piramidală, asemănătoare societăţii umane, în vârf, cei patru zei creatori, An, Ky, Enlil şi Enki, având alături alţi trei zei, formând toţi şapte adunarea zeilor care „stabilesc destinele” Imediat sub ei, vin „cei cincizeci de mari zei”, un fel de adunare a funcţionarilor înalţi La „bază” stă multitudinea divinităţilor de rang inferior, al căror rol nu este decât să-i servească pe cei mari sau, în cazul zeiţelor, să fie soţii sau concubine Să arătăm, în trecere, că există diferenţe notabile între tradiţiile teogonice ale diferitelor oraşe sumeriene Eridu, oraş portuar în care era sanctuarul lui Enki (Apsu), a dezvoltat un sistem chtonian, infernal, terestru, în timp ce oraşe ca Nippur şi Uruk, patronate de Enlil, respectiv de An, au avut tradiţii celeste, cosmice Sunt greu de explicat aceste orientări opuse Altă remarcă importantă: dacă este foarte greu de reconstituit arborele genealogic al zeilor sumerieni, se ştie că toţi au fost procreaţi de An, numit „tatăl tuturor Anunnaki”, tatăl adunării zeilor Viaţa zeilor sumerieni, chiar a celor mai importanţi, o reflectă perfect pe cea a oamenilor: ei trăiesc, se hrănesc cu alimente, beau apă şi bere, se îmbată uneori, se îmbolnăvesc, au pasiuni şi, în special, o viaţă sexuală intensă, se luptă, rănesc, ucid, pot fi răniţi, chiar ucişi uneori… Această mare agitaţie a panteonului a dat naştere la o bogată literatură mitologică, nelipsită de picanterie Dar trebuie să fim atenţi, să nu vedem în acest panteon doar un antropomorfism naiv şi primitiv, în aceste poveşti se află ceva mai mult: poate că nu e o raţionalizare sistematică a Cosmosului şi a puterilor care-l conduc, dar cu siguranţă o încercare mai mult sau mai puţin conştientă şi reuşită, am mai arătat-o, de clarificare a misterului Universului şi al vieţii, un mare efort pentru a micşora efectele asupritoarei frici de a trăi, care ameninţa permanent progresul uman, civilizaţia Acest fundal „metafizic” şi „filozofic” trebuie să lămurească lectura poveştilor mitice sumeriene În acest sens, şi numai în acest sens, poporul din Sumer a fost precursorul oricărei gândiri religioase din Orientul Apropiat care, să nu uităm, a dat naştere la trei religii monoteiste din lumea actuală Un zeu violator Timp de secole, personalităţile zeilor au fost menţinute într-un incognoscibil îngrozitor, de care numai preoţii, înzestraţi cu amulete şi formule magice, îndrăzneau să se apropie Treptat aceste personalităţi au apărut la lumină cu caracteristicile şi temperamentele lor Primii care s-au ivit au fost personalităţile celor patru zei creatori An, suveranul suprem al panteonului, a făcut obiectul unui cult deosebit încă de la început Templul său, construit în „Zidurile Urukului”, aduna, desigur, mulţimi considerabile mai ales în perioadele în care oraşul Uruk predomina politic Totuşi, An nu a provocat niciodată un entuziasm deosebit printre adepţii săi: foarte rare sunt rugăciunile şi imnurile care îi sunt adresate sau care îl menţionează Din acest motiv, se disting greu contururile personajului” pe care-l incarna Cu Enlil era cu totul altfel El era, de fapt, zeul cel mai important, cu toate că nu avea decât Aerul şi Atmosfera ca atribute şi că fusese născut de An Cum de reuşise el să ajungă în fruntea panteonului? Nu se ştie Important este că textele cele mai arhaice îl calificau, încă de pe atunci, drept „Părintele zeilor”, „Regele Cerului şi al Pământului” etc ; suveranii tereştri se lăudau că primiseră din mâinile lui regalitatea, că putuseră „să-şi atragă privirea lui binevoitoare” Zeu binefăcător, era stăpânul necontestat al Universului organizat, căruia fi crease cele mai bune lucruri; el conducea ivirea zorilor şi creşterea plantelor şi arborilor; inventator al plugului şi al cazmalei, unelte esenţiale ale agricultorului, el dădea belşug şi prosperitate Dar el era şi stăpânul destinelor şi, în această calitate, trebuia să se achite de neplăcuta sarcină de a dezlănţui cataclismele naturale şi moartea; totuşi, acest aspect distructiv îi era iertat: el nu făcea decât să aplice legile naturii Enlil a fost eroul unui număr considerabil de mituri Cele mai captivante ni-l descriu într-o epocă în care, oamenii nefiind creaţi, zeii locuiau în Nippur În acest oraş, care era sediul sacrosantului Ekur, sanctuarul lui Enlil, trăia şi zeiţa Nubashegunu şi fiica sa, frumoasa şi strălucitoarea Ninlil Mama îl remarcase pe frumosul tânăr care era Enlil, „fiinţa cu ochi strălucitori, Domnul” Considerându-l o partidă bună”, şi-a încurajat fiica să-l seducă pe efeb, pentru o viitoare căsătorie, bineînţeles Ninlil a ascultat sfaturile bune ale mamei sale şi cursa a funcţionat foarte bine Dar, în momentul „săvârşirii” legăturii, Ninlil a protestat şi a refuzat să cedeze avansurilor tânărului zeu Acesta, jignit, s-a întors ca un animal sălbatic în oraş, hotărât să se dedea la cele mai teribile violenţe şi şi-a chemat consilierul, pe Nusku Acesta i-a făcut rost de o barcă şi cei doi îndrăgostiţi, îmbrăţişaţi, s-au urcat în ea pentru o plimbare sentimentală pe Eufrat Dar nici în această plimbare Ninlil n-a vrut să cedeze Enlil şi-a pierdut capul şi a violat-o Un zeu în Infern Catastrofă! Imediat ce le-a ajuns la urechi vestea, marii zei, cei Cincizeci, în unanimitate au considerat-o o ticăloşie Violul nu putea fi tolerat nici lui Enlil Procesul a fost judecat repede: Zeii care hotărăsc destinele, toţi şapte L-au prins pe Enlil în Enkur, spunând: „Enlil, fiinţă desfrânată, să ieşi din oraş! Nunamnir, fiinţă desfrânată, să ieşi din cetate!…” Enlil este deci surghiunit în Infern El a plecat într-acolo, ruşinat şi împietrit de groază la gândul că fiul pe care-l concepuse cu Ninlil şi căruia dorea să-i ofere conducerea Lunii, Nanna, nu va putea ieşi niciodată din întuneric pentru a-şi ocupa tronul în înaltul cerului Dar iată că Ninlil, fată cinstită şi fără gânduri de răzbunare, se duce după el în Infern Această dovadă de dragoste sinceră înflăcărează imaginaţia violatorului Şi iată-l întocmind o stratagemă foarte complicată prin care poată să iasă din necaz În timp ce traversa Infernul, el se schimbă în trei rânduri în divinităţi minore, paznici sau călăuze în întuneric: el profită de fiecare dată pentru a o fecunda pe Ninlil În acest fel au fost născuţi trei copii, care vor deveni divinităţi ale infernului, permiţând fratelui lor mai mare, Nanna, să se ridice liniştit şi să se instaleze pe tronul lunar Povestea se încheie deci cu bine şi cei doi îndrăgostiţi sunt primiţi din nou în oraş… Cu tot dezmăţul său sentimental, Enlil a fost eroul unui alt mit care merită să fie povestit Povestea aminteşte, într-adevăr, cu multe detalii, tot ceea ce oamenii şi civilizaţia îi datorează stăpânului zeilor şi, prin aceasta, ne arată aspectul foarte benefic al acţiunii sale Iată fragmentul cel mai semnificativ al acestui mit: Fără Enlil, „Marele Munte”, Nici o cetate n-ar fi fost construită, nici o instituţie întemeiată; Nici un grajd nu s-ar fi construit, nici o stână instalată; Nici un rege nu s-ar fi ridicat, nici un mare preot nu s-ar fi născut; Muncitorii n-ar avea nici controlori, nici supraveghetori… Râurile, n-ar face să se reverse apele umflate; Peştii din mare nu şi-ar depune ouăle lor în stufăriş; Păsările cerului nu şi-ar face cuiburi pe pământul întins; În cer, norii vagabonzi nu ne-ar mai da umezeala lor; Plantele şi ierburile, gloria câmpului, nu ar mai creşte; În câmpuri şi stepe, bogatele cereale nu ar mai înflori; Arborii plantaţi în pădurea de la munte nu ne-ar mai da fructele lor O operă atât de mare, universală, demnă, într-adevăr, de un deus ex machina, merita, desigur, iertarea pentru clipa aceea de rătăcire… Un mare prieten al oamenilor: Enki Zeiţa-mamă Ky, sau Ninhursag, Ninîu, Ninmah, îşi avea propriul sanctuar în Ur, construit, după cum ştim, de regele Aanepadda Mult timp, ea a fost venerată ca a treia mare divinitate Dar zeul din Eridu, Enki, i-a răpit acest loc într-o perioadă necunoscută Totuşi, numeroase inscripţii regale arhaice ne informează că regii se mândreau că fuseseră „hrăniţi cu laptele lui Ninhursag”… Înţelept printre zei, Enki – pe care babilonienii îl vor numi Ea – făcea obiectul unui cult foarte popular Domnind peste apele dulci subterane, el n-a fost niciodată implicat în ideea de distrugere Din contră, el este cel care, în mitul Potopului, I-a informat pe regele Ziusudra, prototipul lui Noe, pentru a-i permite să salveze umanitatea de distrugerea decretată de zei În plus, apele dulci sunt apele vitale, cele care fac să crească vegetaţia şi sting setea omului Spirit imaginativ, curajos dar ponderat, chiar dacă era puţin alcoolic, Enki avea legături foarte strânse cu marele Enlil pe care uneori îl tempera Cei doi zei îşi împărţeau puterea astfel: Enlil stabilea marile orientări ale Universului pe care Enki avea sarcina să le pună în practică Enki avea deci rolul de cauză imediată a tuturor acţiunilor: „Enki a hotărât”, spunea sumerianul în faţa evenimentelor Zeul din Eridu a fost şi el eroul mai multor povestiri mitice, într-una din acestea, ne este prezentat în conflict cu zeiţa-mamă Ninhursag pe care n-o ascultase Aceasta i-a aruncat un îngrozitor blestem: „Până la moartea lui, nu-l voi mai vedea cu ochii vieţii!” Nefericitul a început atunci să slăbească, forţele vitale aflate în stăpânirea lui Ninhursag părăsindu-i treptat, trupul Atunci a intervenit vulpea: ea s-a oferit să-i împace pe cei doi zei şi a reuşit Ninhursag a creat un mare număr de divinităţi care au înlocuit membrele şi organele slăbite ale bolnavului şi Enlil şi-a recăpătat curând puterea… Într-o altă povestire, mult mai lungă, este minuţios inventariată opera stăpânului vieţii, iată-l, mai întâi, hotărând soarta Sumerului: …O, casă a Sumerului, grajdurile tale să fie numeroase Vacile tale să se înmulţească Stânele tale să fie nenumărate, Oile tale să se numere cu miliardele…! Din templele tale să se audă rugăciuni până la cer! La tine Anunnaki să hotărască destinele!… Apoi, zeul face un „turneu” prin ţară, se opreşte în Ur, înainte de a se duce în îndepărtata ţară Meluhha (valea Indusului?) Apoi, revine spre Eufrat şi Tigru, pe care le umple de apă şi de peşti, pe care-i dă în grija zeului Enbi-lulu şi unei alte divinităţi Apoi, coboară spre Golful Persic căruia îi fixează mişcarea şi îl încredinţează lui Sirara Abia a terminat, că se apucă să adune Vânturile şi-l numeşte pe Ishkur ca paznic Apoi, concepe şi stabileşte folosirea unui număr de unelte de bază: plugul, jugul, cazmaua, forma pentru cărămizi, gugunul (instrument de zidărie) Apoi, face să apară vegetaţia şi fauna în câmpie, construieşte grajduri şi stâne cărora le dă, imediat, lapte şi smântână, şi-l pune pe Dumuzi, zeu-cioban, soţul lui Innana, paznic al cirezilor sacre… Acelaşi mit arată existenţa unei remarcabile diviziuni a muncii la zei: cuplului conceptor-realizator pe care-l formează Enlil şi Enki i se adaugă o întreagă cohortă de „gestionari” însărcinaţi să vegheze la buna funcţionare a instituţiilor şi operelor create Zeii beţi Zeiţa Innana era considerată ca fiind dornică numai de plăceri amoroase Dar iată că într-o altă povestire ea se dovedeşte a fi o intrigantă, o ambiţioasă şi chiar o „dornică de putere” Ar trebui poate să întrezărim aici portretul vreunei prinţese din Uruk deosebit de pricepută în materie de juptă politică? Într-o zi, Innana s-a hotărât să mărească puterea şi influenţa oraşului său cu scopul de a face acolo centrul lumii Pentru a reuşi, nu avea decât o soluţie: să pună mâna prin orice mijloc pe faimoşii Me ţinuţi în fundul palatului său din Apsu, de către Enki, în Eridu (Amintim că Eridu, aflat în sudul oraşului Ur şi pe malul vechiului Golf Persic, a fost primul oraş istoric civilizat ) Frumoasa zeiţă, ambiţioasă, a debarcat în mare ţinută în oraşul lui Enki Seducătoare, arătoasă, provocatoare Bătrânul Enki, înţeleptul, pe loc l-a trimis pe majordomul său, zeul Isimud, cu următoarele ordine: „tânăra” să fie primită şi tratată regeşte, pentru a o impresiona şi a o cuceri, iată cuvintele pe care poetul le-a pus în gura înţeleptului zeilor, când i-a vorbit servitorului său: Innana, singură, şi-a îndreptat paşii spre Apsu Pofteşte-o pe tânără în Apsu din Eridu Trateaz-o cu o plăcintă de orz cu unt Toarnă-i apă rece care răcoreşte inima; Serveşte-o cu bere în paharul cu cap de leu; La masa sacră, la masa Cerului, Spune-i Innanei cuvinte de bun venit… Masa a fost imediat pusă Ni-l imaginăm pe Enki, îndrăgostit, agitat şi plin de teamă, aducându-i elogii linguşitoare şi languroase Berea curgea în valuri Beţia l-a cuprins pe înţelept, iată-l, ridicat în picioare într-un moment de exaltare, fluturând o cupă, cu priviri de om desfrânat şi proclamând: Prin puterea mea, prin puterea mea, Sfintei Innana, fiica mea, vreau să-i fac cadou câteva Me Mica zeiţă rafinată nu şi-a pierdut capul; ea s-a „descurcat” de minune Târziu, seara, pe când înţeleptul Enki dormea beat, frumoasa a terminat încărcarea Me-urilor în barca cerească şi s-a îndreptat spre Uruk, mândră şi trufaşă Când s-a trezit din beţie, Enki şi-a dat seama cu groază că Me-ul său dispăruseră Credinciosul Isimud şi-a amintit atunci de gestul lui măreţ din ajun, făcut la beţie Nenorocire! Cu toate că nu era prea politicos să ceri înapoi un cadou oferit unei femei frumoase, Enki s-a hotărât să-l trimită imediat pe Isimud, însoţit de un detaşament de monştri marini, cu ordinul categoric să ia înapoi prin orice mijloace preţioasa încărcătură Isimud a ajuns-o din urmă pe Innana înainte de prima oprire Când i-a spus de ordinele stăpânului său, ea s-a supărat, a ţipat vorbind de trădare şi l-a numit pe Enki mincinos, totul într-un amestec de ţipete ascuţite Şi a refuzat să dea înapoi „cadoul”, în continuare, drumul ei a fost foarte agitat, dar, cu toate asalturile furioase ale monştrilor, Barca cerească şi-a continuat drumul Şi Innana a debarcat aşadar la Uruk, bine, sănătoasă, cu preţioasa sa încărcătură neatinsă, în mijlocul unei enorme serbări populare De la această escapadă datează supremaţia Urukului asupra ţării Sumer Omul, o greşeală a zeilor… Legăturile zeilor cu oamenii, cu excepţia, poate, a oraşului Ur, se pare mai mistic, patria lui Abraam patriarhul evreu, nu au fost niciodată foarte afectuoase, cu toate nenumăratele şi împăciuitoarele intervenţii ale lui Enki Erau relaţii ca de la stăpâni la sclavi Este foarte adevărat că ele începuseră foarte rău, din cauza unei alte „beţii” memorabile a marelui stăpân Enki din Apsu, sanctuarul din Eridu Când zeii au terminat crearea Universului, şi-au dat seama că neglijaseră un aspect important: zeii trebuiau să muncească pentru satisfacerea necesităţilor zilnice Istoviţi de treburile care nu se mai terminau, se plângeau fără încetare, într-o zi, lucrurile s-au înrăutăţit: revolta se simţea în mulţimea divinităţilor S-a format un cortegiu: un conducător a ieşit în faţă şi a cerut fără înconjur ca zeii să se ducă să-l răstoarne de pe tron pe Enlil Mulţimea s-a îndreptat spre Nippur şi, curând, Enkur, sanctuarul oraşului, a fost asediat Ameninţat în propriul său palat, Enlil a convocat un consiliu al „Celor Mari” S-a discutat pe faţă, fără menajamente: cum să potolească revolta? Atunci, inventivul Enki s-a ridicat şi a emis o idee genială: de ce să nu se creeze din argilă şi apă, o fiinţă în stare să-i elibereze pe zei de sarcina obositoare a munci pentru nevoile zilnice? Ideea a fost adoptată în unanimitate de „Cei Mari” Vestea s-a răspândit repede printre zei Erau bucuroşi S-a chefuit din plin În afară de felicitările obişnuite, Enki a avut onoarea să fie însărcinat ca, împreună cu zeiţa-mamă Ninhursag, să creeze omul Din nefericire, berea a curs prea din abundenţă în acea zi şi zeii s-au îmbătat Aşa că primele încercări de creare au fost catastrofale: din mâinile zeilor nu ieşeau decât fiinţe anormale, neadaptate; femeia era stearpă, iar bărbatul fără sex! Aceste fiinţe nici nu ajungeau să trăiască Din nou, revolta s-a manifestat sub ferestrele lui Enlil Dar, după un timp, înţeleptul Enki, venindu-şi în fire, le-a învăţat pe Ninhursag şi un întreg harem de zeiţe-mame, de data aceasta corect, arta de a fabrica omul Şi omul a apărut… La început, lucrurile nu mergeau prea rău între zei şi oameni Aceştia din urmă se achitau destul de bine de sarcinile lor Zeii erau mulţumiţi şi pacea se instalase în panteon, scăpat de vulgarele probleme de administraţie Din păcate, acest calm n-a durat, deoarece omul a început să se înmulţească fără măsură Şi zgomotul pe care-l făcea a umplut curând tot universul în aşa fel încât zeii nu au mai putut să doarmă în linişte Atunci a apărut ideea unei distrugeri masive a acestui neam, a acestui flagel devenit mai de nesuportat decât oboselile de altădată Zeii au votat declanşarea Potopului şi Exterminarea Dar înţeleptul Enki veghea Autor al omului şi, în această calitate responsabil de calamitate, s-a gândit foarte bine că trebuia salvată o parte din umanitate: aceasta îl scutea de o nouă criză revoluţionară a zeilor, care ar fi dus, inevitabil, la necesitatea de a se crea o nouă fiinţă: şi, salvând doar o infimă parte a oamenilor – Ziusudra şi familia sa – se vor crea condiţii propice pentru odihna divină Şi, până când neamul acesta va prolifera din nou pentru a-i asurzi pe nemuritori cu zgomotul for, va avea timp de gândire Calcul subtil, corect şi politic în cel mai înalt grad, în care intra şi puţină milă pentru bieţii muritori… …dar Omul este nevinovat! Acesta este, rezumat şi comentat, mitul creaţiei omului mesopotamian Această povestire, cu toate că a fost întocmită târziu, reflectă cu siguranţă ideile pe care şi le făceau sumerienii asupra acestui subiect Se desprinde o „filozofie” destul de grosolană, materialistă şi lugubru de pesimistă Creat cu singurul scop de „a purta jugul zeilor”, omul era destinat necazurilor Destinul său nu-l cunoştea: el era însă hotărât Acolo-Sus, iremediabil Din acel moment, singura grijă a omului trebuia să fie să îndeplinească sarcinile de producţie cât mai bine Orice revoltă era sortită eşecului încă de la început Zeii erau mai puternici, omul era la discreţia lor: să-i asculte orbeşte! Nu se regăseşte nicăieri, nici chiar în Islam, o astfel de resemnare în faţa Destinului Aceasta aruncă o lumină clară pe întreaga activitate artistică mesopotamiană în mileniul III: doar arta sacră avea motive să existe şi, deoarece era astfel, sumerienii şi akkadienii au aprofundat într-o manieră genială, incomparabilă, arta de a reda prin semne fragilitatea şi frica omului în faţa misteriosului Univers Asupra soartei finale a omului, sumerienii nu-şi mai făceau iluzii, fi aştepta Infernul, „Regatul de unde nu se revine niciodată” Noţiunea trebuie explicitată aici: Infernul sumerian nu se aseamănă deloc cu cel al religiilor monoteiste; nu era un loc de chin pentru morţi; era doar „partea de umbră” a vieţii, în care totul era destinat să continue existenţa, de data aceasta sub supravegherea îngrozitorilor paznici din „Kur” Pentru acest motiv, fără îndoială, sumerienii, ca şi egiptenii, aveau grijă de hrana îmbelşugată a morţilor lor Mormintele lor conţineau întotdeauna un mobilier funerar în care vesela era pe primul loc În plus, o povestire din mileniul II descrie cu precizie situaţia oamenilor în Infern: pentru aceasta, poetul l-a adus pe pământ pe Enkidu din regatul întunericului pentru ca el să-l informeze pe Ghilgames de soarta ce-l aşteaptă „acolo jos”… Este, aşadar, o religie în care zeii „îi zdrobesc” pe oameni, o religie pesimistă până la exces, dar o religie generatoare de ordine şi de progres, care a făcut posibilă naşterea, apoi înflorirea civilizaţiei Dincolo de arte, scrieri, ştiinţe, tehnici, invenţii ale oamenilor din Mesopotamia, ceea ce trebuie să auzim, este acest strigăt: „Omul este nevinovat!” în ciuda zeilor şi a Cosmosului! Sunt foarte rare cazurile în care religia sumeriană face aluzie la ideea de păcat Prin aceasta, religia sumeriană, în ciuda faptului că a fost prima în Orientul Apropiat, n-a fost patul germinativ în care urma să încolţească sufletul iudaic şi cel creştin care au, în acelaşi timp, capacitatea de aversiune faţă de om, de dragoste pentru Dumnezeu şi de bucurie pentru Mântuire Pentru sumerieni era destul că ispăşeşti o pedeapsă chiar prin faptul de a exista în îngrozitorul univers Ei sunt iniţiatorii filozofiei Absurdului, iată o întâietate pe care filozofii „existenţialişti” sau „structuralişti” ar da greş dacă ar ignora-o 